സോഷ്യൽ മീഡിയ ഹിറ്റാക്കിയ കേരളത്തിലെ യാത്രാ സ്ഥലങ്ങൾ ..നിങ്ങൾ ഇവിടെ പോയിട്ടുണ്ടോ? | Tourism News Live\nസോഷ്യൽ മീഡിയ ഹിറ്റാക്കിയ കേരളത്തിലെ യാത്രാ സ്ഥലങ്ങൾ ..നിങ്ങൾ ഇവിടെ പോയിട്ടുണ്ടോ?\nJuly 13, 2018, 5:02 pm By By : Tourism News live comments\nസോഷ്യൽമീഡിയയുടെ കാലമാണിത്. കോവളം, കുമരകം, ആലപ്പുഴ ഹൗസ്ബോട്ട്.മൂന്നാർ,തേക്കടി എന്നിങ്ങനെ ‘ഠ’ വട്ടത്തിലൊതുങ്ങിയ കേരളത്തിന്റെ വിനോദസഞ്ചാര ഭൂപടം സോഷ്യൽ മീഡിയയുടെ വരവോടെ വിസ്തൃതമായി. പുതിയ യാത്രാസ്ഥലങ്ങൾ പ്രചാരത്തിലായി. യാത്രാ ഗ്രൂപ്പുകളും വിവരണങ്ങളും കൂടുതൽ സഞ്ചാരികളെ ഇത്തരം സ്ഥലങ്ങളിലേക്ക് ആകർഷിച്ചു. ഇതാ സോഷ്യൽ മീഡിയ ഹിറ്റാക്കിയ കേരളത്തിലെ ചില സ്ഥലങ്ങൾ. ഇവിടേയ്ക്ക് നിങ്ങൾ പോയിട്ടുണ്ടോ?ഇല്ലങ്കിൽ ബാഗ് മുറുക്കിക്കോളൂ.. യാത്ര അനുഭവമാക്കി വരാം.\n‘ഓര്‍ഡിനറി’ എന്ന ഒറ്റ സിനിമയോടെ എക്സ്ട്രാ ഓർഡിനറിയായ സ്ഥലമാണ് പത്തനംതിട്ടയിലെ ഗവി. കാടിനുള്ളിലെ ഈ സ്ഥലത്തേക്ക് എത്തിച്ചേരാൻ ആ സിനിമയിൽ കുഞ്ചാക്കോ ബോബനും ബിജു മേനോനും ജീവനക്കാരായ .കെഎസ്ആര്‍ടിസി സര്‍വ്വീസ് മാത്രം. അത്തരം വലിയ ബസും പ്രതീക്ഷിക്കേണ്ട, സിനിമ ചിത്രീകരിച്ചത് കുട്ടിക്കാനത്തും പീരുമേട്ടിലുമായതിനാൽ വലിയ ബസ് ഉപയോഗിക്കാനായി. ഗവിയിലേക്ക് കെഎസ്ആർടിസിയുടെ കുട്ടിബസ് മാത്രമാണുള്ളത്. പെരിയാര് കടുവാ സങ്കേതത്തിന്റെ ഭാഗമാണ് ഇവിടം. പുലിയും കടുവയുമടക്കം എല്ലാവിധ വന്യമൃഗങ്ങളുമുള്ള അധികം മനുഷ്യസ്പർശമേൽക്കാത്ത കാടുകളിലൊന്നാണ് ഗവിയിലേത്. പണ്ട് ശ്രീലങ്കൻ അഭയാർഥികളെ പുനരധിവസിപ്പിക്കാനായി തുടങ്ങിയ കൃഷിയും ഇപ്പോൾ വിനോദസഞ്ചാരവുമാണ് ഗവിയുടെ ജീവിതം. കേരള വനം വികസന കോര്‍പറേഷന്‍റെ ടൂറിസം പാക്കേജിൽ മുന്‍കൂട്ടി ബുക്ക് ചെയ്യാം.\nവണ്ടിപ്പെരിയാറില് നിന്ന്തെക്കുപടിഞ്ഞാറായി 28കി മി മാറിയാണ് ഗവി. കെഎസ്ആർടിസി ബസിൽ പത്തനംതിട്ടയിൽ നിന്ന് ഗവിക്കുള്ള യാത്ര അത്യന്തം ഹൃദ്യമാണ്. കുന്നും താഴ്‌വാരങ്ങളും വെള്ളച്ചാട്ടങ്ങളും പുല്‍മേടുകളും ഡാമുകളും കാടും ഒക്കെ താണ്ടി നാലര മണിക്കൂര് യാത്ര ചെയ്‌താല് ഗവിയിലെത്താം.കുമളിയിൽ നിന്നും വണ്ടിപ്പെരിയാർ വഴി കേവലം ഒന്നര മണിക്കൂർ യാത്രയാണ് ഗവിക്കുള്ളത്. പക്ഷേ കാനനഭംഗിയും മറ്റും അനുഭവിച്ചറിയണമെങ്കിൽ പത്തനംതിട്ടയിൽ നിന്ന് തന്നെ യാത്ര ആരംഭിക്കണം. പത്തനംതിട്ടയിൽ നിന്നും പുറപ്പെട്ട് ചിറ്റാർ, സീതത്തോട്, ആങ്ങാമൂഴി എന്നീ സ്ഥലങ്ങൾ കഴിയുമ്പോൾ വനത്തിലേക്ക് പ്രവേശിക്കുകയാണ്. അവിടെ നിന്നും കക്കാട് ഹൈഡ്രോ ഇലക്ട്രിക് പ്രോജക്ടിന്റെ ഭാഗങ്ങളായ സ്ഥലങ്ങൾ കടന്ന് കക്കി ഡാം, ആനത്തോട് ഡാം, പമ്പാ ഡാം എന്നീ ഡാമുകൾ കടന്നാണ് ഗവിയിൽ എത്തുക. ഡാമുകൾക്ക് മുകളിലൂടെയുള്ള കെ എസ് ആർ ടി സി ബസ്സിലെ യാത്ര മനോഹരമാണ്.\nവനംവകുപ്പിന്റെ അധീനതയിലുള്ള ‘ഗ്രീന് മാന്‍ഷന്‍സി’ല് താമസസൗകര്യം ലഭ്യമാണ്. ഫോറസ്‌റ്റ് കാമ്പസില് ടെന്റ് കെട്ടി തങ്ങണമെന്നുള്ളവര്‍ക്ക് അതിനുള്ള സൗകര്യവുമുണ്ട്. റെയിന്‍കോട്ടും, ബൈനോകുലറും മറ്റും വാടകയ്‌ക്കും ലഭ്യമാണ്. മദ്യം, പ്ലാസ്റ്റിക്, തീയുണ്ടാക്കുന്ന വസ്തുക്കൾ എന്നിവ അനുവദനീയമല്ല. മാലിന്യങ്ങൾ വലിച്ചെറിയുന്നതും നിരോധിച്ചിരിക്കുന്നു.\nഗവി യാത്രയ്ക്കു വിളിക്കാം; 9947492399, 8547809270, 8289821300, 8289821305, 8289821306, 9446112034, 994682140\nകെ.എസ്.ആർ.ടി.സി. പത്തനംതിട്ട: 0468 2222366, കുമളി: 0486 2323400 Website: http://gavi.kfdcecotourism.com\nമീശപ്പുലിമലയില് മഞ്ഞുപെയ്യുന്നത് കണ്ടിട്ടുണ്ടോ..? ചാർലി’ സിനിമയില് ദുല്‍ഖറിന്‍റെ\nഈ ചോദ്യത്തോടെയാണ് ഇവിടം കൂടുതൽ പ്രചാരം നേടിയത്. പിന്നീട് ദുല്‍ഖര് കൂടി അഭിനയിച്ച ആന് മരിയ കലിപ്പിലാണ് എന്ന സിനിമയിലും ഈ സ്ഥലം ദൃശ്യങ്ങളായി കടന്നെത്തി. കൊരങ്ങിണി വനമേഖലയിൽപ്പെട്ട കൊളുക്കുമല വഴിയാണ് മിക്കവരും മീശപ്പുലിമലയിലേക്ക് കയറുന്നത്. ഏറെ അപകടം പിടിച്ചതും അനധികൃതമായതുമായ ട്രക്കിങ്ങാണിത്. ദക്ഷിണേന്ത്യയിലെ രണ്ടാമത്തെ ഉയരം കൂടിയ കൊടുമുടിയാണ് മീശപ്പുലിമല. യുനെസ്കോയുടെ ലോക പൈതൃക സ്ഥലങ്ങളിൽ അംഗീകരിക്കുന്ന ജൈവ വൈവിധ്യങ്ങലാലും, പുൽമേടുകളാലും പ്രകൃതിസൗന്ദര്യമാവോളമുള്ള പ്രദേശങ്ങളാണിവ. കൊളുകുമലയിലൂടെ മീശപുലിമലയിലേക്ക് പ്രവേശനമില്ല. കെഎഫ്ഡിസിയുടെ അനുമതിയോടുകൂടി മാത്രമേ മീശപ്പുലിമലയിലേക്ക് പോകാനാവൂ.\nവനത്തിൽ താമസിക്കുന്നതുൾപ്പെടെയാണു KFDCയുടെ പാക്കേജ്..\nബുക്ക് ചെയ്യാൻ ഓൺലൈൻ സൈറ്റ് ലിങ്കിൽ ക്ലിക്ക് ചെയ്യുക\nകൂടുതൽ വിവരങ്ങൾക്ക്:8289821400, 8289821401, 8289821408\nഇന്ദ്രനീലിമയോലും ഈ മിഴി പൊയ്കകളും…. ഭരതൻ സംവിധാനം ചെയ്ത വൈശാലി എന്ന സിനിമയിലെ പ്രണയാർദ്രമായ ഈ പാട്ട് ഓർമയില്ലേ? വൈശാലിയും ഋഷ്യശൃംഗനുമായുള്ള പ്രണയം തുളുമ്പിയ ഈ ഗാനത്തിന് പശ്ചാത്തലം മനോഹരമായ ഒരു ഗുഹയായിരുന്നു. ഗാനം തുടങ്ങുമ്പോൾ തന്നെ നിറങ്ങളാൽ ചാലിച്ച ചിത്രങ്ങൾക്ക് മിഴിവ് കൂട്ടുന്ന കല്ലുകൾ കൊണ്ട് തീർത്ത പ്രാചീന ഗുഹ കാണാം. ആ ഗുഹ സിനിമയ്ക്ക് വേണ്ടി ഉണ്ടാക്കിയ സെറ്റ് ആയിരുന്നില്ല എന്നതാണ് വാസ്തവം. ഇടമലയാര് ജലവൈദ്യുത പദ്ധതിയുടെ ഭാഗമായി അണക്കെട്ട് നിര്‍മിക്കുന്നതിന് വേണ്ടി പദ്ധതി പ്രദേശത്തേക്ക് എത്തിച്ചേരുന്നതിന് തുരന്ന് നിര്‍മിച്ചതാണ് ഗുഹ. 1970കളിലാണ് നിര്‍മാണം തുടങ്ങിയത്. 550 മീറ്റര് നീളമുള്ള ഈ തുരങ്കത്തിലാണ് ഡാം നിര്‍മാണവുമായി ബന്ധപ്പെട്ടിരുന്ന തൊഴിലാളികളും അവരെ ലക്ഷ്യമാക്കി തുടങ്ങിയ കച്ചവടസ്ഥാപനങ്ങളും ഉണ്ടായിരുന്നത്..ഇടുക്കി ഡാമിനോട് ചേര്‍ന്ന് സ്ഥിതി ചെയ്യുന്ന ഇത് വളരെ മനോഹരമായ ഒരനുഭവമാണ് സഞ്ചാരികള്‍ക്ക് നല്‍കുന്നത്.\n1988 ല് പുറത്തിറങ്ങിയ വൈശാലി സിനിമയുടെ ഭാഗങ്ങള് ഇവിടെ ചിത്രീകരിച്ചതിനാല് ഇവിടം പിന്നീട് ആ പേരില് അറിയപ്പെടുകയായിരുന്നു.വാവലുകളുടെ വന്‍കൂട്ടങ്ങള് വിശ്രമിക്കുന്ന കാഴ്ച ഇവിടുത്തെ പ്രത്യേകതയാണ്. തുരങ്കം കടക്കാൻ അല്‍പം സാഹസികത ആവശ്യമെങ്കിലും ഇവിടെ നിന്നുള്ള ഇടുക്കി ഡാമിന്‍റെ കാഴ്ച്ച അതിമനോഹരമാണ്. കുറവൻ മലകളിൽ നിന്ന് അര മണിക്കൂർ നടത്തമേയുള്ളൂ വൈശാലി ഗുഹയിലേക്ക്. എത്ര കണ്ടാലും മതിവരാത്ത കാഴ്ചകളുമായി കാത്തിരിക്കുകയാണ് വൈശാലി ഗുഹ\nകോതമംഗലത്തിനു സമീപം മറ്റൊരു വൈശാലി ഗുഹയുണ്ട്. ഇവിടെയും വൈശാലി സിനിമാഭാഗം ചിത്രീകരിച്ചിരുന്നു. ഇടമലയാര് ഡാം നിര്‍മാണ സമയത്ത് പാറമടയില് നിന്നും ക്രെഷറിലെക്ക് സാധനങ്ങള് എത്തിക്കുന്നതിന് വേണ്ടി നിര്‍മിച്ച ടണലാണിത്.\nകോതമംഗലം കെ എസ് ആര് ടി സി ഡിപ്പോയില് നിന്നും പുതിയതായി ഈ വൈശാലി ഗുഹയിലേക്ക് ബസ് സര്‍വിസ് ആരംഭിച്ചിട്ടുണ്ട്. രാവിലെ 9.30 നു കോതമംഗലം നിന്നും ആരംഭിക്കുന്ന ബസ് ഇടമലയാര് ഡാം വഴി വൈശാലി ഗുഹ വരെ പോകുകയും ഒരു മണിക്കൂര് വിശ്രമത്തിനു ശേഷം തിരികെ കോതമംഗലത്ത് എത്തിച്ചേരുകയും ചെയ്യും. താളും കണ്ടം, പൊങ്ങന്‍ചുവട് ആദിവാസി ഊരുകളിലേക്കു പോകുന്നതിനുള്ള ഏക വഴിയാണ് ഇടമലയാര് ഡാം കൂടിയുള്ള ഈ റൂട്ട്.\nഇടമലയാര് ഡാം സന്ദര്‍ശിക്കാന് അനുമതി ഉള്ളവര്‍ക്കും , ഔദ്യോഗിക ആവശ്യമുള്ളവര്‍ക്കും, പൊങ്ങന് ചുവട്, താളുംകണ്ടം കോളനിയില് താമസിക്കുന്നവര്‍ക്കും മാത്രമാണ് ഈ വഴി സഞ്ചരിക്കാന് നേരത്തെ അനുമതി ഉണ്ടായിരുന്നത്. രൂക്ഷമായ കാട്ടാനശല്യമുള്ള വഴിയും ആണിത്. പുതിയ ബസ് റൂട്ട് വന്നതോടെ സഞ്ചാരികള്‍ക്ക് ഇടമലയാര് ഡാം കാണുന്നതിനും, പവര് ഹൌസ് പുറമേ നിന്ന് കാണുന്നതിനുമുള്ള അവസരവും ലഭിച്ചിട്ടുണ്ട്.\nഒരുകാലത്ത് അത്രയൊന്നും കേട്ടിട്ടില്ലാത്ത സ്ഥലമായിരുന്നു തൃശൂര് ജില്ലയിലെ മലക്കപ്പാറ. ഇപ്പോള് മലക്കപ്പാറ അറിയാത്ത സഞ്ചാരികള് ഇല്ല. തേയി‌ലത്തോട്ടങ്ങള്‍ക്ക് പേരുകേട്ട മലക്കപ്പാറ അതിരപ്പള്ളി വെള്ളച്ചാട്ടം സന്ദര്‍ശിക്കുന്നവര് സാധരണ പോകാറുള്ള സ്ഥലമാണ്. അതിരപ്പള്ളിയില് നിന്ന് മലക്കപ്പാറ വഴി വാല്‍പ്പാറയിലേക്ക് ബൈക്ക് യാത്ര ചെയ്തിട്ടുള്ളവരുടെ യാത്ര വിവരണങ്ങള് ദിവസേന സോഷ്യല് മീഡിയകളില് കാണാം. ചാലക്കുടിയില് നിന്ന് 80 കി.മി അകലെ സ്ഥിതി ചെയ്യുന്ന മലക്കപ്പാറയിലേക്ക് ചാലക്കുടിയില് നിന്ന് ബസ് ലഭ്യമാണ്. തുമ്പൂര്‍മുഴി, ആതിരപ്പള്ളി, വാഴച്ചല്, ഷോളയാര് വഴിയാണ് മലക്കപ്പാറയിലേക്കുള്ള വഴി. റോഡിന്റെ ഇരുവശവും പടര്‍ന്ന് പന്തലിച്ച പച്ചപ്പുകളും ചാലക്കുടിപ്പുഴയുടെ കൈവഴിയും ആതിരപ്പള്ളി-വാഴച്ചാല് വെള്ളച്ചാട്ടത്തിന്റെ മനോഹാരിതയും ആസ്വദിച്ചുകൊണ്ടാണ് മലക്കപ്പാറയിലേക്കുള്ള യാത്ര.\nപാലക്കാട് ജില്ലയിലെ മലമ്പുഴക്ക് സമീപത്തുള്ള സുന്ദരമായ സ്ഥലമാണ് കവ. മഴമേഘങ്ങളുടെ ഗര്‍ഭഗൃഹമെന്നു പറയാം. ആദ്യ മഴമേഘം ഉരുവം കൊള്ളുന്നത് കവയിലാണ്. പാലക്കാട് നഗരത്തിന് സമീപം ഒലവക്കോട്ട് നിന്ന് മലമ്പുഴ ഉദ്യാനത്തെ ചുറ്റിപ്പോകുന്ന റോഡിലൂടെ കവയിലെത്താം. മലമ്പുഴ തടാകത്തിന്റെ ആരംഭമാണ് ഇവിടം.\nയുവ നടൻ സണ്ണി വെയിന് തന്‍റെ നാടിന്റെ പ്രമോഷൻ എന്ന അടിക്കുറിപ്പോടെ ഫേസ്‌ബുക്കിൽ ഇട്ട പോസ്റ്റ് വൈറലാകാൻ ഏറെ സമയം വേണ്ടി വന്നിരുന്നില്ല. കാറ്റുകുന്നിലെ കാറ്റ് കൊണ്ടിട്ടുണ്ടോ… സദാ സമയം കാറ്റുകുന്നിൽ വീശുന്ന ഈ കാറ്റും ഒന്ന് അനുഭവിക്കേണ്ടത് തന്നെയാണ്\nസമുദ്രനിരപ്പിൽ നിന്നു നാലായിരത്തോളം അടി ഉയരത്തിലുള്ള ഈ കുന്നിന്റെ പ്രത്യേകത പേരിലുള്ളത് പോലെ കാറ്റാണ്. അങ്ങകലെ 1277 ഹെക്ടറിൽ തളം കെട്ടി നിൽക്കുന്ന ബാണാസുര ഡാമിലെ വെള്ളക്കെട്ടും കക്കയം ഡാമും വയനാട് ജില്ലയുടെ തെക്കുഭാഗവും പൂർണമായും ഇവിടെ നിന്നു കാണാം.\nബാണാസുരസാഗർ ഡാമിനടുത്ത് ബ്രഹ്മഗിരി മലനിരകളിൽ സ്ഥിതി ചെയ്യുന്ന കാറ്റുകുന്ന് ചെമ്പ്ര മലയേക്കാൾ മനോഹരമാണ്.വാരാമ്പറ്റ വനസംരക്ഷണ സമിതി ഇവിടെ ട്രക്കിങ് നടത്തുന്നുണ്ട്.\nട്രക്കിങ്ങിനു പോകുന്നവർ കഴിയുന്നതും ഒന്നോ രണ്ടോ ദിവസം മുമ്പ് വിളിച്ച് ബുക്ക് ചെയ്ത് പോകുന്നതാണ് നല്ലത്.\nപുലിമുരുകന്റെ നാടാണ് മാമലക്കണ്ടം. പുലിമുരുകൻ മാത്രമല്ല ഇവിടെ ചിത്രീകരിച്ചിട്ടുള്ളത്.ഈറ്റ\nശിക്കാർ,ആടുപുലിയാട്ടം എന്നിവയുടെയും ലൊക്കേഷൻ മാമലക്കണ്ടമായിരുന്നു.\nവനയാത്ര ആഗ്രഹിക്കുന്ന സഞ്ചാരികളുടെ സ്വപ്നഭൂമിയാണ് ഇന്ന് മാമലക്കണ്ടം. നാലു വശവും വനത്താൽ ചുറ്റപ്പെട്ട മാമലക്കണ്ടം എറണാകുളം ജില്ലയിൽ ആണ്. കോതമംഗലം താലൂക്കിലെ കുട്ടമ്പുഴ പഞ്ചായത്തിൽ 10-11 വാർഡകള് ആണ് മാമലക്കണ്ടം. എത്തി ചേരാൻ ഉള്ള വഴി:-\n-കോതമംഗലം -തട്ടേക്കാട് -കുട്ടമ്പുഴ – ഉരുളന്തണ്ണി- പന്തപ്ര – മാമലക്കണ്ടം\nമാമലക്കണ്ടം ജനങളുടെ ആരാധനാ ശില്പമാണ് മുനിയറ , മഴയില്ലാത്ത കാലങ്ങളിൽ മുനിയറയിൽ ജനങ്ങൾ പായസം വച്ചാൽ മഴയുണ്ടാകും എന്നതാണ് ഇവിടുത്തെ വിശ്വാസം .മാമലകണ്ടത്തെ ഏറ്റവും ഉയരം കുടിയ കുന്നുകളാണ് കോയിനിപ്പറ മല.\nമാമലക്കണ്ടം , – ആനകുളം- മാങ്കുളം -മൂന്നാർ പാതയിലൂടെ യാത്ര ചെയ്യാൻ വനം വകുപ്പിന്റെ അനുമതി വേണം. ആനകളുടെ സാന്ദ്രത ഈ വനമേഖലയിൽ കൂടുതലാണ്.\nകുത്തേറ്റു മരിച്ച മഹാരാജാസ് കോളജ് വിദ്യാർത്ഥി അഭിമന്യുവിന്റെ നാടായ വട്ടവട വാർത്തയിൽ സജീവമാണ്. കേരളത്തിന്റെ ശീതകാല കൃഷി മേഖല. തമിഴ്നാട് അതിര്‍ത്തിയോട് ചേര്‍ന്ന് കിടക്കുന്ന സ്ഥലം.ചെങ്കുത്തായ മലനിരകള്‍ക്കു നടുവില് കൃഷിപാടങ്ങൾ. ആപ്പിളും, കാരറ്റും, കാബേജും, ക്വാളിഫ്ലവറും, ഉള്ളിയും, ഉരുളക്കിഴങ്ങും, വെളുത്തുള്ളിയും വിളഞ്ഞു നില്‍ക്കുന്ന തോട്ടങ്ങൾ ഒക്കെ ഇവിടെക്കാണാം.\nമൂന്നാറില് നിന്നും വട്ടവടപോയി തിരികെവരാന് ഒരു ദിവസം നീക്കിവെക്കണം. മൂന്നാറില് വരുന്നവര് നിര്‍ബന്ധമായും കണ്ടിരിക്കേണ്ട സ്ഥലങ്ങളില് ഒന്നാണ് വട്ടവട. മൂന്നാറില് നിന്നും ഇന്ധനം നിറക്കാന് മറക്കരുത്. പോകുന്ന വഴിയില് എവിടെയും പെട്രോള് പമ്പില്ല. മൂന്നാർ നിന്നും ടോപ് സ്റ്റേഷൻ റൂട്ട് പോവുക.അവിടെ നിന്നും4കിലോമീറ്റർ സഞ്ചരിച്ചാൽ വട്ടവടയായി.\nകൃഷിത്തോട്ടങ്ങളുടെ സുന്ദര കാഴ്ച്ച ആസ്വദിക്കാന് ഏറ്റവും നല്ല സമയം ആഗസ്റ്റ്, സെപ്തംബര് മാസങ്ങളാണ്. കൊട്ടക്കമ്പൂര്, ചിലന്തിയാര്, കോവിലൂര്, പഴത്തോട്ട് എന്നീ സ്ഥലങ്ങള് കൂടാതെ കൂടലാര്‍കുടി, സ്വാമിയാര്‍കുടി, പരിശപ്പെട്ടി, വത്സപ്പെട്ടി എന്നീ ആദിവാസി കോളനികളും ചേര്‍ന്നതാണ് വട്ടവട.\nTagged with: gavikattukunnukavamalakkapparamamalakandammeesapulimalavattavada


'സിനിമയില് ഇതുവരെ എനിക്ക് ചുംബിക്കാന് കിട്ടിയത് ഒരു തേനീച്ചക്കൂടാ..'; പ്രണയമഭിനയിക്കാന് ആരും വിളി - Samakalika Malayalam\n'സിനിമയില് ഇതുവരെ എനിക്ക് ചുംബിക്കാന് കിട്ടിയത് ഒരു തേനീച്ചക്കൂടാ..'; പ്രണയമഭിനയിക്കാന് ആരും വിളിച്ചില്ലെന്ന് ബാബു ആന്റണി\nBy സമകാലിക മലയാളം ഡെസ്‌ക് | Published: 18th January 2019 03:33 PM |\nബാബു ആന്റണിക്കു പകരം വെക്കാന് മലയാളത്തില് മറ്റൊരു നടനില്ല, അന്നും ഇന്നും. മലയാളം, തമിഴ്, തെലുങ്ക്, കന്നഡ, ഹിന്ദി, ഇംഗ്ലീഷ് തുടങ്ങിയ ഭാഷകളിലടക്കമുള്ള സിനിമകളില് 32 വര്‍ഷമായി അഭിനയിക്കുന്നു. വില്ലന് വേഷങ്ങളില് നിന്ന് വേറിട്ട് മലയാളത്തില് ഇടുക്കി ഗോള്‍ഡ്്, തമിഴില് വിണ്ണൈത്താണ്ടി വരുവായാ എന്നിങ്ങനെയുള്ള ചിത്രങ്ങളില് വ്യത്യസ്തമായ റോളുകളിലും പ്രത്യക്ഷപ്പെട്ടു. ഇപ്പോള് സ്‌ക്രീനില് പ്രണയമഭിനയിക്കാന് തന്നെ ആരും വിളിച്ചില്ലെന്ന സങ്കടം ബാക്കി നില്‍ക്കുന്നവെന്ന വെളിപ്പെടുത്തല് നടത്തിയിരിക്കുകയാണ് ബാബു ആന്റണി\n'ഒരിക്കല് പോലും സീനില് പ്രണയം അഭിനയിക്കാന് കഴിയാഞ്ഞതില്, പ്രണയരംഗങ്ങളിലേക്ക് ആരും വിളിക്കാതിരുന്നതില് വലിയ വിഷമമുണ്ട്. അതൊരു ബിഗ് മിസ്സാണ്. കുറച്ചു കൊല്ലങ്ങള്‍ക്കു മുമ്പ് അഭിനയിച്ച ഇടുക്കി ഗോള്‍ഡില് എനിക്ക് ഒരു ചുംബനരംഗം അഭിനയിക്കണമായിരുന്നു. എന്നാല് നായികയ്ക്കു പകരം തേനീച്ചക്കൂട് ചുംബിക്കാനായിരുന്നു യോഗം. തേനീച്ചക്ക് ഉമ്മ കൊടുക്കുന്നതെന്തിനാണെന്നു ഞാന് സംവിധായകന് ആഷിക്കിനോട് ചോദിച്ചു. ഒരു നായികയെ തരൂ എന്നും അപേക്ഷിച്ചു. ഞാനുള്‍പ്പെടെ ആ രംഗം കണ്ട് എല്ലാവരും ചിരിക്കുകയും ചെയ്തു.എന്നാല് ഇന്നോര്‍ക്കുമ്പോള് ഒരിക്കലെങ്കിലും സ്‌ക്രീനില് റൊമാന്‍സ് അഭിനയിക്കാനാകാഞ്ഞത് വലിയ നഷ്ടമായിപ്പോയെന്ന് തിരിച്ചറിയുന്നു.' ബാബു ആന്റണി തുറന്നുപറയുന്നു.\n'ജീവിതത്തില് ഭയങ്കര റൊമാന്റിക്കായിരുന്നു. എന്നാല് ഇപ്പോള് കല്യാണമൊക്കെ കഴിഞ്ഞില്ലേ.. അതു കൊണ്ട് അടങ്ങിയൊതുങ്ങിയിരിക്കുന്നു. ആ പ്രായമൊക്കെ കഴിഞ്ഞു പോയില്ലേ.. ഇനി ഇപ്പോള് അന്‍പതു കഴിഞ്ഞവരുടെ പ്രണയകഥ സിനിമയാക്കുകയാണ്, എന്നെ വിളിക്കുകയാണ് എങ്കില് മാത്രമേ അത് പ്രാവര്‍ത്തികമാകുകയുള്ളൂ.'\n'ഷൂട്ടെല്ലാം കഴിഞ്ഞ് ബംഗലൂരുവിലെ വീട്ടില് ചെല്ലുമ്പോള് കുറേയെഴുത്തുകളെന്നെ കാത്തിരിക്കുന്നുണ്ടാകും. എനിക്കെഴുത്തെഴുതിയിരുന്ന പലരും ഇപ്പോഴും എന്നെ വിളിക്കാറുമുണ്ട്. വിവാഹാഭ്യര്‍ഥനയുമായും അന്ന് ഒരുപാടു പേര് വന്നിരുന്നു. ഞാന് പറയും എനിക്കു വിവാഹം കഴിക്കാന് താത്പര്യമില്ല എന്ന്. അവരെ ഒഴിവാക്കാന് വേണ്ടി മാത്രം പറയുന്നതായിരുന്നില്ല. ശരിക്കും അന്ന് വിവാഹിതനാകാനാഗ്രഹിച്ചിരുന്നില്ല.' ബാബു ആന്റണി പറയുന്നു.


Dileep's Chandreattan Evideya Offical Teaser out - Malayalam Filmibeat\nമുരിങ്ങക്ക കഴിച്ചാല് എന്താ കുഴപ്പം; കണ്ടു നോക്കൂ\n| Updated: Monday, April 6, 2015, 8:44 [IST]\nസിദ്ധാര്‍ത്ഥ് ഭരതന് സംവിധാനം ചെയ്യുന്ന ചന്ദ്രേട്ടന് എവിടെയാ എന്ന ചിത്രത്തിന്റെ ആദ്യ ടീസര് റിലീസ് ചെയ്തു. മുരിങ്ങക്ക കഴിച്ചാല് എന്താണ് കഴപ്പം എന്ന് അന്വേഷിക്കുന്നതാണ് 34 സെക്കന്റ് ദൈര്‍ഘ്യമുള്ള ടീസര്.\nതിരുവനന്തപുരം സെക്രട്ടറിയേറ്റിലെ പെറ്റീഷന് കമ്മിറ്റിയിലെ ഉദ്യോഗസ്ഥനായ ചന്ദ്രമോഹനെയാണ് ദിലീപ് അവതരിപ്പിയ്ക്കുന്നത്. ബി എസ് എന് എല്ലിലെ ഉദ്യോഗസ്ഥയായ ചന്ദ്രമോഹന്റെ ഭാര്യയുടെ വേഷത്തില് അനുശ്രീയും എത്തുന്നു. ഭാര്യ-ഭര്‍തൃ സ്‌നേഹത്തെയും ദാമ്പത്യത്തെയും കുറിച്ചുള്ളതാണ് ചിത്രം.\nഇവരെ കൂടാതെ വളരെ പ്രധാനപ്പെട്ട മറ്റൊരു വേഷത്തില് നമിത പ്രമോദും ചിത്രത്തിലെത്തുന്നുണ്ട്. പ്രതാപ് പോത്തന്, ഷമ്മി തിലകന്, ചെമ്പന് ജോസ്, വിനായകന്, കെ പി എ സി ലളിത എന്നിവരാണു മറ്റു താരങ്ങള്.\nസന്തോഷ് ഏച്ചിക്കാനത്തിന്റെതാണു കഥയും തിരക്കഥയും. സമീര് താഹിര്, ഷൈജു ഖാലിദ്, ആഷിക് ഉസ്മാന് എന്നിവരാണു നിര്‍മാണം. പൂര്‍ണമായും കുടുംബ പശ്ചാത്തലത്തിലാണ് ചിത്രമൊരുങ്ങുന്നത്. നിദ്രയ്ക്കു ശേഷം സിദ്ദാര്‍ഥ് ഒരുക്കുന്ന ചിത്രമാണ് ചന്ദ്രേട്ടന് എവിടെയാ. ടീസര് കണ്ടു നോക്കൂ...\nRead more about: dileep siddarth anusree namitha pramod chandreattan evideya teaser ടീസര് ദിലീപ് സിദ്ധാര്‍ത്ഥ് അനുശ്രീ നമിത പ്രമോദ് ചന്ദ്രേട്ടന് എവിടയാ\nDileep's Chandreattan Evideya Offical Teaser out, Directed by Sidharth Bharathan


'ഞങ്ങളെ കുഞ്ഞൂഞ്ഞാ, വിട്ടുതരില്ല'; ഉമ്മൻചാണ്ടിക്കു വേണ്ടി പുതുപ്പള്ളിയിൽ പ്രതിഷേധം-Protest for Oommen Chandy in Puthuppally\n'ഞങ്ങളെ കുഞ്ഞൂഞ്ഞാ, വിട്ടുതരില്ല'; ഉമ്മൻചാണ്ടിക്കു വേണ്ടി പുതുപ്പള്ളിയിൽ പ്രതിഷേധം\nപ്രവർത്തകരിൽ ഒരാൾ ഉമ്മൻചാണ്ടിയുടെ വീടിന് മുകളിൽ കയറി പ്രതിഷേധിച്ചു\nMarch 13, 2021 11:58:43 am\nകോട്ടയം: ഉമ്മൻചാണ്ടി പുതുപ്പള്ളി വിടരുതെന്നാവശ്യപ്പെട്ട് അണികളുടെ പ്രകടനം. ഉമ്മൻചാണ്ടിയുടെ പുതുപ്പള്ളിയിലെ വീടിന് മുന്നിൽ കോൺഗ്രസ് പ്രവർത്തകർ പ്രകടനവുമായി എത്തി. നേമത്തേയ്ക്ക് ഉമ്മൻചാണ്ടിയെ വിട്ടുതരില്ലെന്ന മുദ്രാവാക്യം വിളികളുമായാണ് പ്രവർത്തകർ എത്തിയത്. പ്രവർത്തകരിൽ ഒരാൾ ഉമ്മൻചാണ്ടിയുടെ വീടിന് മുകളിൽ കയറി പ്രതിഷേധിച്ചു.\nവീട്ടിൽ നിന്ന് ഉമ്മൻചാണ്ടി പുറത്തേക്ക് പോകാനൊരുങ്ങിയപ്പോൾ പ്രവർത്തകർ ഉമ്മൻചാണ്ടിയുടെ കാർ ത‍ടഞ്ഞു. അരമണിക്കൂറോളം കാർ തടഞ്ഞ് ചുറ്റും നിന്ന് പ്രവർത്തകർ മുദ്രാവാക്യം വിളിച്ചതോടെ, ഉമ്മൻചാണ്ടി പതുക്കെ പുറത്തേയ്ക്ക് ഇറങ്ങി. തിരികെ വീട്ടിലേക്ക് കയറി.\nഡൽഹിയിൽ നിന്നും പുതുപ്പള്ളിയിലെത്തിയ ഉമ്മൻചാണ്ടിക്കായി വൻ സ്വീകരണമാണ് പ്രവർത്തകർ ഒരുക്കിയത്.\nകോൺഗ്രസിന്റെ സ്ഥാനാർത്ഥി പട്ടിക നാളെ പ്രഖ്യാപിക്കാനിരിക്കെ നേമത്ത് സസ്‌പെൻസ് തുടരുകയാണ്. നേമത്ത് ഉമ്മൻചാണ്ടി, രമേശ് ചെന്നിത്തല, മുല്ലപ്പള്ളി രാമചന്ദ്രൻ എന്നിവരെ പരിഗണിക്കുന്നതായുള്ള റിപ്പോർട്ടുകളാണ് പുറത്തുവന്നത്. എന്നാൽ നേമത്ത് മത്സരിക്കാനില്ലെന്ന് ഉമ്മൻചാണ്ടിയും രമേശ് ചെന്നിത്തലയും വ്യക്തമാക്കി കഴിഞ്ഞു. പുതുപ്പള്ളിയിൽ മത്സരിക്കാനാണ് താത്പര്യമെന്ന് ഉമ്മൻചാണ്ടിയും ഹരിപ്പാടാണ് തന്റെ തട്ടകമെന്ന് രമേശ് ചെന്നിത്തലയും വ്യക്തമാക്കി.\nWeb Title: Protest for oommen chandy in puthuppally


മാർ തോമ്മാശ്ലീഹായുടെ പരിശുദ്ധ യുക്തിവാദം\nവര്‍ഗീസ് കോരസൺ July 03, 2020 10:48 AM IST\nചോദ്യം ചെയ്യലില്ലാതെ വിഴുങ്ങുന്ന ശരികൾ സാമൂഹിക പുരോഗതിക്ക് പരിഹാരങ്ങൾ കാണുന്നതിൽ പരാജയപ്പെടും. യുക്തി, സംശയം, നിഷ്‌പക്ഷമായ വിലയിരുത്തൽ ഒക്കെ ഒരു ശരാശരി സത്യത്തെ ഉറപ്പിക്കാൻ അനിവാര്യമാണ്. പരിഹരിക്കാൻ പറ്റാത്തവ പ്രശ്‌നമായിതന്നെ നിലനിൽക്കും. അങ്ങനെ അവ നിലനിൽക്കുക തന്നെ വേണം. സാമൂഹിക ശാസ്ത്രജ്ഞർ വിവക്ഷിക്കുന്ന 'പോസിറ്റീവിസം' എന്ന തത്വചിന്ത, സ്വാഭാവികമായ പ്രതിഭാസം തന്നെയാണ്. വസ്‌തുതകള് വിവേചനത്തോടെ സമീപിക്കപ്പെടണം. വെള്ളത്തിൽ കാണുന്ന മുഖം യാഥാർഥത്തിലുള്ളതല്ല, മാനസീകമായ കാഴ്ചകളെ അടിസ്ഥാനപ്പെടുത്തി യുക്തി ചിട്ടപ്പെടുത്താനാവില്ല. അതുകൊണ്ടു അറിവുകൾ നിരന്തരം ചോദ്യം ചെയ്യപ്പെട്ടു കൊണ്ടിരിക്കണം. ഈ പോസിറ്റീവിസം ആണ് എല്ലാ ശാസ്ത്ര പാഠങ്ങളുടെയും അടിസ്ഥാനം.\nതോമസ് അപ്പോസ്തോലനാവണം ആദ്യത്തെ പ്രകൃതിതത്ത്വജ്ഞാനവാദി (Positivist). അദ്ദേഹം തന്നെയാവണം പരിചയമാര്‍ഗം (Empiricism, അനുഭവം മാത്രമാണ് ജ്ഞാനത്തിനു കാരണമെന്നുള്ള വിശ്വാസം) എന്ന ചിന്താധാരയുടെ സ്ഥാപകന്. വിശ്വാസത്തിനു ആധാരമാകേണ്ടത് യുക്തിസഹജമായ തെളിവുകളാണ് എന്നത് വിശ്വാസത്തെ നിഷേധിക്കലല്ല. ഞങ്ങൾ ഉയർക്കപ്പെട്ട യേശുവിനെ കണ്ടു എന്ന് മറ്റു ശിഷ്യർ തോമസിനോട് പറയുന്നു. ഞാൻ അവന്റെ കൈകളിൽ ആണിപ്പഴുതു കാണുകയും ആണിപ്പഴുതിൽ വിരൽ ഇടുകയും അവന്റെ വിലാപ്പുറത്തു കൈ ഇടുകയും ചെയ്തിട്ടല്ലാതെ വിശ്വസിക്കയില്ല എന്ന് തോമസ് തർക്കിക്കുന്നു.\nമറ്റു ശിഷ്യന്മാർക്കും യേശു ആണിപ്പാടുകൾ കാട്ടിക്കൊടുത്തിരുന്നു. ഇത്തരം ഒരു ചിന്തയും സമീപനവും യേശുവിന്റെ അടുത്ത സുഹൃത്‌വലയത്തിൽ നടപ്പുള്ളതായിരുന്നിരിക്കാം. ഇവർ തമ്മിൽ പരസ്പരം തർക്കവും വാദങ്ങളും തെളിവുകൾ ആവശ്യപ്പെടുന്നതും ഒക്കെ സാധാരണമായിരുന്നിരിക്കാം. അങ്ങനെയാണല്ലോ ഒരുകൂട്ടമായി ഒരു പുതിയ ചിന്താധാര രൂപപ്പെടുന്നതും. വെറുതേ എന്തെങ്കിലും പറഞ്ഞു വിശ്വസിക്കാൻ പ്രേരിപ്പിച്ചാൽ ആ വിശ്വാസങ്ങൾ ഒന്നും നിലനിൽക്കില്ല. യേശുവിനും ഇത് വ്യക്തമായി അറിയാവുന്നതുകൊണ്ടാണ് തെളിവുകളുമായി തോമസിനു മുന്നിൽ പ്രത്യക്ഷപ്പെടുന്നത്. മാത്രമല്ല, വിലാപ്പുറത്തു കൈയ്യിടുവാൻ അനുവദിക്കയും ചെയ്യുന്നു. ഉയർത്തെഴുനേറ്റശേഷം എന്നെ തൊടരുത് എന്ന് മറിയയോട് യേശു പറയുന്നുണ്ട്. എന്നാൽ എല്ലാ മാന്യതയോടും കൂടെത്തന്നെ തന്റെ ഉയർക്കപ്പെട്ട ശരീരത്തെ തൊടാൻ തോമസിനെ സ്വാഗതം ചെയ്യുന്നു.\nഎംപിരിസിസം അല്ലെങ്കിൽ അനുഭവവാദം, പ്രകൃതി ശാസ്‌ത്രത്തിൽ പൊതുവെ ഉപയോഗപ്പെടുത്തുന്ന ഒരു പദമാണ്. ജ്ഞാനസമ്പാദനത്തിന് നിദാനം ഇന്ദ്രിയാനുഭവമാണ് എന്ന സിദ്ധാന്തമാണ് അനുഭവവാദം. ഏതൊരു ആശയത്തിന്റെയും പ്രസ്താവനയുടെയും വാസ്തവികത നിർണയിക്കുന്നതിനുള്ള അന്ത്യപരീക്ഷണം മനുഷ്യന്റെ അനുഭവം തന്നെയാണെന്ന സിദ്ധാന്തം അനുഭവവാദത്തിന്റെ മറ്റൊരു രൂപമാണ്. ഇത് പരീക്ഷണത്തെ പൂർണ്ണമായി ഉൾകൊണ്ടുകൊണ്ടുള്ള ഒരു പ്രവർത്തന ശൈലി ആണ് തോമസ് അനുവർത്തിച്ചത്.\nയേശു തോമസിനോടു: നീ എന്നെ കണ്ടതുകൊണ്ടു വിശ്വസിച്ചു; കാണാതെ വിശ്വസിച്ചവർ ഭാഗ്യവാന്മാർ എന്നു പറഞ്ഞു. അവിശ്വാസിയായ തോമസ് എന്ന പൊതുവേ വിരൽചൂണ്ടപ്പെടുമ്പോഴും, വ്യക്തമായ തെളിവുകൾ കൂടാതെ നിങ്ങൾ പറയുന്നത് വിശ്വസിക്കുക ശരിയല്ല എന്ന് നേരിട്ട് പ്രസ്താവിക്കുകയാണ്. മറ്റു ശിഷ്യന്മാരോട് തർക്കിക്കാനുള്ള മാനസീക സമ്മർദം ആ വ്യക്തിവൈശിഷ്‌ട്യം പ്രകടിപ്പിക്കുകയായിരുന്നു. ഇതിനു മുൻപും ഇത്തരം പെരുമാറ്റങ്ങൾ തോമസിൽനിന്നും ഉണ്ടായിട്ടുണ്ട്.\nയോഹന്നാന്റെ സുവിശേഷം 14-ാം അധ്യായത്തിൽ യേശു പിതാവിന്റെ ഭവനത്തിലേക്ക് പോകുന്നു, വഴി നിങ്ങൾക്കറിയാമല്ലോ, ഞാൻ വന്നു കൊണ്ടുപോകാം എന്നൊക്കെ പറയുന്നു. കാര്യങ്ങൾ അപ്പടി വിഴുങ്ങുവാൻ തോമസ് തയ്യാറായില്ല. തോമസ് മുഖത്തടിച്ചതുപോലെ പ്രതികരിച്ചു, കർത്താവേ, നീ എവിടെ പോകുന്നു എന്നു ഞങ്ങൾ അറിയുന്നില്ല; പിന്നെ വഴി എങ്ങനെ അറിയും? ഇവിടെയാണ് സാമൂഹ്യശാസ്ത്രത്തിലെ പോസിറ്റീവിസം ചർച്ചചെയ്യപ്പെടുന്നത്. അന്വേഷണാത്മകമായ ചോദ്യങ്ങൾ സത്യത്തെ നിഷേധിക്കലല്ല, സത്യത്തെ ഉറപ്പിക്കലാണ്.\nപതിനെട്ടാം നൂറ്റാണ്ടിൽ ജീവിച്ചിരുന്ന ഫ്രഞ്ച് തത്ത്വചിന്തകന് അഗാസ്തെ കോമ്പതേ സത്യം തിരിച്ചറിയാനുള്ള മൂന്നു അവസ്ഥകളെക്കുറിച്ചു പറയുന്നുണ്ട്. ദൈവശാസ്‌ത്രപരമായ, ഭൗതികാതീതമായ, യഥാര്‍ത്ഥമായ, എന്നീ നിലകളിൽ ഓരോ സത്യത്തെയും അപഗ്രഥിക്കണം. അത് മാനവീയമായ ഒരു അവകാശമാണ്. അത് തീർത്തും ഉൾകൊണ്ട ഒരു വ്യക്തിത്വമായിരുന്നു തോമസ് അപ്പോസ്തോലൻ. യേശു മറുപടി പറയുന്നു ഞാൻ തന്നേ വഴിയും സത്യവും ജീവനും ആകുന്നു. ഞാൻ മുഖാന്തരമല്ലാതെ ആരും പിതാവിന്റെ അടുക്കൽ എത്തുന്നില്ല. ക്രിസ്തുമതത്തിന്റെ വഴിയും ലക്ഷ്യവും മാർഗ്ഗവും എന്ന അടിസ്ഥാന സത്യം ഇവിടെ അനാവരണം ചെയ്യപ്പെടുകയാണ്. തോമസിന്റെ ഇത്തരം ചൊടിപ്പിക്കുന്ന ചോദ്യങ്ങളാണ് ക്രിസ്തുമതചിന്തയുടെ ആധികാരിക ശിലയായി മാറിയത്. വളരെ നിഷ്‌കളങ്കമായ ഒരു ചോദ്യം ഉദ്ദീപിപ്പിച്ച സത്യത്തിന്റെ പൊരുൾ ഇന്നും ലോകം തിരയുകയാണ്.\nവിശ്വാസങ്ങൾ രൂപപ്പെടുത്തേണ്ടത് കാലത്തിനൊത്തുപോവുന്ന അടിസ്ഥാനശിലകളുടെ ഉറപ്പിന്റെ പേരിലാവണം. അതാണ് തോമസ് അന്വേഷിച്ചത്. വിശ്വാസത്തിന്റെ അപ്പോസ്തോലനു യുക്തിസഹജമായ അന്വേഷണം, തമ്മില്‍തമ്മിലുളള നിഷേധിക്കലല്ല. വിശ്വാസം പരിപൂർണ്ണമാകണമെങ്കിൽ ഉപരിവിപ്ലവമായ ആശയങ്ങൾകൊണ്ട് നിർമ്മിക്കുന്ന ചുള്ളിക്കമ്പുകളുടെ കൊട്ടാരമല്ല ഉയർത്തേണ്ടത്; ഒരു യുഗസന്ധിയിലും തകരാത്ത ഉറച്ച വസ്തുതകളുടെ സത്യചങ്ങലകൾകൊണ്ടായിരിക്കണം ബന്ധിക്കപ്പെടേണ്ടത് എന്ന് തോമസിനു വ്യക്തമായിരുന്നു\nഅത്തരം ഒരു സ്വയം അന്വേഷണത്തിന്റെ ഭാഗമായിട്ടാവണം അടച്ചിരുന്ന മുറിയിൽ നിന്നും തോമസ് തനിയെ പുറത്തുപോയത്. ചില സത്യങ്ങൾ തൊട്ടറിയുകതന്നെവേണം, അനുഭവത്തിലൂടെ ആർജിക്കുന്ന അറിവിന് പരിധികൾ ഉണ്ടാവില്ല. ആപേക്ഷികമായ അറിവുകൾ നിരന്തരം പുനഃപരിശോധിക്കുക ആവശ്യമാണ്, അനുമാനങ്ങൾ, നിഗമങ്ങൾ,സംഭവ്യത ഒക്കെ വിശകലനം ചെയ്തു, കൃത്രിമത്വം ഒഴിവാക്കി സത്യം ഉറപ്പാക്കികൊണ്ടിരിക്കണം. പിന്നെ മറ്റു ശിഷ്യന്മാരിൽനിന്നും വേറിട്ട ഒരു ദിശയിൽ സഞ്ചരിക്കാനുള്ള ഒരു മനസ്സൊരുക്കമാണ് റോമാസാമ്പ്രാജ്യ അതിരുകൾവിട്ടു ചൈനവരെയുള്ള ദീർഘമായ നീണ്ട യാത്രകളിലൂടെ ക്രിസ്തുവിന്റെവഴി തെളിയിച്ചുപോയത്.\n1623 -ൽ ചൈനയിലെ സിയാൻ ഫു പ്രിവിശ്യയിൽ നിന്നും കണ്ടെടുത്ത, 635 -ൽ ചൈനയിൽ എത്തിച്ചേർന്ന ആല്ഒബെൻ എന്ന നെസ്തോറിയൻ മിഷനറിയുടെ സ്മാരകശില തോമസ് അപ്പോസ്തോലന്റെ പാതയുടെ വിസ്തൃതി അടയാളപ്പെടുത്തുന്നു. അന്ന് അവിടം ഭരിച്ചിരുന്ന എമ്പറർ ഗാവോസോങ്, ആല്ഒബെനു ബഹുമാനസൂചകമായി 'സാമ്പ്രാജ്യത്തിന്റെ സംരക്ഷകൻ, വലിയ നിയമത്തിന്റെ പ്രഭു' എന്ന സ്ഥാനനാമം കൊടുത്തതായും പ്രാചീന ലിപിയിൽ രേഖപ്പെടുത്തിയിരിക്കുന്നു. (Aluoben,aNesthorian Missionary in the7th Centuary China by Kahar Barat, Harvard University). വിശാലമായ പൗരസ്ത്യ ദേശങ്ങളിൽ ക്രിസ്തുസന്ദേശം എത്തിക്കുവാൻ കടലുകളും കൊടുമുടികളും താണ്ടി, താൻ ഉറപ്പിച്ചെടുത്ത വിശ്വാസസംഹിതകൾ അവിടവിടെയായി പാകി നിരന്തരം സഞ്ചരിച്ചുകൊണ്ടിരുന്നു തോമസ് അപ്പോസ്തോലൻ. ഒന്നും വെട്ടിപിടിക്കുകയായിരുന്നില്ല; ഒരു വലിയ ലോകത്തെ സ്നേഹത്തിന്റെ സുവിശേഷത്തിൽ മുക്കിയെടുക്കുകയായിരുന്നു.\nആംഗ്ലോ സാക്സൺ ക്രോണിക്കിൾ പ്രകാരം AD 883 -ൽ വെസ്സക്സ് മഹാരാജാവ് ആൽഫ്രഡ് ദി ഗ്രെയിറ്റ്, അപ്പോസ്തോലന്മാരായ തോമസിന്റെയും ബെർത്തലോമയുടെയും കബറുകളിലേക്കു നേർച്ചകൾ അർപ്പിക്കാൻ രണ്ടു പേരെ ഇന്ത്യയിലേക്ക് അയച്ചതായി രേഖപ്പെടുത്തിയിരിക്കുന്നു. ലണ്ടനിൽ വൈക്കിംഗ് സേന നടത്തിയ ആക്രമണങ്ങളെ ചെറുക്കാൻ അനുഗ്രഹിച്ച ദൈവത്തിനു നേർച്ചയായിട്ടു, തൻറെ പ്രതിജ്ഞയുടെ നിറവേറ്റൽ ആയിട്ടാണ് രാജാവ് ഇത് ചെയ്യുന്നത് എന്ന് രേഖപ്പെടുത്തിയിരിക്കുന്നു. എട്ടാം നൂറ്റാണ്ടിൽ ആംഗ്ലോ സാക്സൺ ദിനവൃത്താന്തങ്ങളിൽ കാണപ്പെടുന്ന പ്രകാരം, ഭാരതത്തിന്റെ അപ്പോസ്തോലൻ പുണ്യവിശ്രമം കൊള്ളുന്ന പ്രദേശത്തെപ്പറ്റി റോമിലും പാശ്ചാത്യദേശത്തും പ്രസിദ്ധമായിരുന്നു എന്നാണ് കൂട്ടിവായിക്കേണ്ടത്. അവിടേക്കുള്ള തീർത്ഥയാത്രകളും വഴിപാടുകൾ പോലും പ്രസിദ്ധമായിരുന്നിരിക്കണം. ബോധപൂർവമായ തുടച്ചുനീക്കലുകളിൽ നമ്മുടെ ഇടങ്ങളിൽ ചരിത്രം കൈമോശം വന്നിരിക്കാം അത് വേദനിക്കുന്ന ഭൂതകാലത്തിന്റെ ആശങ്കകളായി നിലനിൽക്കട്ടെ.\nജൂലൈ മൂന്ന്, ഭാരതത്തിന്റെ അപ്പോസ്തോലൻ എന്ന് വിശേഷിക്കപ്പെടുന്ന സെന്റ് തോമസിന്റെ ഓർമ്മദിനം. ഭാരതീയ ക്രൈസ്തവസഭയുടെ പൈതൃകത്തിന്റെയും, സംസ്കാരത്തിന്റെയും മുദ്രയാണ് ക്രിസ്തുവർഷം 52-ൽ തോമസ് അപ്പോസ്തോലൻ കൊടുങ്ങല്ലൂർ (മസൂറിസ്) എത്തിയെന്നും ക്രിസ്തുവർഷം 72-ൽ മൈലാപ്പൂരിൽ വച്ച് രക്തസാക്ഷിയായി എന്നുമുള്ള വിശ്വാസം. വായ്മൊഴിയായും വരമൊഴിയായും പാരമ്പര്യം കൈമാറി ഫിക്‌ഷനും ചരിത്രവുമായി ഇണപിരിഞ്ഞു കിടക്കുന്ന സംഭവങ്ങളെ പൊടിതട്ടി എടുക്കുകയല്ല എന്റെ ഇപ്പോഴത്തെ ഉദ്ദേശം.\nമറ്റുശിഷ്യന്മാർക്കു ഉയർത്തെഴുനേറ്റ യേശു തൻറെ കയ്യും വിലാപ്പുറവും കണിച്ചു. എന്നാൽ ആദ്യതവണ തോമസ് അവരോടൊപ്പം ഉണ്ടായിരുന്നില്ല. 8 ദിവസം കഴിഞ്ഞിട്ടു ശിഷ്യന്മാർ പിന്നെയും അകത്തു കൂടിയിരിക്കുമ്പോൾ തോമസും ഉണ്ടായിരുന്നു. യേശു തോമസിനോടു: നിന്റെ വിരൽ ഇങ്ങോട്ടു നീട്ടി എന്റെ കൈകളെ കാൺക; നിന്റെ കൈ നീട്ടി എന്റെ വിലാപ്പുറത്തു ഇടുക; അവിശ്വാസി ആകാതെ വിശ്വാസിയായിരിക്ക എന്നു പറഞ്ഞു. തോമസ് അവനോടു: എന്റെ കർത്താവും എന്റെ ദൈവവും ആയുള്ളോവേ (My Lord and my God) എന്ന് പ്രതികരിച്ചു. യേശുവിനെക്കുറിച്ചു ഇത്രയും തീഷ്ണമായ ഒരു സാക്ഷ്യം ക്രിസ്ത്യൻ എഴുത്തുകളിൽ അപൂർവമായി മാത്രമേ കടന്നു വന്നിട്ടുള്ളൂ. അത് തോമസിനു അവകാശപ്പെട്ടതാണ്, അങ്ങനെയാണ് ആ അപ്പോസ്തലൻ ഓർക്കപ്പെടേണ്ടതും. സംശയിക്കുന്ന തോമസ് എന്നല്ല, വിശ്വാസികളുടെ അപ്പോസ്തോലൻ എന്നാണ് തോമസിനെ അടയാളപ്പെടുത്തേണ്ടത്.\nഇരട്ട എന്ന് വിശേഷിക്കപ്പെടുമ്പോഴും ആരാണ് ഇരട്ട സഹോദരനെന്നു വ്യക്തമല്ല. ക്രിസ്തുവിനു ശേഷം ഏതാണ്ട് ഒരു നൂറ്റാണ്ടോടെ ക്രോഡീകരിക്കപ്പെട്ട സുവിശേഷകർത്താക്കളിൽ മത്തായിയും യോഹന്നാനുമാണ് ശിഷ്യന്മാരായി യേശുവിനൊപ്പം സഞ്ചരിച്ചിരുന്നവർ. യോഹന്നാൻ വളരെ കൃത്യമായി തോമസിനെപ്പറ്റി കുറിക്കുമ്പോൾ, ശിഷ്യന്മാരിൽ വളരെ പ്രത്യേകതയുള്ള ഒരു വ്യക്തിത്വം അനാവരണം ചെയ്യപ്പെടുന്നു എന്നാൽ ആദ്യ സുവിശേഷങ്ങളിൽ പത്രോസിനു പ്രാമുഖ്യം നൽകപ്പെടുന്നത് വിചിത്രമായി തോന്നാം. അതിന്റെ പിറകിലെ ചേതോവികാരം അപ്പോഴത്തെ ചിതറിയ എഴുത്തുകൾ ക്രോഡീകരിച്ചവരുടെ മാനസീക അവസ്ഥയാണെന്ന് അനുമാനിക്കുകയെ തരമുള്ളൂ.\nഅപ്പോസ്തോലന്മാരുടെ അപ്പോസ്തോലൻ എന്ന് വിശേപ്പിക്കാൻ പറ്റിയ ഒരു അവസരമാണ് യേശുവിന്റെ സ്നേഹിതനായ ലാസർ മരിച്ചു എന്ന വാർത്ത കേട്ടപ്പോൾ ഉണ്ടായ സംഭാഷണം. യോഹന്നാന്റെ സുവിശേഷം 11 -)൦ അദ്ധ്യായത്തിൽ വിവരിക്കുന്നു. നിദ്രയെക്കുറിച്ചും മരണത്തെക്കുറിച്ചും, പകലിലെയും രാത്രിയിലെയും സഞ്ചാരത്തെയും ഒക്കെ യേശു ഫിലോസഫിക്കലായി പറയുന്നു. കല്ലെറിയാൻ സാദ്ധ്യതയുള്ളതിനാൽ യഹൂദ്യയിലേക്കുള്ള യാത്ര ഒഴിവാക്കണം എന്ന് ശിഷ്യന്മാർ ആവശ്യപ്പെടുമ്പോഴും, യേശു യാത്രതിരിക്കാൻ ഒരുങ്ങുന്നു. ദിദിമൊസ് എന്നു പേരുള്ള തോമസ് സഹശിഷ്യന്മാരോടു: അവനോടു കൂടെ മരിക്കേണ്ടതിന്നു നാമും പോക എന്നു പറഞ്ഞു. ഇത് വീണ്ടും ക്രൈസ്തവ വിശ്വാസത്തിന്റെ വളരെ കാതലായ ഒരു സത്യമാണ് ഇവിടെ അനാവരണം ചെയ്യപ്പെടുന്നത്.\nക്രിസ്തുവിനോടുകൂടി മരിക്കാൻ പോകുക എന്നതാണ് ഏറ്റവും വലിയ ക്രൈസ്തവ സുവിശേഷം. ഇത് യേശുവിന്റെ സാന്നിധ്യത്തിൽ തോമസ് മറ്റു ശിഷ്യന്മാരോട് ആവശ്യപ്പെടുകയാണ്. യേശുവിന്റെ ഉപദേശങ്ങളുടെ സംക്ഷിപ്ത സമാഹാരമാണ് 'അവനോടു കൂടെ മരിക്കേണ്ടതിന്നു നാമും പോക' എന്ന ചുരുങ്ങിയ വാക്കുകളിൽ തോമസിൽ നിന്നും അടർന്നുവീണത്. കർത്താവേ, ഞാൻ നിന്നോടുകൂടെ തടവിലാകുവാനും മരിപ്പാനും ഒരുങ്ങിയിരിക്കുന്നു എന്നു പറഞ്ഞു, പിന്നീട് മൂന്നു പ്രാവശ്യം തള്ളിപ്പറഞ്ഞ പത്രോസിനെപോലെയായിരുന്നില്ല തോമസ്, അവനോടുകൂടെ പോകുക എന്നുപറഞ്ഞിട്ടു ധൈര്യപൂർവ്വം യേശുവിന്റെ പിന്നിൽ അണിനിരക്കാൻ എഴുനേറ്റുകാണണം. ആ ധൈര്യത്തിലാവണം മറ്റുള്ളവരും കൂടിയത് എന്ന് ചിന്തിക്കേണ്ടിയിരിക്കുന്നു. കുരിശെടുത്തു എന്നെ അനുഗമിക്കുക എന്ന വഴികാട്ടിക്കൊടുക്കൽ; ദുരിതപൂർണ്ണമായ ലോകത്തിൽ വെല്ലുവിളികളെ സധൈര്യം നേരിടുവാനുള്ള ഒരു ആഹ്വാനം, പിതാവിലെത്തിച്ചേരുന്ന പൂർണ്ണത, ഇത്തരം മൗലികമായ ക്രിസ്തുസിദ്ധാന്തം തോമസിൽകൂടി വെളിപ്പെടുകയായിരുന്നു. ഇങ്ങനെയുള്ള തോമസ് അപ്പോസ്തോലൻ എങ്ങനെ ആദിമകാല പണ്ഡിത പരാമർശങ്ങളിൽനിന്നും മങ്ങിപ്പോയി എന്ന് ചിന്തിക്കേണ്ടതുണ്ട്.\nതോമസ് അപ്പോസ്തോലന്റെ ഭാരതത്തിലെ സുവിശേഷീകരണത്തെ സംശയിക്കുകയും ചെറുതാക്കുകയും ചെയ്യുന്നതിൽ അക്രൈസ്തവരിൽ നിന്നുള്ള വിവേചനത്തെക്കാൾ ക്രൂരമായി തരം താഴ്ത്തുകയും ചെയ്യുന്നത് ചില ക്രിസ്തീയ സമൂഹങ്ങൾ തന്നെയാണ്. കോളനിവൽക്കരണത്തിന്റെയും, വർണ്ണവെറിയുടെയും നിഴലിൽ ഭാരത ക്രൈസ്തവ സമൂഹത്തെ തരം താഴ്ത്താൻ ശ്രമിക്കുമ്പോൾ അപ്പോസ്തോലന്മാരുടെ അപ്പോസ്തോലൻ എന്ന് വിശേഷിപ്പിക്കാവുന്ന ഭാരതത്തിന്റെ അപ്പോസ്തോലൻ തോമസ്, നൽവരം ലഭിക്കാത്ത, നിറംകുറഞ്ഞ, വിലകുറഞ്ഞ അപ്പോസ്തോലനായി ഇന്നും വേട്ടയാടപ്പെടുന്നു. ജീസസിന്റെ തിരുവിലാവിൽ കൈ ചേർത്തുപിടിക്കാൻ ഭാഗ്യം ലഭിച്ച ഏക അപ്പോസ്തോലൻ, ഭാരതത്തിന്റെ മണ്ണിൽ തന്റെ ശരീരവും രക്തവും അലിഞ്ഞു ചേർന്ന് എന്ന് വിശ്വസിക്കുന്ന ഒരു കൂട്ടം മനുഷ്യർ രണ്ടായിരം വർഷങ്ങളായിട്ടും എല്ലാ എതിർപ്പുകളെയും അവഗണിച്ചു ഭാരതത്തിന്റെ മണ്ണിൽ ജീവിച്ചിരിക്കുന്നു എന്നതാണ് ഏറ്റവും വലിയ തെളിവ്, ഏറ്റവും വലിയ നിറവ്, ഏറ്റവും വലിയ കനിവ്.


കെ എസ് യു പഠിപ്പ് മുടക്ക് സമരം പൂര്‍ണ്ണം – Chavakkad Online\nകെ എസ് യു പഠിപ്പ് മുടക്ക് സമരം പൂര്‍ണ്ണം\nചാവക്കാട്: ചാവക്കാട് മേഖലയിലെ ഹയര്‍സെക്കന്‍ഡറി സ്കൂളുകളില് കെ എസ് യു പഠിപ്പ് മുടക്ക് സമരം പൂര്‍ണ്ണം. കഴിഞ്ഞ ദിവസമുണ്ടായ കെ എസ് യു സെക്രട്ടെറിയറ്റ് മാര്‍ച്ചിനു നേരെ പോലീസ് നടത്തിയ ലാത്തിച്ചാര്‍ജില് നേതാക്കള്‍ക്കും പ്രവര്‍ത്തകര്‍ക്കും പരിക്കേറ്റിരുന്നു. ഇതില് പ്രതിഷേധിച്ച് ഇന്ന് സംസ്ഥാന വ്യാപകമായി നടത്തുന്ന വിദ്യാഭ്യാസ ബന്ദിന്റെ ഭാഗമായിരുന്നു സമരം.\nസ്കൂള് വിടാതിരുന്നതിനെ തുടര്‍ന്ന് മണത്തല ഗവ. ഹയര്‍സെക്കന്‍ഡറി സ്കൂള് പ്രിന്‍സിപ്പല് ഓഫീസ് കെ എസ് യു പ്രവര്‍ത്തകര് ഇരുപത് മിനിട്ടുകളോളം ഉപരോധിച്ചു. സംഭവമറിഞ്ഞ് ചാവക്കാട് പോലീസ് സ്ഥലത്തെത്തി. പിന്നീട് സ്കൂള് വിട്ടതിനു ശേഷമാണ് പ്രവര്‍ത്തകര് പിരിഞ്ഞു പോയത്.\nചാവക്കാട് ഹയര്‍സെക്കന്‍ഡറി സ്കൂളില് സമരക്കാര് ക്ലാസില് കയറി വിദ്യാര്‍ഥിനികളോട് അപമര്യാദയായി പെരുമാറിയതായും യൂണിറ്റ് സെക്രട്ടറിയെ കയ്യേറ്റം ചെയ്യുകയും മര്‍ദിക്കുകയും ചെയ്തതായി ആരോപിച്ചു. സംഭവത്തില് പ്രതിഷേധിച്ച് എസ് എഫ് ഐ പ്രവര്‍ത്തകര് പ്രകടനം നടത്തി.\nതലമുറകള്‍ക്ക് തണലേകിയ മുത്തമ്മാവിലെ മുത്തച്ചന് ആല് ഇനി ഓര്‍മ്മ


സിറിയയില് യുദ്ധകുറ്റകൃത്യം; യു.എന് അന്താരാഷ്ട്ര കോടതിയിലേക്ക് – Chandrika Daily\nBy chandrika Saturday March 3, 2018 21:38 pm\nസിറിയയില് യുദ്ധകുറ്റകൃത്യം; യു.എന് അന്താരാഷ്ട്ര കോടതിയിലേക്ക്\nന്യൂയോര്‍ക്ക്: സിറിയന് തലസ്ഥാനമായ ദമസ്‌കസിനു സമീപം കിഴക്കന് ഗൂതയില് യുദ്ധകുറ്റകൃത്യങ്ങള് നടന്നതായി യു.എന് മനുഷ്യാവകാശ മേധാവി സെയ്ദ് റഅദ് അല് ഹുസൈന്. സിറിയയില് കണ്ടുകൊണ്ടിരിക്കുന്നത് യുദ്ധകുറ്റകൃത്യങ്ങളാണെന്നും കുറ്റക്കാര്‍ക്കെതിരെ…\nന്യൂയോര്‍ക്ക്: സിറിയന് തലസ്ഥാനമായ ദമസ്‌കസിനു സമീപം കിഴക്കന് ഗൂതയില് യുദ്ധകുറ്റകൃത്യങ്ങള് നടന്നതായി യു.എന് മനുഷ്യാവകാശ മേധാവി സെയ്ദ് റഅദ് അല് ഹുസൈന്. സിറിയയില് കണ്ടുകൊണ്ടിരിക്കുന്നത് യുദ്ധകുറ്റകൃത്യങ്ങളാണെന്നും കുറ്റക്കാര്‍ക്കെതിരെ കര്‍ശന നടപടി വേണമെന്നും യു.എന് മനുഷ്യാവകാശ കൗണ്‍സില് വിളിച്ചുചേര്‍ത്ത അടിയന്ത യോഗത്തില് അദ്ദേഹം പറഞ്ഞു.\nരണ്ടാഴ്ചക്കിടെ വ്യോമാക്രമണങ്ങളില് 674 പേര് കൊല്ലപ്പെടുകയും നൂറുകണക്കിന് ആളുകള്‍ക്ക് പരിക്കേല്‍ക്കുകയും ചെയ്ത കിഴക്കന് ഗൂതയിലെ സ്ഥിതിഗതികളില്‍ഹുസൈന് ആശങ്ക പ്രകടിപ്പിച്ചു. യുദ്ധകുറ്റകൃത്യങ്ങളുമായി ബന്ധപ്പെട്ട അന്താരാഷ്ട്ര കോടതിയെ സമീപിക്കാന് നടപടി പുരോഗമിക്കുകയാണെന്നും അദ്ദേഹം അറിയിച്ചു. സാധാരണക്കാര്‍ക്കുമേല് ബോംബ് വര്‍ഷിക്കുന്നതും സഹായം എത്തിക്കുന്നത് തടയുന്നതും യുദ്ധകുറ്റകൃത്തിന്റെ പരിധിയില് വരുമെന്ന് ഹുസൈന് ചൂണ്ടിക്കാട്ടി.\nമേഖലയില് യു.എന് രക്ഷാസമിതി അടിയന്തര വെടിനിര്‍ത്തലിന് ആഹ്വാനം ചെയ്തിട്ടും ഫലമുണ്ടായിട്ടില്ല. കിഴക്കന് ഗൂതയില്‍നിന്ന് സാധാരണക്കാര്‍ക്ക് പുറത്തുപോകാന് സൗകര്യമൊരുക്കുന്നതിന് റഷ്യ അഞ്ച് മണിക്കൂര് വെടിനിര്‍ത്തല് പ്രഖ്യാപിച്ചിരുന്നു. അതും ഫലം കണ്ടിട്ടില്ലെന്ന് നഗരവാസികള് പറയുന്നു. സിറിയന് സൈനിക ഉപരോധത്തെ തുടര്‍ന്ന് ഭക്ഷ്യവസ്തുക്കള്‍ക്കും മരുന്നിനും കടുത്ത ക്ഷാമം നേരിടുന്നുണ്ട്. 12 ശതമാനം കുട്ടികള് പോഷകാഹാരക്കുറവിനെ തുടര്‍ന്ന് അവശരാണെന്ന് യു.എന് പറയുന്നു.\nCategories: Culture, More, Views Tags: KURDISH, syria, turkey, un, world


നൂല്‍പ്പാലത്തില് നേര്‍ക്കുനേര് - Marian Times World\nPosted on July 2, 2020 | by Marian Times Editor\nമലയാടുകള് മേയുന്ന ഒരു പര്‍വത പ്രദേശം. അവിടെയൊരിടത്ത് രണ്ടു മലകളെ തമ്മില് ബന്ധിപ്പിക്കുന്ന ഒരു ഇടുങ്ങിയ പാലം. ഒരു സമയം ഒരാള്‍ക്കു മാത്രം കടന്നുപോകാവുന്ന പാലമാണത്. ഒരിക്കല് ഒരു മലയാട് ആ പാലത്തില് കയറി. അക്കരെയെത്തുകയായിരുന്നു ലക്ഷ്യം.\n്അപകടകരമായ മലമുകളിലും ഉറച്ച കാല്‍വയ്‌പ്പോടെ കയറുവാന് കഴിവുള്ളവയാണു മലയാടുകള്. അതുകൊണ്ടുതന്നെ അല്പംപോലും ശങ്കിക്കാതെയാണ് ഈ മലയാട് പാലത്തില് കയറിയത്.\nഇതേസമയം മറ്റൊരു മലയാട് മറുകരയില് നിന്നും പാലത്തില് കയറി. ഈ ആടും ധൈര്യപൂര്‍വ്വം പാലത്തിലൂടെ മുന്നോട്ടു നടന്നു. അധികം താമസിയാതെ രണ്ടാടുകളഉം പാലത്തിനു നടുവില് കൂട്ടിമുട്ടി.\nപാലം തീരെ ഇടുങ്ങിയതായിരുന്നതുകൊണ്ട് ഒരേസമയം രണ്ടാടുകള്‍ക്കു വ്യത്യസ്തദിശയില് കടന്നുപോകുവാന് സാധിക്കുമായിരുന്നില്ല. തിരികെപ്പോവുന്നതും എളുപ്പമായിരുന്നില്ല.\nരണ്ടാമത്തെ ആട് ആദ്യത്തെ ആടിനോടു പറഞ്ഞു: ‘നീ എന്റെ വഴിമുടക്കുകയാണ്. വേഗം വഴിയില്‍നിന്നു മാറിത്തരു. അതാണു നിനക്കു നല്ലത്.’ ആദ്യത്തെ ആട് പറഞ്ഞു: ‘ഞാനാണ് ആദ്യം പാലത്തില് കയറിയത്. അതുകൊണ്ട് എനിക്കാണ് ആദ്യം വഴികടക്കുവാനുള്ള അവകാശം. നീ വേഗം മഴിമാറിത്തരൂ.’ രണ്ടാമത്തെ ആട് വിട്ടുകൊടുത്തില്ല. അതു പറഞ്ഞു: ‘ഞാനാണ് മലയാടുകളില് ഏറ്റവും ശക്തന്. ഞാനിതുവരെ ഒരു പോരാട്ടത്തിലും തോറ്റിട്ടില്ല. ഒന്നുകില് നീ വഴിയില്‍നിന്നു മാറുക. അല്ലെങ്കില് ഞാന് നിന്നെ ശരിയാക്കും.’\n‘നീ അത്ര വമ്പു പറയേണ്ട’. ആദ്യത്തെ ആട് തിരിച്ചടിച്ചു. ഉടനെ രണ്ടാമത്തെ ആട് മുന്നോട്ടു നീങ്ങി. അപ്പോള് ആദ്യത്തെ ആടിനും വാശിയേറി. അവര് പരസ്പരം ഏറ്റുമുട്ടി. പാലത്തിനു താഴെ അഗാധമായ ഗര്‍ത്തമുണ്ടെന്ന് അവര് ഓര്‍മ്മിച്ചില്ല. നിമിഷനേരംകൊണ്ട് കാലിടറി രണ്ടാടുകളും മരണത്തിലേക്കു തലതല്ലി വീണു.\nകുറെദിവസം കഴിഞ്ഞപ്പോള് വേറെ രണ്ടാടുകള് ഒരേസമയം ഈ പാലത്തില് കയറി. പരസ്പരം ശ്രദ്ധിക്കാതെയാണ് അവര് ഇരുവരും വ്യത്യസ്ത ദിശകളില്‍നിന്ന് പാലത്തില് കയറിയത്. അവരും പാലത്തിന്റെ മധ്യത്തില് പരസ്പരം കണ്ടുമുട്ടു.\nഅപ്പോള് ഒരു ആട് രണ്ടാമത്തെ ആടിനോടു പറഞ്ഞു: ‘എന്നോടു ക്ഷമിക്കണം. ഞാന് പാലത്തില് കയറി നടന്നുതുടങ്ങിയതിനു ശേഷമാണ് താങ്കള് മറുകരയില് നിന്നു വരുന്നതു കണ്ടത്.’\nരണ്ടാമത്തെ ആട് പറഞ്ഞു: ‘ഞാനും പാലത്തില് കയറിയതിനു ശേഷമാണു നീ വരുന്നതു കാണാനിടയായത്. നീ വരുന്നതു കണ്ടിരുന്നുവെങ്കില് ഞാന് പാലത്തില് കയറുമായിരുന്നില്ല. ഇനി നമ്മള് എന്തുചെയ്യും?’\n‘നമുക്കാലോചിച്ചു കണ്ടുപിടിക്കാം.’ ആദ്യത്തെ ആട് പറഞ്ഞു. ‘ഒരേ സമയം നമുക്കു രണ്ടുപേര്‍ക്കും ഈ പാലത്തിലൂടെ കടക്കുവാന് സാധിക്കില്ല. അങ്ങനെ ചെയ്താല് രണ്ടുപേരും പാലത്തില് നിന്നു താഴെപ്പോകും.’\n‘പിന്നോട്ടു നടക്കാന് ശ്രമിച്ചാലോ?’ രണ്ടാമത്തെ ആട് ചോദിച്ചു. ‘അതും അപകടകരമാണ്,’ ആദ്യത്തെ ആട് പറഞ്ഞു. ‘പിന്നോട്ട നടന്നു നമുക്കു പരിചയമില്ലല്ലോ.’\n‘പിന്നെ എന്താണൊരു മാര്‍ഗം?’ രണ്ടാമത്തെ ആട് ചോദിച്ചു. അല്പനേരത്തെ മൗനത്തിനു ശേഷം ആദ്യത്തെ ആട് പറഞ്ഞു: ‘ഒരു മാര്‍ഗ്ഗം മാത്രമേ ഞാന് കാണുന്നുള്ളു.’\n‘എന്താണത്?’ രണ്ടാമത്തെ ആടിന് അതറിയാന് തിടുക്കമായി. ആദ്യത്തെ ആട് വിശദീകരിച്ചു. ‘നമ്മില് രണ്ടുപേരില് എനിക്കാണു പ്രായം കുറവ്. ഞാന് ഈ പാലത്തില് കാലുകള് മടക്കിവച്ച് ഇരിക്കാം. അപ്പോള് താങ്കള് എന്റെ പുറത്തു ചവിട്ടി എനിക്കു മുകളിലൂടെ ചാടിക്കടക്കുക. അപ്പോള് നമുക്കു രണ്ടുപേര്‍ക്കും സുരക്ഷിതമായി ലക്ഷ്യസ്ഥാനത്തെത്താം.’\nഈ നിര്‍ദ്ദേശം വളരെ പ്രായോഗികമായി രണ്ടാമത്തെ ആടിനു തോന്നി. അത് മറ്റേയാടിനോടു നന്ദി പറഞ്ഞിട്ട് അതിന്റെ മുകളില് കാല്‍വച്ച് അപ്പുറത്തേക്കു കടന്നു. അങ്ങനെ രണ്ട് ആടുകളും സുരക്ഷിതരായി മറുകരയിലെത്തി.\nആദ്യം പാലം കടക്കുവാന് ശ്രമിച്ച രണ്ടാടുകള്‍ക്കും, പിന്നീട് ശ്രമം നടത്തിയ മറ്റു രണ്ടാടുകള്‍ക്കും ഒരേ പ്രതിസന്ധിയായിരുന്നു മുന്നിലുണ്ടായിരുന്നത്. എന്നാല്, ആദ്യത്തെ രണ്ടാടുകള് അതൊരു സങ്കീര്‍ണപ്രശ്‌നമാക്കി മാറ്റി. ഇരുവരും സഹകരിച്ചു പ്രശ്‌നത്തിനു പരിഹാരം കാണുവാന് ശ്രമിക്കുന്നതിനു പകരം അവര് പ്രശ്‌നം വഷളാക്കി. അതവരുടെ നാശത്തില് കലാശിക്കുകയും ചെയ്തു.\nഎന്നാല്, രണ്ടാമതു പാലം കടക്കുവാന് ശ്രമിച്ച ആടുകളാകട്ടെ, പ്രതിസന്ധിയുണ്ടായപ്പോള് ബുദ്ധിപൂര്‍വ്വം ആലോചിച്ച് അതിനു പരിഹാരം കണ്ടു. അതിനവരെ സഹായിച്ചതു പരസ്പര ബഹുമാനവും വിനയപൂര്‍വമായ പെരുമാറ്റവുമായിരുന്നു.\nഞാനോ നീയോ കേമന് എന്ന മനോഭാവം അവര്‍ക്കുണ്ടായിരുന്നില്ല. രണ്ടുപേര്‍ക്കും ദോഷം വരാതെ പ്രശ്‌നം പരിഹരിക്കുന്നതിനാണ് അവര് ശ്രമിച്ചത്. ബുദ്ധിയുണ്ടെന്ന് അഭിമാനിക്കുന്നവരാണ് നമ്മളെല്ലാം. എന്നാല്, ഒരു പ്രതിസന്ധിയുണ്ടാവുമ്പോള് അതില്‍നിന്നു ബുദ്ധിപൂര്‍വ്വം കരകയറുന്നതിനു പകരം വിവരമില്ലാത്തവരെപ്പോലെയല്ലേ നാം പലപ്പോഴും പ്രവര്‍ത്തിക്കുന്നത്?\nനാം അഭിമുഖീകരിക്കുന്ന പ്രതിസന്ധിയില് നിന്നു കരകയറുന്നതിനു പകരം നമ്മില് ആരാണ് കേമന് എന്നു തെളിയിക്കുവാനാണ് മിക്കപ്പോഴും നമ്മുടെ ശ്രമം. സമൂഹത്തിലും കുടുംബത്തിലുമൊക്കെ നാം നേരിടുന്ന രൂക്ഷമായ പല പ്രശ്‌നങ്ങളുടെയും കാരണം നമ്മുടെ പരസ്പര ബഹുമാനമില്ലായ്മയും അഹങ്കാരവുമല്ലേ?\nഅഹംഭാവവും താന്‍പോരിമയും നാം ഉപേക്ഷിച്ചാല് നമ്മുടെ പല പ്രശ്‌നങ്ങളും ഒഴിവാക്കുവാന് സാധിക്കുമെന്നതാണു വസ്തുത. നമ്മുടെ ജീവിതത്തില് പ്രതിസന്ധികളുണ്ടാകുമ്പോള് പരസ്പരം ആലോചിച്ചും സഹകരിച്ചുമാണ് പരിഹാരം കാണേണ്ടത്.


ദിലീപിനൊപ്പം ഉറ്റസുഹൃത്തും അഴിക്കുള്ളിലേക്ക് !; നടിയെ ആക്രമിക്കുന്ന ദൃശ്യങ്ങള് അടങ്ങിയ ഫോണ് നാദിര്‍ഷയുടെ കൈവശം ? | Webdunia Malayalam\nകൊച്ചിയില് നടിയെ തട്ടിക്കൊണ്ടുപോയി ആക്രമിക്കുന്ന ദൃശ്യങ്ങള് പകര്‍ത്തിയ മൊബൈല് ദിലീപിന്റെ ഉറ്റസുഹൃത്തും സംവിധായകനുമായ നാദിര്‍ഷയുടെ പക്കലുണ്ടെന്ന് സൂചന. ഈ വിവരം പുറത്തുവന്നതിന്റെ അടിസ്ഥാനത്തിലാണ് നാദിര്‍ഷയെ വീണ്ടും ചോദ്യം ചെയ്യാന് അന്വേഷണസംഘം തയ്യാറെടുക്കുന്നതെന്നാണ് ഒരു പ്രമുഖ ദിനപത്രം റിപ്പോര്‍ട്ട് ചെയ്യുന്നത്.\nകേസില് ഗൂഢാലോചന നടത്തിയെന്ന കുറ്റത്തിന് നടന് ദിലീപ് അറസ്റ്റിലായ ശേഷം മുതല്‍ക്കുതന്നെ നാദിര്‍ഷ പൊലീസിന്റെ നിരീക്ഷണത്തിലായിരുന്നു. സംശയം തോന്നുന്നവരെയെല്ലാം ചോദ്യം ചെയ്ത് വിട്ടയയ്ക്കുന്ന വേളയില് അവശേഷിക്കുന്ന എല്ലാ തെളിവുകളും നശിപ്പിക്കാന് അവര് ശ്രമിക്കുമെന്ന പൊലീസ് ബുദ്ധിയാണ് അന്വേഷണം നാദിര്‍ഷയിലേക്ക് എത്തിച്ചത്.\nആദ്യതവണ ചോദ്യം ചെയ്തതിനു ശേഷം നാദിര്‍ഷ പുനലൂരിലെ ഒരു എസ്റ്റേറ്റിലായിരുന്നു ഒരു മാസത്തോളം ഒളിവില് താമസിച്ചിരുന്നതെന്നും അന്വേഷണസംഘത്തിന് വിവരം ലഭിച്ചു. നടിയെ ആക്രമിക്കുന്ന ദൃശ്യങ്ങള് അടങ്ങിയ ഫോണ് ഉള്‍പ്പെടെയുള്ളവ നശിപ്പിക്കുന്നതിനു വേണ്ടിയായിരുന്നു നാദിര്‍ഷ ഇവിടെ താമസിച്ചിരുന്നതെന്നാണ് അന്വേഷണസംഘം പറയുന്നത്.\nആദ്യത്തെ ചോദ്യംചെയ്യലിന് ശേഷം നാദിര്‍ഷ പൊതുരംഗങ്ങളിലൊന്നും പ്രത്യക്ഷപ്പെട്ടിരുന്നില്ല. ജയിലില് ദിലീപിനെ സന്ദര്‍ശിച്ചതിനു ശേഷമുള്ള നാദിര്‍ഷയുടെ നീക്കങ്ങള് സംബന്ധിച്ചും അന്വേഷണ സംഘം വിവരങ്ങള് ശേഖരിക്കുന്നുണ്ട്. നാദിര്‍ഷയുടെ പങ്ക് സംബന്ധിച്ച് സൂചനകള് ലഭിച്ചതിനെ തുടര്‍ന്നാണ് കര്‍ശന നടപടികളുമായി മുന്നോട്ടു പോകാന് സംഘം തീരുമാനിച്ചിരിക്കുന്നത്.


കേരളാ ഹൗസിലെ റെയ്‌ഡ്; പരിശോധനക്കെതിരെ മുഖ്യമന്ത്രിയും പിണറായിയും. മാധ്യമസൃഷ്ടിയെന്ന് സുരേന്ദ്രന് | Daily Indian Herald\nOctober 27, 2015 2:01 pm By : Indian Herald Staff\nതിരുവനന്തപുരം : കേരളാഹൗസ് കാന്റീനില് ഡല്‍ഹിപോലീസ് പശുവിറച്ചി അന്വേഷിച്ചെത്തിയ സംഭവം വിവാദമാകുന്നു. ഗോമാംസം വിളമ്പിയെന്ന് ആരോപിച്ച് കേരളാ ഹൗസില് റെയ്‌ഡ് നടത്തിയ ഡല്‍ഹി പോലീസിന്റെ നടപടി തെറ്റെന്ന് മുഖ്യമന്ത്രി ഉമ്മന്‍ചാണ്ടി. കേരളാ ഹൗസ് സ്വകാര്യ ഹോട്ടല് അല്ലെന്നും സര്‍ക്കാര് സ്‌ഥാപനമാണെന്നും മുഖ്യമന്ത്രി വ്യക്‌തമാക്കി. ഡല്‍ഹി പോലീസ് മിതത്വം പാലിക്കേണ്ടിയിരുന്നുവെന്നും സംഭവത്തിന്റെ വിശദാംശങ്ങള് പരിശോധിച്ച ശേഷം തുടര് നടപടികള് സ്വീകരിക്കുമെന്നും കോഴിക്കോട് നടത്തിയ വാര്‍ത്താ സമ്മേളനത്തില് മുഖ്യമന്ത്രി പറഞ്ഞു.\nപോലീസ് മിതത്വം പാലിക്കേണ്ടതായിരുന്നുവെന്ന് മുഖ്യമന്ത്രി ഉമ്മന്‍ചാണ്ടി പറഞ്ഞു. കേരളത്തിന്റെ ഔദ്യോഗിക അതിഥിമന്ദിരമാണിത്. മുഖ്യമന്ത്രിയും ഗവര്‍ണറും താമസിക്കുന്ന സ്ഥലമാണെന്ന് മറക്കരുത്- ഉമ്മന്‍ചാണ്ടി പറഞ്ഞു.കേരള ഹൗസിന് കീഴില് ജീവനക്കാര് നടത്തുന്ന ‘സമൃദ്ധി റസ്റ്റോറന്റി’ലാണ് തിങ്കളാഴ്ച മുപ്പതോളം പോലീസുകാര് പശുവിറച്ചി തേടി എത്തിയത്. പരിശോധനയില് ഒന്നും കണ്ടെത്താനാകാതെ മടങ്ങി. ഇതേത്തുടര്‍ന്ന് റസിഡന്റ് കമ്മീഷണര് ഗ്യാനേഷ് കുമാര് ഐ.എ.എസിന്റെ നിര്‍ദ്ദേശത്തേത്തുടര്‍ന്ന് കാന്റീനില് ബീഫ് കറി വില്പന നിര്‍ത്തിവെച്ചു. പോലീസ് സംരക്ഷണവും ആവശ്യപ്പെട്ടിട്ടുണ്ട്. പശുമാംസമല്ല പോത്തിറച്ചിയാണ് നല്‍കിയിരുന്നതെന്നും തെറ്റിദ്ധാരണയുടെ അടിസ്ഥാനത്തിലാണ് തിരച്ചില് നടന്നതെന്നും അധികൃതര് വ്യക്തമാക്കി.\nദാദ്രിയില് മുഹമ്മദ് അഖ്‌ലാക്കിനെ കൊന്നവര് തന്നെയാണ് പശുവിറച്ചി അന്വേഷിച്ച് കേരളാ ഹൗസിലും കയറിയതെന്ന് സി.പി.എം നേതാവ് പിണറായി വിജയന് ആരോപിച്ചു. നാളെ നാട്ടിലെ എല്ലാ അടുക്കളയിലും ഇവര് അതിക്രമിച്ചു കയറുമെന്ന മുന്നറിയിപ്പാണ് ഇത് നല്‍കുമെന്നും അദ്ദേഹം ഫെയ്‌സ്ബുക്ക് പോസ്റ്റില് പറഞ്ഞു.ഭക്ഷണം കഴിക്കാനെത്തിയ മലയാളി യുവാവും രണ്ട് കര്‍ണാടക സ്വദേശികളുമാണ് പോലീസില് വിവരമറിയിച്ചത്. വിലവിവരപ്പട്ടികയില് ബീഫ് എന്ന് മലയാളത്തിലും ബാക്കി ഇനങ്ങള് ഇംഗ്ലീഷിലുമാണ് രേഖപ്പെടുത്തിയിട്ടുള്ളത്. മലയാളത്തില് എഴുതി നിയമവിരുദ്ധമായി ഗോമാംസം വില്‍ക്കുകയാണെന്ന് ഇവര് ആരോപിച്ചു.\nഇതിനിടെ ഇവര് വിഭവങ്ങള് രേഖപ്പെടുത്തിയ പട്ടികയുടെ ചിത്രമെടുക്കാന് ശ്രമിച്ചു. ഫോട്ടോ എടുക്കുന്നത് ജീവനക്കാര് ചോദ്യം ചെയ്തു. ഇത് സംഘര്‍ഷത്തിനിടയാക്കി. ബീഫ് എന്ന് രേഖപ്പെടുത്തിയത് പോത്തിറച്ചിയാണെന്നും പശുവിറച്ചി കേരളഹൗസില് വിളമ്പാറില്ലെന്നും ജീവനക്കാര് അറിയിച്ചു. ഇതുമായി ബന്ധപ്പെട്ട വാക്കുതര്‍ക്കം െറസ്റ്റോറന്റില് സംഘര്‍ഷത്തിനിടയാക്കി. തുടര്‍ന്നാണ് പോലീസില് പരാതി നല്‍കിയത്.\nവൈകിട്ട് നാലരയോടെയാണ് പോലീസ് എത്തിയത്. കേരളഹൗസില് സംഘര്‍ഷം നടക്കുന്നുവെന്നറിഞ്ഞ് വന്നതാണെന്നാണ് പോലീസ് പറഞ്ഞത്. കേരള സര്‍ക്കാറിന്റെ അധീനതയിലുള്ള സമുച്ചയത്തിലേക്ക് അനുമതിയില്ലാതെ പ്രവേശിക്കുന്നത് സുരക്ഷാ ഉദ്യോഗസ്ഥര് വിലക്കി. പിന്നീടാണ് ബീഫിന്റെ കാര്യം പറഞ്ഞത്. അധികൃതരുടെ അനുമതിയോടെ റെസ്റ്റോറന്റിലെത്തി പോലീസ് പരിശോധന നടത്തിയെങ്കിലും ഒന്നും കണ്ടെത്താനായില്ല. തുടര്‍ന്ന് പോലീസുകാര് മടങ്ങിയെങ്കിലും റെസ്റ്റോറന്റിലെ മെനുവില് നിന്ന് ബീഫ് നീക്കാന് അധികൃതര് തീരുമാനിച്ചു.\nTags: beef, delhi, kerala house, oomman chandy, pinarayi, police\nജിഷയെ കൊലപ്പെടുത്തിയ ആ ഒരാള് ആരാണ്? ഐജി മഹിപാല് പറയുന്നു\nപാരിസില് വീണ്ടും ആക്രമണം!.. പോലീസ് തിരച്ചിലിനിടെ വെടിവെപ്പ്; വനിതാ ചാവേര് പൊട്ടിത്തെറിച്ചു\nപ്രദര്‍ശന അനുമതി നിഷേധിക്കപ്പെട്ട ബീഫ് നിരോധത്തെ കുറിച്ചുള്ള ഡോക്യുമെന്‍ററി യുട്യൂബില്\nജിഷയുടെ കൊലപാതകത്തിനുപിന്നില് കടുത്ത വൈരാഗ്യം; കൊന്നത് ബന്ധുക്കളെന്ന്് സംശയം


ഹിന്ദി ഹമാരാ രാഷ്ട്രഭാഷാ ഹെ | niraksharan (നിരക്ഷരൻ)\nMay 8, 2008 @ 8:30 ഇന്ത്യManoj Ravindran\n1989 ഡിസംബര് 22. കണ്ണൂര് റെയില്‍വേ സ്റ്റേഷനില്‍നിന്നും ഞാനടക്കം 27 വിദ്യാര്‍ത്ഥീവിദ്യാര്‍ത്ഥിനികള് ട്രെയിനില് ഒരു യാത്ര പുറപ്പെടുന്നു.\n21 ദിവസം നീണ്ടുനിന്ന രസികന് ഒരു യാത്ര. ജീവിതത്തില് ഇനി ഒരിക്കലും തിരിച്ചുകിട്ടാത്ത, അതിമനോഹരമായ മുഹൂര്‍ത്തങ്ങള് മന‍സ്സിന്റെ മണിച്ചെപ്പിലെന്നും കാത്തുസൂക്ഷിക്കാന് അവസരമുണ്ടാക്കിത്തന്ന ഒരു സ്വപ്നമനോഹമായ ദീര്‍ഘയാത്ര.\nആള് ഇന്ത്യാ ടെക്‍നിക്കല് സ്റ്റഡി ടൂര് എന്നൊക്കെയാണ് ഈ യാത്രയുടെ ഔദ്യോഗികനാമം. സ്റ്റഡി എത്രത്തോളം നടന്നിട്ടുണ്ടാകുമെന്ന് ചുമ്മാ ഊഹിക്കാവുന്നതേയുള്ളൂ. സംസ്ഥാന ടെക്‍നിക്കല് എഡ്യൂക്കേഷന് ഡിപ്പാര്‍ട്ട്‌മെന്റിന്റെ സാമ്പത്തിക സഹായത്തോടെ കറിക്കലത്തിന്റെ, സോറി…. കരിക്കുലത്തിന്റെ ഭാഗമായി നടത്തുമായിരുന്ന അത്തരം ടൂറുകള് അടുത്ത മൂന്നോ നാലോ വര്‍ഷത്തിനകം കരിക്കുലത്തിന്റെ ഭാഗമല്ലാതായെന്നാണ് വേദനയോടെ അറിയാന് കഴിഞ്ഞത്. ഭൂരിഭാഗം വരുന്ന സാങ്കേതിക വിദ്യാര്‍ത്ഥികളും അങ്ങിനെയൊരു സംവിധാനത്തിന്റെ സൌകര്യം മുതലെടുത്തില്ല എന്നതായിരിക്കാം അത് നിര്‍ത്തലാക്കാനുള്ള കാരണം.\nവിഷയത്തിലേക്ക് മടങ്ങാം. യാത്ര കണ്ണൂര് നിന്ന് തുടങ്ങി, ഡെല്‍ഹി, നൈനിറ്റാള്, ആഗ്ര, ബോംബെ, ഗോവ, ബാംഗ്ലൂര്, മൈസൂര്, ഹസ്സന് വഴി തിരിച്ച് കണ്ണൂരെത്തുന്നു.അത്രയും ദിവസം ഉണ്ടായ സംഭവങ്ങളെല്ലാം വള്ളിപുള്ളി വിടാതെ ഓര്‍മ്മയില് പച്ചപിടിച്ച് നില്‍ക്കുന്നുണ്ട്, ചില തീയതികള് മറന്നുപോയി എന്നതൊഴിച്ചാല്. പക്ഷെ, അത്രയും സംഭവങ്ങള് ഒറ്റയടിക്ക് വിവരിക്കാന് നിന്നാല് ഒരിടത്തുമെത്തില്ല.\nആ യാത്രയ്ക്കിടയില് സ്ഥിരമായി സംഭവിച്ചുകൊണ്ടിരുന്ന ഒരു സംഗതി മാത്രം എടുത്ത് പറയാതിരിക്കാന് വയ്യ. പ്രശ്നം മറ്റൊന്നുമല്ല, ഭാഷയുടേതുതന്നെ.\nരണ്ടര ദിവസമെടുത്ത ഡെല്‍ഹി യാത്രയില് ഒരു ദിവസം കഴിയുന്നതിന് മുന്നേ കളി മാറി. ഭാഷ ഹിന്ദിയായിരിക്കുന്നു. ട്രെയിനില് ശാപ്പാട് കൊണ്ടുവരുന്നവരും, വരുന്നോരും, പോകുന്നോരും, ടി.ടി.ഇ.യുമെല്ലാം ഹിന്ദി തന്നെ സംസാരിക്കുന്നു. നമുക്കുണ്ടോ ഈ മറുഭാഷ വല്ലതും നേരേ ചൊവ്വേ അറിയുന്നു!\nസ്കൂളിലും കോളെജിലുമൊക്കെ പഠിച്ചിരുന്ന കാലത്ത് സരളട്ടീച്ചറിന്റേം,പത്മാവതിട്ടീച്ചറിന്റെയും,വിജയലക്ഷിട്ടീച്ചറിന്റേയും, സത്യശീലന് മാഷിന്റേയുമൊക്കെ ഹിന്ദി ക്ലാസ്സില് അലമ്പുണ്ടാക്കിയതിന്റെ മുഴുവന് പാപത്തിനും പരിഹാരമായെന്ന് മാത്രം പറഞ്ഞാല് മതിയല്ലോ.\nസര്‍ക്കാര് ചിലവില് ഫസ്റ്റ്ക്ലാസ്സ് കമ്പാര്‍ട്ട്‌മെന്റില്, 27 തലതെറിച്ചതുങ്ങളുടെ മേല്‍നോട്ടക്കാരനായി യാത്ര ചെയ്യുന്ന, ഞങ്ങളേക്കാള് കഷ്ടി മൂന്നോ നാലോ വയസ്സ് മാത്രം മൂപ്പുള്ള ഹാരിസ് സാറിനും, ഇപ്പറഞ്ഞ ഭാഷ ഞങ്ങളില് ചിലരുടെ അത്രപോലും വശമില്ല. ചുരുക്കിപ്പറഞ്ഞാല് 28 പേരടങ്ങുന്ന ഒരു കഥകളി സംഘം ഇറങ്ങിപ്പുറപ്പെട്ടിരിക്കുകയാണ്, ഇന്ത്യ കാണാന്. പോരേ പൂരം.\nഒരു ദിവസം, ട്രെയിനില് ഉച്ച ഭക്ഷണത്തിന്റെ പാത്രം തിരിച്ചെടുക്കാന് വന്ന പാന്‍ട്രി ജോലിക്കാരനോട് ഞാന് പറഞ്ഞ ഹിന്ദി, അവന് ജനിച്ചിട്ടിതുവരെ കേട്ടുകാണാത്തത്ര ഗ്രാമറും, വൊക്കാബുലറിയുമൊക്കെയുള്ളതായിരുന്നു. ആരും കേള്‍ക്കാതെയാണ് ഇത്രയും കഷ്ടപ്പെട്ട് അയാളോടത് പറഞ്ഞതെങ്കിലും, അയാള് പോയിക്കഴിഞ്ഞപ്പോള് രാകേഷ് ഇരുന്ന് അലറിച്ചിരിക്കുന്നത് കണ്ടപ്പോളാണ് ഞാന് പറഞ്ഞുകൂട്ടിയ ഹിന്ദി, പരീക്ഷ രൂപത്തില് എഴുതിയിരുന്നെങ്കില് ഹിന്ദി വിദ്വാന് പരീക്ഷ പാസാകാമായിരുന്നെന്ന് വെളിപാട് വന്നത്.\nപിന്നങ്ങോട്ട് ആരൊക്കെ ഹിന്ദി സംസാരിക്കുന്നുണ്ടെങ്കിലും ചെവി വട്ടം പിടിച്ചിരിക്കുകയായിരുന്നു സകലവന്മാരും, അവളുമാരും. ഡിസംബര് മാസത്തിലെ തണുപ്പും കൂടെ ആയപ്പോള് മരുന്നിനുപോലും ഹിന്ദി, മരവിച്ചിരിക്കുന്ന നാക്കില് വഴങ്ങില്ല എന്ന അവസ്ഥയായി എല്ലാവര്‍ക്കും.\nഡെല്‍ഹിയില് സൈക്കിള് റിക്ഷയിലും, ഫട്ട് ഫട്ടിലുമൊക്കെ പല പല ബാച്ചുകളായി കുറെ ദിവസങ്ങള് കാഴ്ച്ചകള് കണ്ട് കറങ്ങി നടന്നു. ഒരു ദിവസം സൈക്കിള് റിക്ഷാ സവാരി കഴിഞ്ഞ്, വാസസ്ഥലമായ ടൂറിസ്റ്റ് ക്യാമ്പില് മടങ്ങിയെത്തിയപ്പോള് ‘പന്ദ്രഹ് റൂപ്പയ‘ (15 രൂപ) കൂലി ചോദിച്ച റിക്ഷാക്കാരനോട് ജോഷിയുടെ വക മറുചോദ്യം ഇങ്ങനെ.\n“ഇത്രേം ചെറിയ ദൂരം വരാന് 12 രൂപയോ ? “\nകയ്യിലുള്ള ഇത്തിരി ഹിന്ദീം വെച്ചോണ്ട്, വഴിവാണിഭക്കാരോടെല്ലാം വിലപേശലെല്ലാം നടത്തുന്നുണ്ട് മഹാന്മാരെല്ലാം.\nഅത്തരത്തിലൊരു വിലപേശലിനൊടുവില് ‘പച്ചീസ് റുപ്പയ’(25 രൂപ) എന്ന് അവസാനവില പറഞ്ഞ ഒരു കച്ചവടക്കാരനോട് ശ്രീകുമാറിന്റെ വക രാഷ്ടഭാഷാപ്രയോഗം ഇങ്ങനെയായിരുന്നു.\n“ നഹി നഹി പച്ചാസ്” (പറ്റില്ല 50 രൂപയേ തരൂ)\nആഗ്രയില് ലതറിന്റെ സാമഗ്രികള്‍ക്കൊക്കെ വിലക്കുറവാണെന്നാണ് കേട്ടിരിക്കുന്നത്. മൊയ്തു ഖാന് ഒരു ജോടി ലതര് ചെരുപ്പ് വാങ്ങണം. ഹിന്ദി ഇതിനുമുന്‍പ് അറിഞ്ഞോ അറിയാതെയോ അബദ്ധത്തിനുപോലും സംസാരിച്ചില്ലാത്ത മൊയ്തു, വേറാരോടോ ചോദിച്ച് ചില്ലറ ഹിന്ദിയൊക്കെ മനപ്പാഠമാക്കി, ചെരുപ്പ് കടയിലേക്ക് നീങ്ങി. കുറച്ച് കഴിഞ്ഞപ്പോള് കച്ചവടം നടക്കാത്തതിന്റെ ദുഖവുമായി മൊയ്തു മടങ്ങിവന്നു. എന്താണ് സംഭവിച്ചതെന്ന് ചോദിച്ചപ്പോള് മൊയ്തുവിന്റെ മറുപടി ഇപ്രകാരം.\n“കച്ചവടം നടന്നില്ലടേയ്, അയാള് പറഞ്ഞു, ‘അരേ ബന്ദര് ജാ ജാ‘ എന്ന്”\nകൂട്ടച്ചിരികള്‍ക്കിടയില് കാര്യമെന്താണെന്ന് മനസ്സിലാകാതെ പകച്ചുനില്‍ക്കുന്ന മൊയ്തുവിന്റെ മുഖം ഇന്നും മറന്നിട്ടില്ല.\nഓരോന്ന് പറഞ്ഞുകഴിഞ്ഞിട്ടാണ് പറഞ്ഞതിലെ അബദ്ധം ഓരോരുത്തര്‍ക്കും വെളിപാട് വന്നിരുന്നത്. മനസ്സിലിട്ട് എത്ര പ്രാവശ്യം കൂട്ടിയും കിഴിച്ചുമൊക്കെ ചെയ്തതിന് ശേഷമാണ് എന്തെങ്കിലും പറഞ്ഞിരുന്നതെങ്കിലും, പത്ത് ഡിഗ്രി തണുപ്പില് ഒരുവിധം എല്ലാവരുടെയും തല പണിയെടുക്കുന്നുണ്ടായിരുന്നില്ല എന്ന് തന്നെ വേണം മനസ്സിലാക്കാന്.\n“തൂ കൌന് ഹൈ“ എന്ന് ചോദിച്ചാല്, “തേരാ ബാപ്പ്“ എന്ന് മാത്രം എല്ലാവരും ഉടനെ മറുപടി തരും.\nഒരിക്കല് രാത്രി ഭക്ഷണത്തിനായി, ഒരു ഡാബയില് ഞങ്ങള് ചിലര് പോകുന്നു. ഓര്‍ഡര് എടുക്കാന് വന്ന ഭയ്യ, തീറ്റ സാധനങ്ങളുടെ ലിസ്റ്റ് ഒറ്റ ശ്വാസത്തില് പറഞ്ഞുകഴിഞ്ഞപ്പോള്, തിരിച്ച് ഭയ്യാ‌യോട് എന്റെ വക ഒരു ഉഗ്രന് ചോദ്യം.\n“ഖാനേ കേലിയേ ഓര് കോയി നഹി ഹെ ? ”\n(കഴിക്കാന് വേറാരും ഇല്ലേ?)\nവേറൊന്നും കഴിക്കാനില്ലേ എന്നാണ് ഞാന് ഉദ്ദേശിച്ചതെന്ന് അവനുണ്ടോ മനസ്സിലാകുന്നു!!\nഇവനെന്താ ആളെ തിന്നുന്ന കൂട്ടത്തിലാണോ എന്ന മട്ടില് എന്നെ നോക്കി ഭയ്യ നില്‍ക്കുന്നതിനിടയില്, കൂടെ വന്നിരുന്നവരുടെ കൂട്ടച്ചിരി ഉയര്‍ന്നു. മാനക്കേട് കാരണം, എനിക്കന്ന് ഭക്ഷണം ഒന്നും ഇറങ്ങിയില്ലെന്ന് പറഞ്ഞാല് മതിയല്ലോ.\nയാത്രയുടെ അവസാന ദിവസങ്ങളില് എപ്പോഴോ ഒരിക്കല്, ഞങ്ങള് ചിലര് ഞെട്ടിക്കുന്ന ഒരു രഹസ്യം മനസ്സിലാക്കി. കൂട്ടത്തിലുള്ള ലലനാമണികളില് ചിലര്‍ക്ക് നല്ല ഒന്നാന്തരം ഹിന്ദി അറിയാം. ഹിന്ദിയില് തമാശ വരെ പറയുന്നുണ്ട് അവള്മാര്.\nഅതിരൊരു തമാശച്ചോദ്യം, ഒരുത്തിയുടെ വക ഹിന്ദിയറിയാത്ത ഞങ്ങള് വിഡ്ഡിയാന്മാരോട് ഇങ്ങനെയായിരുന്നു.\n“ലട്ക്കിയും ലക്കടിയും(പെണ്‍കുട്ടിയും,വിറകും)തമ്മിലൊരു സാമ്യമുണ്ട്, എന്താണെന്നറിയാമോ ?“\nഉത്തരം അവസാനം അവള് തന്നെ ഞങ്ങള്‍ക്ക് പറഞ്ഞ് തരേണ്ടി വന്നു. അതിത്തിരി മോശമാ. ഞാനിവിടെ പറയുന്നില്ല.\nഹിന്ദി അറിയുന്നവര് ഇരുന്ന് ആലോചിക്ക്. ഹിന്ദി അറിയാത്തവര് പോയി മലയാളത്തിലൂടെ ഹിന്ദി പഠിക്കാം എന്നുള്ള ദ്വിഭാഷ പഠനസാഹായി 50 രൂപാ (പച്ചീസ് നഹി പച്ചാസ്) കൊടുത്ത് വാങ്ങി ഹിന്ദി പഠിക്കാന് നോക്ക്.\nഒന്നുമില്ലെങ്കിലും ഹിന്ദി ഹമാരാ രാഷ്ട്രഭാഷാ ഹെ, ഹൈ, ഹും, ഹോ.\n← പ്രേമലേഖനം\t സ്വര്‍ഗ്ഗത്തിലെ കട്ടുറുമ്പ് →\n43 thoughts on “ ഹിന്ദി ഹമാരാ രാഷ്ട്രഭാഷാ ഹെ”\n… കൊള്ളാം, ചിരിക്കാന് വകയായി.\nMay 8, 2008 at 10:28 am\nvaayichappol serikkum chirichu poyi.schoolilum collegelum padikkumbol njangalum ottum moshamallayirunnu,hindi vivarakkedinte karyathil, so all were sailing in the same boat those days.don’t worry!\n“ഞാന് ചപ്പാത്തിയല്ല, ചോറാണ് കഴിക്കണത്… അതു കൊണ്ട് എനിക്ക് ഹിന്ദി അറിയാനും പാടില്ല…“\nനല്ല വിവരണം മനോജേട്ടാ..\nനഹി നഹി പച്ചാസ്” (പറ്റില്ല 50 രൂപയേ തരൂ)\nസത്യത്തില് ചിരിച്ചു പോയി .മറ്റേ തമാശ പോലെയല്ല (ഫരൂക് വാഫ )നല്ല ഫസ്റ്റ് ക്ലാസ് .ഇങ്ങനെയുള്ള മുഖങ്ങള് ധാരാളം .ഇതില് ഏറ്റവും ഇഷ്ടപ്പെട്ടത് .മുകളില് പറഞ്ഞതും .പിന്നെ നിരന് ആ ബയ്യ യോട് പറഞ്ഞതും .വളരെ നല്ലത് .\nപെണ്ണും വിറകും തമ്മിലുള്ള സാമ്യം .രണ്ടും കത്തിക്കാന് കൊള്ളാം .അതുപോലെതന്നെ രണ്ടും എരിഞ്ഞു ,നീറി ഇല്ലാതെയാകും\nപൊതുവേ നല്ലത് …കീപ്പ് ഇറ്റ് മുകളില്\nMay 8, 2008 at 1:34 pm\nthe good old memories. nothing beats that guys.. i don’t know what it is that makes you remember these things so fondly than what happened later in your life… is that the absence of any other worries in your lives? what else is it? was that the most influential time in our lives? does one’s final personality (what you project to the outside world) develop in those years?? i always wonder…. or is it the fact that you form the strongest bonds in your life at that time?? based on what? (all the stupid things you do?) i don’t know… any thoughts???\nMay 8, 2008 at 3:07 pm\nManoj: I didn’t enjoy much from this blog….compare to your previous ones!!\nMay 9, 2008 at 1:21 am\nആ വിലപേശല് നന്നായി\nനിരച്ചരാ, കാളേജീ പഠിക്കുമ്പ ഞാനും പോയാരുന്നു ഇതുപോലൊരു പോക്ക്.. അലഹാബാദിന്. പക്ഷേ ഞങ്ങളാരാ മക്കള്.. ഞങ്ങ ഹിന്ദിക്കാര്‍ക്കിട്ട് കൊടുത്തു പണി.കടയിലൊക്കെ കേറീട്ട് മലയാളത്തിലെ നല്ല ക്ളാസിക് തെറികള് മൊഖത്തൊരു ഭാവഭേദവും കാണിക്കാതെ ഹിന്ദിച്ചേട്ടന്‍മാരെ വിളിച്ചു. ലവന്‍മാരു ചുമ്മാ “നിരച്ചരന് ഹിന്ദി കേട്ടപോലെ’ നിക്കണതു കണ്ടു (കടയീന്നു പൊറത്തു ചാടിയശേഷം) ആര്‍ത്തു ചിരിച്ചു..!\nഒരു ബേക്കറിക്കടയില് കയറി. പലഹാരങ്ങള് എടുത്തുകാണിച്ചു സ്വാദിനെപ്പറ്റി വിവരിച്ചോണ്ടിരുന്ന കടക്കാരനോട് എന്‍റെ കൂടെയുണ്ടായിരുന്ന ഒരുത്തന്‍റെ ചോദ്യം: ‘ആപ് **ട്ടം ഖായാ ഹെ?’\nകടക്കാരന്‍റെ മറുപടി.. ‘ക്യാ പൂഛ് രഹെ ഭായീ സാബ്, ബഹൂത് ഖായാ ഹെ, ലേകിന് ഇസ് ഐറ്റം തോ….’\nനോട്ട് ദ പോയിന്‍റു്: മുകളില് പറഞ്ഞിരിക്കുന്ന ഹിന്ദി ഒക്കെ 1995 ലെ ഹിന്ദി ആണു. ഈയിടെ ലവരു ഹിന്ദി ഒക്കെ മാറ്റിയെന്നു കേട്ടു.. അതോണ്ടായിരിക്കണം ചില്ലറ വ്യത്യാസങ്ങള്.\nMay 9, 2008 at 3:32 am\nഇത് വായിച്ചപ്പോ വേറൊരു സംഭവം ഓര്‍മ്മ വന്നു..\nവിവാഹം കഴിഞ്ഞ്, പുതുപെണ്ണിനെയും കൊണ്ട് ബോംബെയില് എത്തിയ എന്റെ ഒരു സുഹൃത്തിന് ഒരു നോര്‍ത്തിന്ത്യന് സുഹൃത്തിന്റെ വക വിരുന്നു സല്‍ക്കാരം..\nനാണിച്ച്, ഒന്നും കഴിയ്ക്കാതെയിരുന്ന, പുതു മലയാളി പെണ്ണിനോട്, വടക്കത്തിയുടെ വക പ്രോത്സാഹനം.. “അരേ.. ഖാവോ ഖാ‍വോ ശര്‍മ്മാവോ മത്. അപനാ ഘര് സമജ്നാ….”\nകുറച്ച് ദിവസങ്ങള് കഴിഞ്ഞ്, ഇവരുടെ വീട്ടില് വിരുന്നിന് വന്ന വടക്കത്തിയോട്, ഇതിനിടയില്, ഹിന്ദി കൊരച്ച് കൊരച്ച് വശമാക്കിയിരുന്ന നമ്മുടെ നാട്ടുകാരിയുടെ വക.. “അരേ.. ശരം തോ ഹേ നഹി…ഖാവോ ഖാവോ.. അപ്നാ ഘര് സമജ് കേ രഖാ ഹേ.!!“\nഎങ്ങനെയുണ്ട് ഹമാരാ ഫാഷാ..\nഈ വിഷയം കലക്കി നീരൂ..\nMay 9, 2008 at 4:07 am\nഎന്റെ അനുഭവം ഇതാ\nMay 9, 2008 at 4:51 am\nചാത്തനേറ്: കലക്കി. കഥകളിസംഘപര്യടനം ഒരുസീരീസാക്കായിരുന്നു.\nMay 9, 2008 at 5:36 am\nനിരൂ കാ പോസ്റ്റ് എനിക്ക് ബഹൂത്ത് ഇഷ്ടപ്പെട്ടു ഹെ ഹൈ ഹൊ ഹൌ ഹൌ!! എങ്ങന്യാ പറയ്യാപ്പോ!? ഇവിടെ ബാംഗ്ലൂരില് വന്നപ്പോള് എന്റെ സ്ഥിതിയും മോശമല്ല..ഇപ്പഴും സിനിമ കണ്ടു പഠിച്ച തമിഴ് എടക്ക് വീശും. ഏറ്റാല് ഏറ്റു..അത്രന്നെ..\nഎന്തായാലും ഈ പോസ്റ്റ് വായിച്ച് ഞാന് ബഹു ഖുശി ഹെ ഹൊ,ഹെ ഹൊ,ഹെ ഹൊ,ഹെ ഹൊ\n(ലവള് പറഞ്ഞ മറുപടി ഒന്നു പറയൂ..പ്ലീസ്)\nMay 9, 2008 at 6:38 am\nഇതു പോലെ എനിക്കും ഒരു പറ്റു പറ്റിട്ടുണ്ട്, എന്നോട് സമയം ചോധിച്ചവനോട് 12 മണിക്ക് pandrah ബജെ എന്ന് പറഞ്ഞു ഞ്യാന് നടന്നു നീങ്ങി….. അയാള് എന്നെ കണ്ണു മിഴിച്ചു നോക്കുന്നത് കണ്ടു പറഞ്ഞ കാര്യം മനസ്സില് ഇട്ടു ഒന്ന് കൂട് ഉരുട്ടിയപ്പോള് അബദ്ധം പിടി കിട്ടിയത്..\nhum haa ho !\nMay 9, 2008 at 6:58 am\nEvan uru professional Ezhuthukaran thene….\nUro OV Vijayan touch…\nഇതു വായിച്ചപ്പൊ പഴയ ഒരു സിനിമ ഡയലോഗ് ഓര്‍മ്മ വന്നു…\nഇന്നച്ചന്: മുചെ നാരിയല് കാ പാനി ചാഹിയെ..\nമാമുക്കോയ്യ: നാരിയല് കാ‍ാ പാനി.. ഒരുത്തനും അറിഞ്ഞൂടെ ഇവിടെ ഹിന്ദി\nഇ: ഹേ റാം\nമാമു: റം.. ക്യാ ഹാഫ് ബോട്ടില് യാ ഫുള് ബോട്ടില്.\n“അരേ ബന്ദര് ജാ ജാ“ എന്നതിന്റെ മലയാള പരിഫാഷ കൊടടേ..\nഒരു പാവം ഹിന്ദി അറിയാത്തവന്\nഹിന്ദി അറിയില്ലെന്നോ….. കഷ്ടം…. അരേ ബന്ദര് ജാ ജാ….\nഅനൂപ് എസ്.നായര് കോതനല്ലൂര് says:\nMay 9, 2008 at 11:15 am\nനീരു ഈ കഥ പറഞപ്പോഴാണ് ഞാന് രസകരമായ മറ്റൊരു കഥ ഓര്‍ക്കുന്നത്\nഞാനും പട്ടാണിയും കൂടി സംസാരിച്ചു നിലക്കുകയാണ് ഇവിടെ വന്ന സമയം എനിക്ക് ഹിന്ദി തിരെ പിടിയില്ല്ല ഞാന് അവനോട് എന്തൊക്കെയൊ ദൂരദര്‍ശനില് പണ്ട് ഉച്ചക്ക് ഉണ്ടായിരുന്ന വാര്‍ത്ത പോലെ കൈകൊണ്ടും\nകാലും കൊണ്ടും തട്ടി വിടുന്നുണ്ട്.\nഅപ്പോ അവന് പച്ച മലയാളത്തില് ഇങ്ങോട്\nചോദിച്ചു ചേട്ടാ നിങ്ങളുടെ രാഷട് ഭാഷായായിട്ടും ഹിന്ദി അറിയില്ലെ കഷടം.അവന് എന്നിട്ട് ഒന്ന് രണ്ടെന്ന് നൂറ് വരെ പച്ചമലയ്യാളത്തില് എണ്ണി\nകാണിച്ചു ഞാന് നാണിച്ചു തലതാഴ്ത്തി\nഞാന് നീരുവിന്റെ ഹിന്ദി പറച്ചില് പണ്ട്\nഗാന്ധി നഗറിലെ ലാലെട്ടന്റെ ഗൂര്‍ക്ക പറയുന്ന\nഹിന്ദിയും തമ്മില് ആലോചിച്ച് കുറെ ചിരിച്ചു\nവിറക് – ചൂടാക്കാന് കൊള്ളാം.\nപെണ്ണ് – ‘ചൂടാക്കാന്‘ കൊള്ളാം.\nവിറക് – ഉണങ്ങിയാല് എളുപ്പം കത്തും.\nപെണ്ണ് – ഉടക്കിയാല് എളുപ്പം കത്തും.\nവിറക് – കരിഞ്ഞാല് വെണ്ണീര്.\nപെണ്ണ് – കരഞ്ഞാല് കണ്ണീര്.\nവിറക് – നശിച്ച വനം.\nപെണ്ണ് – നശിച്ച വര്‍ഗം.\nഒരു അനോണി, എനിക്ക് മെയിലില് അയച്ച് തന്നതാണ് ലട്ക്കിയും ലക്കടിയും തമ്മിലുള്ള ഇത്രയും ‘സാമ്യ’ങ്ങള്\nഏതാണ് വെച്ചാല് ഏടുത്തോ.\nMay 9, 2008 at 2:26 pm\nസംഭവവികാസങ്ങള് കൊള്ളാം ട്ടൊ.\nപത്താം ക്ലാസോടെ ഹിന്ദിപുസ്തകം താഴെവെച്ച ഞാന്,ബാക്കിയുള്ള ഹിന്ദിയൊക്കെ പഴയ പാട്ടുകള് കേട്ടാണ് പഠിച്ചത്.അതുകൊണ്ട് ഹിന്ദി പറഞ്ഞാല്\nഅല്‍പ്പം സാഹിത്യഛായ വരുമെന്നൊരു കുഴപ്പമുണ്ട്\n“ നഹി നഹി പച്ചാസ്” പണ്ടേ പച്ചാസും പച്ചീസും എനിക്ക് ഇത് കണ്‍ഫൂഷനാണ്.\nഎന്തായാലും ഇഡ്ഡലിയുടെ കൂടെ ചട്ണികിട്ടുമോ എന്നതിനു ഇഡ്ഡലി കേ ആസ്പാസ് ക്യാ മിലേഖാ എന്നാരും ചോദിച്ചില്ലല്ലോ\n(ഇത് ഞാന് ചോദിച്ചതല്ല)\nहिंदी विद्वान् काप्पिलान says:\nभायियो और बहनो\nनिराक्शरण को हिंदी कुछ नहीं आता .\nहे .हो.हम .हा\nअगर आप लोक को कुछ सवाल पूछने थो ,मुचे पूच्लीजिये ..\nमें हिंदी विद्वान हो ,हां .हम हा\nMANIKANDAN [മണികണ്ഠന്] says:\nഎന്തായാലും നല്ല വിവരണം. ഇതിലും നന്നയി എങ്ങനെ വിശദീകരിക്കാന് സാധിക്കും. പോളിടെക്നിക്ക് അവസാനവര്‍ഷം നടത്തിയ പഠനയാത്ര ഓര്‍മ്മിക്കാന് സഹായകമായി.\nMay 9, 2008 at 7:39 pm\nഹിന്ദി വിദ്വാന് എഴുതിയ ഹിന്ദി കണ്ടപ്പോ പണ്ടു പഠിച്ച ഹിന്ദി മറന്നാലോ എന്നൊരാലോചന.\nമുംബൈയില് പോയി ഓട്ടോറിക്ഷയില് കയറിയിട്ട് നിര്‍ത്താന് വേണ്ടി “ഓട്ടോ ചുപ്പ് രഹോ“ എന്ന് പറഞ്ഞ ഒരു വിദ്വാനെ എനിക്കറിയാം.\nहिंदी पंडित काप्पिलान says:\nMay 9, 2008 at 10:33 pm\nगोपन्जी ,आप क्योम ईसे बोला . मेरा हिंदी सही नहीं …बोलों भाई\nMay 10, 2008 at 2:46 am\n“ഓട്ടോ ചുപ്പ് രഹോ” ചിരിപ്പിച്ചു :))\nMay 10, 2008 at 5:36 am\nനിരനോട് അസൂഷയാണെനിക്ക്.. ചെറുപ്പത്തില് തന്നെ ഇന്ത്യമൊത്തം ഒന്ന് കറങ്ങാന് പറ്റിയല്ലോ.. !\nമറാട്ട് മനയുടെ പോസ്റ്റ് വായിക്കണമെന്ന് വിചാരിച്ചിട്ട് കുറേയായി.. ചിത്രങ്ങള് ഒക്കെയുള്ളതല്ലേ ഒന്ന് വിശദമായി കാണണം..\nMay 10, 2008 at 7:52 am\nനിരക്ഷരാ, പൊസ്റ്റ് രസിച്ചു.\nതാങ്കള് പറഞ്ഞ സംഭവം വര്‍ഷങ്ങളായി നൊര്‍ത്തിന്‍ഡ്യയില് “ഓടിക്കൊണ്ടിരിക്കുന്ന” ഒരു തമാശയാണു.\nMay 10, 2008 at 9:35 am\nഷാരൂ – ചിരിച്ചല്ലോ അത് മതി\nസിന്ധൂ – ചിരിക്ക് വക കിട്ടി എന്നറിഞ്ഞതില് സന്തോഷിക്കുന്നു.\nകുറ്റ്യാടിക്കാരാ – ചോറ് കഴിച്ചിട്ട് എപ്പടി? നന്നായി മലയാളം വരുന്നുണ്ടോ ? ഞാന് കളിയാക്കീതാ… ഓടി മറഞ്ഞു.\nകാപ്പിലാന് – “നഹി നഹി പച്ചാസ് “ പറഞ്ഞ് ഞങ്ങള് ഇപ്പോഴും ശ്രീകുമാറിനെ കളിയാക്കാറുണ്ട്. കാപ്പിലാന് ആദ്യം പറഞ്ഞ സാമ്യം തന്നെയാണ് അവളും പറഞ്ഞത്. കുറച്ച് വ്യത്യസ്ഥമായിട്ടാണെന്ന് മാത്രം.\nനന്ദന് – ഈ ചോദ്യങ്ങള്‍ക്ക് മറുപടി ഞാനൊരു മെയിലായിട്ട് അയക്കാം. ആ യാത്രയിലെ സംഭവങ്ങളൊന്നും നീയും മറന്നുകാണില്ലെന്നാണ് എനിക്ക് തോന്നുന്നത്.\nജോഷീ – ഈ പോസ്റ്റ് ഇഷ്ടപ്പെട്ടില്ല എന്നറിഞ്ഞതില് ദുഖമുണ്ട്. പക്ഷെ, അത് തുറന്ന് പറഞ്ഞതില് അതിയായ സന്തോഷവും ഉണ്ട്. ഒരുപക്ഷെ ഇതെല്ലാം നമ്മള് ഒരോ പ്രാവശ്യവും കണ്ടുമുട്ടുമ്പോള് അയവിറക്കുന്ന കാര്യങ്ങളായതുകൊണ്ടാണോ അത്ര രസിക്കാത്തെ പോയത് ? എന്തായാലും ഈ വിഷയം ഇതില്‍ക്കൂടുതല് നന്നായി അവതരിപ്പിക്കാന് എനിക്കാവില്ലായിരുന്നു. കയ്യിലുള്ള കുന്തിരിക്കമല്ലേ കത്തിക്കാനാവൂ.\nപാമരാ – തുഷ്ടാ, എന്നാലും അത്രേം വേണ്ടായിരുന്നു.\nപൊറാടത്ത് – അത് കലക്കീട്ടാ, ആ സംഭവം.\n“ അരേ.. ശരം തോ ഹേ നഹി…ഖാവോ ഖാവോ.. അപ്നാ ഘര് സമജ് കേ രഖാ ഹേ.!!“\nഅനാഗതശ്മശ്രു – “ നിന്നയാ ഉവ്വേ, ശപ്പന് “ സംഭവങ്ങള് കലക്കി. ആ പോസ്റ്റ് കാണിച്ച് തന്നതിന് നന്ദീട്ടോ\nകുട്ടിച്ചാത്താ – അത് ഒന്നര സീരീസാക്കാ‍നുള്ള സംഭവമുണ്ട്.\nനന്ദകുമാര് – ലവള് പറഞ്ഞ മറുപടി കാപ്പിലാന്റെ കമന്റില് ഒളിച്ചിരുപ്പുണ്ട്. കണ്ട്പിടിക്ക്\nലുട്ടാപ്പി – അത് ശരി അപ്പോള് ജോഷിക്ക് കൂട്ടായി വേറേം കക്ഷികള് ഉണ്ടല്ലേ ?\nശേഷഗിരി – എന്നെ അങ്ങ് കൊല്ല് കൊല്ല്.\nയാരിദ് – “നാരീന്ന് വെച്ചാല് പെണ്ണ്” എന്നുകൂടെ ഒരുത്തന് മാമുക്കോയക്ക് പറഞ്ഞ് കൊടുക്കുന്നുണ്ട് അപ്പോള്. അത് മറന്നോ ?\nപൈങ്ങോടാന് – 50 രൂപയ്ക്ക് ആ ഹിന്ദി ഭാഷാ പഠന സഹായി പുസ്തകം വാങ്ങിക്കോ. ഇനി വാങ്ങാതെ പറ്റില്ല\nലുട്ടാപ്പീ – പിന്നേം വന്നോ ? ഇവിടത്തന്നെ കിടന്ന് കറങ്ങേണല്ലേ, ഹിന്ദി പഠിക്കാന് ?\nഅനൂപേ – അത് ഈ പഠാണികളുടെ ഒരു സ്ഥിരം നമ്പറാ. ഒന്നുമുതല് പത്ത് വരെ മലയാളത്തില് എണ്ണാനറിയാത്ത പഠാണികള് വിരളമാണ്. ഇരട്ടക്കമന്റിന് നന്ദി.\nഭൂമിപുതി – എന്നാപ്പിന്നെ ഒരു ഹിന്ദി ബ്ലോഗ് അങ്ങ് തുടങ്ങരുതോ ? ഞാന് ഓടി.\nജിഹേഷ് – “ ഇഡ്ഡലി കേ ആസ്പാസ് ക്യാ മിലേഗാ “ അത് കലക്കി. അതാരാ പറഞ്ഞത് ? അതുകൂടെ പറയ്. എനിക്ക് ചില സംശയങ്ങള് ഇല്ലാതില്ല.\nഹിന്ദി വിദ്വാന് കാപ്പിലാന് – ഹിന്ദി പറയാനറിയാത്തവനോടാണോ എഴുതിക്കാണിക്കുന്നത് വിദ്വാനേ ?\nമണികണ്ഠാ – ഒരു യാത്രയെപ്പറ്റി ഓര്‍ക്കാനെങ്കിലും ഈ പോസ്റ്റ് ഉപകരിച്ചു എന്നറിഞ്ഞതില് സന്തോഷം.\nഗോപന് – അതാരായിരുന്നു ആ ഹിന്ദി വിദ്വാന് കാപ്പിലാന് ? നിരാഹാര സമരം നടത്തുന്ന കക്ഷിയുടെ ഒരു ഫേസ് കട്ട് ഉണ്ടല്ലോ ?\nവാല്‍മീകി – “ ഓട്ടോ ചുപ്പ് രഹോ“ കലക്കി. ഹ ഹ. ആരാ കക്ഷി ? എനിക്ക് ചില സംശയങ്ങളൊക്കെ ഉണ്ടേ …..\nഹിന്ദി പണ്ഡിത് കാപ്പിലാന് – സകല ഹിന്ദി പണ്ഡിതന്മാരുടേയും, വിദ്വാന്മാരുടേയും പേര് കാപ്പിലാന് എന്നാണോ ? അതിശയം തന്നെ.\nലുട്ടാപ്പീ – മൊത്തം ഹിന്ദീം ഇവിടന്ന് പഠിച്ചിട്ടേ പോകൂ അല്ലേ ? നന്ദീട്ടോ ?\nശ്രീലാല് – അസൂയപ്പെടേണ്ട മകാനേ. ഞാന് ഒരു നീണ്ട യാത്ര പരിപാടി ഇടുന്നുണ്ട്. ‘ഇന്ത്യയെ കാണാന്’ എന്നാണാ യാത്രയുടെ പേര്. മാസങ്ങള് നീണ്ടുനില്‍ക്കുന്ന ഒരു ഇന്ത്യാപര്യടനം. അതില് എന്റെ കൂടെ കൂടിക്കോ ? പടങ്ങള് ശ്രീലാല് വിവരണം ഞാന്. എന്താ സമ്മതമാണോ ?6മാസമെങ്കിലും ലീവെടുക്കണം. വലിയ യാത്രയാ.മറാട്ട് മന വായിച്ചിട്ട് അവിടെ ഒന്ന് പോകണേ. മിസ്സാക്കരുത്.\nജോസഫ് – പോസ്റ്റ് രസിച്ചെന്നറിഞ്ഞതില് സന്തോഷം.\nപൊറാടത്തിനോട് ഞാന് പറഞ്ഞ സംഭവം എന്താണെന്ന് ഓര്‍മ്മ കിട്ടുന്നില്ല. ഒന്ന് പറയൂ പ്ലീസ്.\nപ്രിയ ഉണ്ണികൃഷ്ണന് , ഗോപന്,….. ഹിന്ദി ഭാഷാ പഠിക്കാനും സംസാരിക്കാനും മറ്റ് ഹിന്ദി അബദ്ധങ്ങള് പങ്കുവെക്കാനും വന്ന എല്ലാവര്‍ക്കും ബഹൂത്ത് ബഹൂത്ത് ശുക്രിയാ.\nകുറേനാള് കൂടി ഇന്നൊന്ന് മനസ്സുതുറന്നു ചിരിക്കാന് പറ്റി.\n‘പച്ചീസ് റുപ്പയ’(25 രൂപ) എന്ന് അവസാനവില പറഞ്ഞ ഒരു കച്ചവടക്കാരനോട് ശ്രീകുമാറിന്റെ വക രാഷ്ടഭാഷാപ്രയോഗം ഇങ്ങനെയായിരുന്നു.\nനീരു ഭൈയ്യാ,ഈ അമളി ശരിക്കും എന്റെ ഭര്‍ത്താവിനും പറ്റിയിട്ടുണ്ട്.\nവാല്‍മീകീ, ആ ചുപ് രഹോ കൊള്ളാം.\nലട്ക്കിയും ലക്കടിയുംതമ്മിലുള്ള സാമ്യം [വിറക് - നശിച്ച വനം. പെണ്ണ് - നശിച്ച വര്‍ഗം] തന്നെയാണ് ശരിക്കും യോജിച്ചത്….\nചില വരികള് ഓര്‍ത്ത് വീണ്ടും വീണ്ടും ചിരിച്ചുപോകുന്നു…..\nAugust 19, 2008 at 8:30 am\nനിരന്, നന്ദി മാഷേ. താല്പര്യമില്ലാതില്ല. പക്ഷേ ലീവു പോയിട്ട് ലീ എന്ന ഒരക്ഷരം പോലും കിട്ടില്ല. ഒരു മാസം എന്നൊക്കെ വച്ചാ, എന്നാ ആ വഴി അങ്ങ് പോയിക്കോ എന്നായിരിക്കും ഇവിടുത്തെ കാര്യം. അത് കൊണ്ട് അങ്ങനെ ഒരാഗ്രഹവും നടക്കൂല\nനിങ്ങള് പോയി വരൂ. നിങ്ങളെഴുതുന്നത് വായിച്ചാല് ഒപ്പം യാത്ര ചെയ്ത് ഒരു ഫീല് കിട്ടും. അത് മതി. ഫോട്ടോ ഒക്കെ എടുക്കൂ, എന്നിട്ട് നിരത്തി പോസ്റ്റാക്കൂ.നിങ്ങളുടെ മറുപടി ഇന്നാണെട്ടോ ശ്രദ്ധയില് പെട്ടത്, വെറുതേ ഒന്ന് കറങ്ങുന്നതിനിടയില്.\nHAi Njanum ippol ee avastayila jeevikunnatu. Orkumbol nallarasam.\nme tooapahas paches problem.patani kuch nahi chahiye. nan-aap bolo.(I hold 10 dhs )madichu madichu patani say paches. nan-chodichath abadayallo.50dhs vizhamichu koduthu.Patani ethra nalla pennugalum undakumo bhoomiyil ennamattil.still I cant sleep hindi teacherinte prakei. karuthama\nനല്ല പോസ്റ്റ് , ഞാന് ഇപ്പോഴാണ് ബ്ലോഗ് ചെക്ക് ചെയ്തത്, ഇതില് പറഞ്ഞതോകെ ഞാന് ഇപ്പൊ അനുഭവിക്കുനതാണ്.\nബാലാമണിയമ്മയുടെ അമ്പത്താറ് കവിതകള് എന്ന സമാഹാരം ഹിന്ദിയിലേക്ക് വിവര്‍ത്തനം ബാലാമണിയമ്മ കി ച്ഛപ്പന് കവിതായേ എന്നാ പേരിലായി രുന്നു. ഇത് കണ്ട എന്‍റെ ഒരു സ്നേഹിതന് പറഞ്ഞു, “കുറച്ച് നല്ല കവിതകള് വിവര്‍ത്തനം ചെയ്തുകൂടായിരുന്നോ? ഇതെന്താ ഈ ചപ്പന് കവിതകള്?\n@ Arif Zain – ഹ ഹ.. അത് കലക്കി\nMuralikrishna Maaloth says:\nഇന്ത്യയ്ക്ക് രാഷ്ട്രഭാഷ (നാഷണല് ലാംഗ്വേജ്) ഇല്ല എന്നൊക്കെ ചിലരുപറയുന്നു. (ഗുജറാത്ത് ഹൈക്കോടതിയൊക്കെ വരും ആ കൂട്ടത്തില് ട്ടാ). ഈ പോസ്റ്റിന്‍റെ തലക്കെട്ട് വായിച്ച് ആകെ കണ്‍ഫ്യൂഷം ആയിരിക്കുവാ ഇക്കാര്യത്തില്…\nLeaveaReply to കാപ്പിലാന് Cancel reply\nകൊഞ്ചം ജാഗ്രതൈ ദളപതീ April 6, 2021\nകോവിഡിന്റെ പേരിൽ കീശ വീർപ്പിക്കുന്ന പൊലീസുകാർ March 26, 2021\nതിരഞ്ഞെടുപ്പാണ്, കർഷക ഹർത്താൽ വേണ്ട ! March 26, 2021\nഇത്തരം സർവ്വേകൾ ജനാധിപത്യവിരുദ്ധം March 22, 2021\nഓൺലൈൻ വിൽപ്പന തട്ടിപ്പ് March 19, 2021\nLast 24 hours: 2,648\nLast7days: 27,339\nLast 30 days: 101,032\n►വാർത്തേം കമന്റും (86)


സംസ്ഥാനത്ത് വരും ദിവസങ്ങളില് ശക്തമായ മഴയ്ക്ക് സാധ്യത\n10/13/2020 10/13/2020 webdesk\nബംഗാള് ഉള്‍ക്കടലില് രൂപം കൊണ്ട തീവ്ര ന്യൂനമര്‍ദം മൂലം വരും ദിവസങ്ങളില് സംസ്ഥാനത്ത് ശക്തമായ മഴ തുടരുമെന്ന് കേന്ദ്രകാലാവസ്ഥ വകുപ്പ് അറിയിച്ചു. വെള്ളിയാഴ്ച വരെ മഴ തുടരുമെന്നുമാണ് പ്രവചനം. കോഴിക്കോട് നാളെ അതിശക്തമായ മഴയ്ക്ക് സാധ്യത ഉള്ളതിനാല് ഓറഞ്ച് അലേര്‍ട്ട് പ്രഖ്യാപിച്ചിരിക്കുകയാണ്\nദേഹാസ്വാസ്ഥ്യത്തെ തുടര്‍ന്ന് മഹാകവി അക്കിത്തം അച്യുതന് നമ്പൂതിരിയെ ആശുപത്രിയില് പ്രവേശിപ്പിച്ചു. തിങ്കളാഴ്ച രാത്രിമുതല് മൂത്രതടസ്സം കഠിനമാവുകയും തൃശൂർ ഹൈടെക് ആശുപത്രിയിലേക്ക് മാറ്റുകയുമായിരുന്നു.\nജനുവരി മുതല് പാലിയേക്കരയില് സമ്പൂര്‍ണ ഫാസ്ടാഗ്\nരാജ്യത്തെ ടോള് പ്ലാസകളില് എല്ലാ ട്രാക്കുകളിലും ഫാസ്ടാഗ് ഉറപ്പാക്കാന് കേന്ദ്ര ഉപരിതല ഗതാഗതവകുപ്പിന്റെ നിര്‍ദേശം. ഡിസംബര് 31-നുമുന്‍പ് സമ്പൂര്‍ണ ഫാസ്ടാഗ്വത്കരണം ഉറപ്പാക്കണമെന്ന ഉത്തരവ് ടോള് പ്ലാസകളുടെ നടത്തിപ്പു ചുമതലയുള്ള കണ്‍സഷണര് കമ്പനികള്‍ക്ക് നല്‍കി. 2019 ജൂലായിലെ ഉത്തരവ് പ്രകാരം 2020 ജൂണ് മാസത്തോടെ എല്ലാ വാഹനങ്ങളും ഫാസ്ടാഗ് ആക്കേണ്ടതായിരുന്നു. എന്നാല്, കോവിഡ് പ്രതിസന്ധിയുടെ സാഹചര്യത്തില് ഡിസംബര് 31 വരെ നീട്ടിവെച്ചു. ഉത്തരവ് നടപ്പാക്കുന്നതോടെ ടോള് പ്ലാസകളില് വാഹനങ്ങള്‍ക്ക് ഫാസ്ടാഗ് ഉപയോഗിച്ചേ ഓടാനാവൂ. ഇതിന്റെ പ്രാരംഭമായി പുതിയതായി നിരത്തിലിറങ്ങുന്ന വാഹനങ്ങള്‍ക്ക് ഫാസ്ടാഗ് നിര്‍ബന്ധമാക്കിയിട്ടുണ്ട്.\nവിവാഹിതയാകാൻ ഒരുങ്ങുന്നുവെന്നു ശരണ്യ ആനന്ദ്\nആകാശഗംഗ2എന്ന സിനിമയിലൂടെ മലയാള സിനിമയിലെ ശ്രദ്ധേയ സാന്നിധ്യമായി മാറിയ നടിയാണ് മലയാളികളുടെ പ്രിയങ്കരിയായ താരം ശരണ്യ ആനന്ദ്. ശരണ്യ ആനന്ദ് ഇപ്പോൾ മിനി സ്ക്രീനിലെ മിന്നും താരമാണ്.ആകാശഗംഗ2എന്ന ചിത്രത്തിന് ശേഷം മാമാങ്കം എന്ന സിനിമയിലും ശരണ്യ ശ്രദ്ധേയമായ വേഷം കൈകാര്യം ചെയ്തിരുന്നു. സോഷ്യൽ മീഡിയയിലും വളരെ സജീവമായ ശരണ്യ ഇപ്പോൾ തൻ്റെ ജീവിതത്തിലെ പുതിയ ചുവടുവെപ്പിനെ കുറിച്ച് തുറന്ന് പറഞ്ഞിരിക്കുകയാണ്.വിവാഹം നിശ്ചയിച്ച വിവരമാണ് ശരണ്യ ഇപ്പോൾ ആരാധകരുമായി പങ്കുവെച്ചിരിക്കുന്നത്. തൻ്റെ ഇൻസ്റ്റാഗ്രാമിലൂടെ വിവാഹ നിശ്ചയ വിശേഷങ്ങൾ പങ്കുവെച്ചുകൊണ്ടാണ് രംഗത്തെത്തിയിരിക്കുന്നത്. പ്രീ വെഡ്ഡിങ് ഫോട്ടോകൾ നടി ഇൻസ്റ്റാഗ്രാമിൽ പങ്കുവെച്ചിട്ടുണ്ട്. സോഷ്യൽ മീഡിയയിൽ ഏറെ സജീവമായതിനാൽ തന്നെ ശരണ്യയുടെ പുത്തൻ വിശേഷം ആരാധകരും ഏറ്റെടുത്തു കഴിഞ്ഞു. ഒടുവിൽ യെസ് പറഞ്ഞുവെന്ന് ശരണ്യ ചിത്രങ്ങൾ പങ്കുവെച്ചുകൊണ്ട് കുറിച്ചു.നടിയുടെ വരൻമനേഷ് രാജൻ നായരാണ്. അദ്ദേഹം ഹൃദയം കവർന്നുവെന്നും…\nactress, Entertainment, Film News, Gossips Corner, viral\nകോവിഡ് മഹാമാരിയെ തുടർന്ന് താല്കാലികമായി നിർത്തിവെച്ചിരുന്ന എസി അതിവേഗ ബോട്ടുകൾ വീണ്ടും സർവീസിനൊരുങ്ങുകയാണ്. റോഡിലെ ഗതാഗതക്കുരുക്ക് ഒഴിവാക്കി, പൊടിയും പുകയും ഏൽക്കാതെ, ഒന്നര മണിക്കൂർ കൊണ്ട് യാത്ര പൂർത്തിയാക്കാം എന്നതാണ് ഈ ബോട്ടുകളുടെ വലിയ പ്രത്യേകത.എറണാകുളം വൈക്കം, ആലപ്പുഴ കോട്ടയം റൂട്ടുകളിലാണ് ജലഗതാഗത വകുപ്പിന്റെ എ. സി ബോട്ടുകളുള്ളത്.ലവിലെ സാഹചര്യത്തിൽ കോവിഡ് മാനദണ്ഡങ്ങൾ പാലിച്ചായിരിക്കും സർവീസ് പുനരാരംഭിക്കുക.എറണാകുളം റൂട്ടിൽ 2018ൽ തുടങ്ങിയ എ. സി ബോട്ടായ വേഗ വിജയമായതോടെയാണ് കൂടുതൽ റൂട്ടുകളിൽ എ. സി ബോട്ട് സർവീസ് തുടങ്ങാൻ പദ്ധതിയിട്ടത്. തുടർന്ന് ഈ വർഷം ആദ്യം ആലപ്പുഴയിൽ ആരംഭിച്ചു. വിനോദസഞ്ചാരികളെയാണ് ഇതിലൂടെ പ്രധാനമായും ലക്ഷ്യമിട്ടത്. എന്നാൽ കോവിഡ് മഹാമാരിയുടെ പശ്ചാത്തലത്തിൽ സർവീസ് നിർത്തി വയ്ക്കുകയായിരുന്നു. എറണാകുളം വൈക്കം റൂട്ടിൽ എസി യാത്രയ്ക്ക് 80 രൂപയും നോൺ എസിയ്ക്ക് 40 രൂപയുമാണ് ഈടാക്കുന്നത്. ആലപ്പുഴ കോട്ടയം റൂട്ടിൽ എസി…\nനടി പാർവതിയെ പിന്തുണച്ചു നിരവധിപേർ\nഅമ്മ ജനറൽ സെക്രട്ടറി ഇടവേള ബാബുവിന്റെ നടി ഭാവനയെ കുറിച്ചുള്ള വിവാദ പ്രസ്താവനയ്ക്ക് പിന്നാലെ നടി പാർവതി അമ്മയിൽ നിന്നും രാജി വച്ചിരിക്കുകയാണ്. ഈ സംഭവത്തിൽ പ്രതികരണവുമായി എത്തിയിരിക്കുകയാണ് സംവിധായകൻ ആലപ്പി അഷ്റഫ്. എന്തുകൊണ്ടാണ് മലയാള സിനിമയിലെ മുൻനിര നായകന്മാർ പ്രതികരിക്കാത്തതെന്നാണ് അഷ്റഫ് ചോദിക്കുന്നത്. പുതിയ തലമുറയിലെ പൃഥ്വിരാജ്, ഫഹദ് ഫാസിൽ, ആസിഫ് അലി, കുഞ്ചാക്കോ ബോബൻ, സൗബിൻ ഷാഹിർ, ദുൽഖർ സൽമാൻ എന്നിവർ എന്താണ് മാറിനിൽക്കുന്നത്. ഇവരൊക്കെ പ്രതികരിക്കേണ്ടതല്ലേയെന്നും ആലപ്പി അഷ്റഫ് ചോദിച്ചു. കുറ്റക്കാരെന്ന് പറയുന്നത് ആരും വിചാരിക്കാത്തവരാണ്. മലയാള സിനിമയിലെ ഉദയസൂര്യനാണ് പാർവതിയെന്നും ആലപ്പി അഷ്‌റഫ് പറഞ്ഞു. ഭാവനയെക്കുറിച്ച് നടത്തിയ പരാമർശത്തിൽ ഇടവേള ബാബു പരസ്യമായി മാപ്പ് പറയണമെന്നും അദ്ദേഹം രാജിവെച്ച് പുറത്ത് പോകണമെന്നും അഷ്‌റഫ് ആവശ്യപ്പെട്ടു.നേരത്തെ, നാണംകെട്ട പരാമർശമാണ് ഇടവേള ബാബു നടത്തിയത് എന്ന് പാർവതി തുറന്ന് പറഞ്ഞിരുന്നു. ഇതിനു പിന്നാലെ സംഘടനയിൽ…\nactor, actress, Entertainment, Featured news, Film News, Gossips Corner, viral\nരണ്ടു തവണ ആഴചയിൽ മുഖം ഇങ്ങനെ എക്സ്ഫോലിയേറ്റ് ചെയ്‌താൽ\nസൂര്യൻതാപം, പൊടി, മലിനീകരണം തുടങ്ങിയ പ്രശ്നങ്ങളെല്ലാം നമ്മുടെ ദൈനംദിന ജീവിതത്തിൻ്റെ ഭാഗമായി മാറുമ്പോൾ ഇതെല്ലാം ചർമ്മത്തിന്റെ സ്വാഭാവിക തിളക്കം കവർന്നെടുക്കുകയും ചർമ്മ കോശങ്ങളെ നിർജ്ജീവമാക്കി മാറ്റി ബ്ലാക്ക്ഹെഡ്സ്, ടാന്നുകൾ തുടങ്ങിയ ലക്ഷണങ്ങൾക്ക് കാരണമാകുകയും ചെയ്യുന്നു.ചർമ്മത്തിൽ ചെയ്യാൻ കഴിയുന്ന എക്സ്ഫോളിയേഷൻ പ്രക്രിയ കേടായ ചർമ്മകോശങ്ങളെ ഇല്ലാതാക്കാൻ സഹായിക്കുകയും ചർമ്മത്തിന്റെ ആരോഗ്യവും രൂപവും മെച്ചപ്പെടുത്തുകയും ചെയ്യുന്നു. മറ്റേതൊരു സൗന്ദര്യ ചികിത്സകളിൽ നിന്നും വ്യത്യസ്തമായി, ഒരാളുടെ ചർമ്മസ്ഥിതിയിൽ എപ്പോൾ വേണമെങ്കിലും ചെയ്യാൻ കഴിയുന്ന ഒന്നാണ് എക്സ്ഫോളിയേഷൻ.ചർമ്മത്തെ എക്സ്ഫോളിയേറ്റ് ചെയ്യാനായി തൈര് മികച്ച രീതിയിൽ ഉപയോഗിക്കാനാവും. ലാക്റ്റിക് ആസിഡ് സമ്പുഷ്ടമായ തൈര് ചർമ്മത്തിൽ ഒരു സ്വാഭാവിക ബ്ലീച്ചായി വർത്തിക്കുകയും ഇത് ചർമ്മത്തെ മൃദുവായി ടോൺ ചെയ്യുകയും ചെയ്യുന്നു. മിക്ക വീടുകളിലും ആരോഗ്യകരമായ ഒരു പ്രഭാതഭക്ഷണമാണ് ഓട്സ്. ഇതിലെ ഫെബറുകളും ധാതുക്കളുമെല്ലാം ഹൃദയാരോഗ്യം, പ്രമേഹം, മലബന്ധം തുടങ്ങിയവ മെച്ചപ്പെടുത്താനും ശരീരഭാരം കുറയ്ക്കാനുമൊക്കെ സഹായിക്കുന്നു. മിക്ക…\nആശുപത്രി വിട്ടു വീട്ടിലെത്തിയ നടൻ ടോവിനോ തോമസ്: വെൽകം ബാക്ക് അപ്പ എന്ന് മക്കളും\n‘കള’ എന്ന സിനിമയുടെ ചിത്രീകരണത്തിനിടെ പരിക്കേറ്റ് ആശുപത്രിയിൽ ചികിത്സയിൽ കഴിഞ്ഞിരുന്ന നടൻ ടൊവിനോ ആശുപത്രി വിട്ടു. ഇനി കുറച്ചു ദിവസം വീട്ടിൽ നിരീക്ഷണത്തിൽ കഴിയുമെന്നാണ് അറിയിച്ചിരിക്കുന്നത്. വീട്ടിലെത്തിയ ശേഷം മകൾ ഇസ പേപ്പറിൽ എഴുതിയൊരു കുറിപ്പ് പങ്കുവെച്ചുകൊണ്ട് ടൊവിനോ സോഷ്യൽമീഡിയയിൽ ഒരു പോസ്റ്റ് ഷെയർ ചെയ്തിരിക്കുന്ന പോസ്റ്റ് ആണ് ഇപ്പോൾ വൈറൽ. വീട്ടിലെത്തി. നിലവിൽ മറ്റു ബുദ്ധിമുട്ടുകളൊന്നുമില്ല, അടുത്ത കുറച്ചാഴ്ച്ചകൾ വിശ്രമിക്കാനാണു നിർദ്ദേശം. ഈ കഴിഞ്ഞ ദിവസങ്ങളിൽ നേരിട്ടും അല്ലാതെയും എൻറെ സുഖവിവരങ്ങൾ തിരക്കുകയും പ്രാർത്ഥനകൾ അറിയിക്കുകയുമൊക്കെ ചെയ്ത അപരിചിതരും പരിചിതരുമായ എല്ലാ പ്രിയപ്പെട്ടവർക്കും ഒരുപാട് നന്ദി , നിറയെ സ്നേഹം എന്നാണു ടോവിനോ കുറിച്ചിരിക്കുന്നത്. മാത്രമല്ല ഹൃദയത്തോട് എത്രയധികം ചേർത്ത് വച്ചാണ് നിങ്ങൾ ഒരോരുത്തരും എന്നെ സ്നേഹിക്കുന്നതെന്നുള്ള തിരിച്ചറിവാണ് ഈ കഴിഞ്ഞ ദിവസങ്ങളിൽ നിന്നുള്ള ഏറ്റവും വലിയ പാഠം. ആ സ്നേഹം തരുന്ന ആത്മവിശ്വാസവും ഉത്തരവാദിത്ത…\nactor, Entertainment, Featured news, Film News, Trailors & Songs\n‘എരിഡ’യുടെ സെക്കൻറ് ലുക്ക് പോസ്റ്റർ പുറത്തിറങ്ങി\nവി കെ പ്രകാശ് സംവിധാനം ചെയ്യുന്ന ‘എരിഡ’ എന്ന ത്രില്ലർ സിനിമയുടെ സെക്കൻറ് ലുക്ക് പോസ്റ്റർ പുറത്തിറക്കി. അതിജീവനത്തിൻ്റെ ഈ സമയത്ത് എല്ലാവിധ കൊവിഡ് മാനദണ്ഡങ്ങളും പാലിച്ചുകൊണ്ട് ‘എരിഡ’ യുടെ ചിത്രീകരണം ബെംഗലുരുവിൽ പുരോഗമിക്കുകയാണ്. യവന കഥകളിലെ അതിജീവനത്തിൻ്റെ നായികയാണ് എരിഡ. നാസ്സർ, സംയുക്ത മേനോൻ, കിഷോർ, ധർമ്മജൻ ബോൾഗാട്ടി, ഹരീഷ് പേരടി, ഹരീഷ് രാജ് എന്നിവരാണ് സിനിമയിലെ പ്രധാന താരങ്ങൾ. എരിഡ എന്നത് ഗ്രീക്ക് പദമാണ്. യവന മിത്തോളജിയുടെ പശ്ചാത്തലത്തിൽ സമകാലിക സംഭവങ്ങളെ പ്രതിപാദിക്കുന്ന ഒരു ത്രില്ലർ ചിത്രമാണ് ‘എരിഡ’. നിർമ്മാതാവ് അരോമ മണിയുടെ മകൻ അരോമ ബാബു നിർമ്മിക്കുന്ന ആദ്യ ചിത്രമാണ് ‘എരിഡ’. വെെ വി രാജേഷ് കഥ, തിരക്കഥ,സംഭാഷണമെഴുതുന്നു. എഡിറ്റർ സുരേഷ് അരസ്, സംഗീതം അഭിജിത്ത് ഷെെലനാഥ്, ലെെൻ പ്രൊഡ്യൂസർ ബാബു, കല അജയ് മാങ്ങാട്, മേക്കപ്പ് ഹീർ, കോസ്റ്റ്യൂം ഡിസെെനർ ലിജി…\nactor, actress, Entertainment, Featured news, Film News, Trailors & Songs\nമികച്ച ചിത്രത്തിനുള്ള പുരസ്കാരം ചിത്രം വാസന്തിയ്ക്ക്; മികച്ച നടൻ സുരാജും, മികച്ച നടി കനിയും\nഅമ്പതാമത് കേരള സംസ്ഥാന ചലച്ചിത്ര പുരസ്കാരങ്ങൾ പ്രഖ്യാപിച്ചു. മികച്ച നടനായി സുരാജ് വെഞ്ഞാറമൂട്, മികച്ച നടിയായി കനി കുസൃതി എന്നിവരെയാണ് തിരഞ്ഞെടുത്തത്. ‘ആൻഡ്രോയ്ഡ് കുഞ്ഞപ്പൻ വേർഷൻ 5.25’, ‘വികൃതി’ സിനിമകളിലെ അഭിനയം പരിഗണിച്ചാണ് പുരസ്കാരം. ‘ബിരിയാണി’യിലെ അഭിനയമാണ് കനിയെ പുരസ്കാരത്തിന് അർഹയാക്കിയത്. ഒരു ലക്ഷം രൂപയും പ്രശസ്തി പത്രവും ശിൽപവുമാണ് ഇവർക്ക് പുരസ്കാരമായി ലഭിക്കുന്നത്. മികച്ച ചിത്രമായി ‘വാസന്തി’യെയും മികച്ച സംവിധായകനായി ‘ജല്ലിക്കട്ട്’ ഒരുക്കിയ ലിജോ ജോസ് പെല്ലിശ്ശേരിയേയും തെരഞ്ഞെടുത്തു. മികച്ച സ്വഭാവ നടനായി ഫഹദ് ഫാസിലും മികച്ച സ്വഭാവ നടിയായി സ്വാസികയും തെരഞ്ഞെടുക്കപ്പെട്ടിട്ടുണ്ട്. ‘കുമ്പളങ്ങി നൈറ്റ്സ്’, ‘വാസന്തി’ സിനിമകളിലൂടെയാണ് ഇരുവരേയും ഈ പുരസ്കാരത്തിന് അർഹരാക്കിയത്. നിവിൻ പോളിക്കും അന്ന ബെന്നിനും പ്രത്യേക ജൂറി പരാമർശം ലഭിച്ചു. ‘മൂത്തോൻ’, ‘കുമ്പളങ്ങി നൈറ്റ്സ്’, ‘ഹെലൻ’ സിനിമകളിലെ പ്രകടനം പരിഗണിച്ചാണിത്.മികച്ച തിരക്കഥയ്ക്കുള്ള പുരസ്കാരം ‘വാസന്തി’ സിനിമ എഴുതിയ റഹ്മാൻ ബ്രദേഴ്സ്…\nതെളിഞ്ഞ മുഖത്തിനായി പല വഴികളും പരീക്ഷിയ്ക്കുന്നവരാണ് നാം ഓരോരുത്തരും. എന്നാൽ പലപ്പോഴും ഫലം ലഭിയ്ക്കില്ലെന്നു മാത്രമല്ല, പാർശ്വ ഫലങ്ങളുണ്ടാകുകയും ചെയ്യും. ഇതിനുള്ള...


Malaika Arora Post Yoga Session Photos\nഞാൻ പ്രണയത്തിൽ സന്തോഷവതിയും പോസിറ്റീവുമാണ് ; എനിക്കറിയാം എന്നേക്കും അവൻ എന്റേതാണെന്ന് അർജുനെ കുറിച്ച് മലൈക അറോറ!\nഒരിക്കലും ഓർക്കാൻ ഇഷ്ടപ്പെടാത്ത കാര്യം, എനിക്ക് അത് മറക്കാനും കഴിയുന്നില്ല; ശാരീരികമായി ഞാൻ വീണ്ടെടുപ്പ് നടത്തി വരികയാണ്; നടി മലൈക അറോറ പറയുന്നു !\nകാറുകള് കൂട്ടിയിടിച്ചു അപകടം; നടി മലൈക അറോറയ്ക്ക് പരിക്ക്, ആശുപത്രിയില് നിരീക്ഷണത്തിലാണെന്ന് റിപ്പോര്‍ട്ടുകള്\nതനിക്ക് സെക്‌സി, സ്‌പൈസി എന്നിങ്ങനെ അറിയപ്പെടാനാണ് കൂടുതല് താല്‍പര്യം; ട്രോള് ചെയ്യുന്നവര് അതു തുടരട്ടെയെന്ന് മലൈക അറോറ\nRelated Topics:Malaika Arora\nVijay 62 Photos\nBollywood Actress Shilpa Shetty with her Family


സര്‍ക്കാര് കാര്യം: October 2008\nകൊച്ചിക്കാരേ നിങ്ങളറിഞ്ഞോ? - സോഡിയം വേപ്പര് പ്രകാശം\nനമ്മുടെ കൊച്ചി മുനിസിപ്പല് കോര്‍പ്പറേഷന് അതിര്‍ത്തിക്കൂള്ളില് കാക്കത്തൊള്ളായിരം വാഹനങ്ങളും അത്രയും തന്നെ വഴിനടപ്പുകാരും കടന്നു പോകുന്ന റോഡുകളാണുള്ളത്. അവരുടെ സൌകര്യാര്‍ത്ഥം വഴിനീളെ സോഡിയം വേപ്പര് ലാമ്പുകള് ഫിറ്റ് ചെയ്തു കൊടുക്കണമെന്നാശിക്കുന്നത് ഒരു തെറ്റാണോ? ഒരിക്കലും അല്ല. കുറ്റം പറയരുതല്ലോ, ഇക്കഴിഞ്ഞ5കൊല്ലത്തിനിടയില് 933.54 ലക്ഷം രൂപയുടെ സോഡിയം വേപ്പര്‍ലാമ്പുകളാണ് ജനത്തിനു വേണ്ടി ഫിറ്റ് ചെയ്തു കൊടുത്തത്. അതില് 45.5 ലക്ഷം രൂപ ഡീലര്‍മാര്‍ക്ക് കൂടുതല് കൊടുത്തു പോയെങ്കില് അതില് ഒരംശം മാത്രമല്ലേ വാങ്ങിയവരുടെ പോക്കറ്റിലാവുകയുള്ളൂ. അതു നമുക്ക് ക്ഷമിച്ചുകൂടേ. പകരം റോഡുനീളേ പ്രകാശം ലഭിച്ചില്ലേ. കഥയിങ്ങനെയാണ് നടന്നത്:-\nനികുതിദായകന്റെ പണം (സര്‍ക്കാര് പണം) മുടക്കി ഒരു മുനിസിപ്പല് കോര്‍പ്പറേഷന് എന്തെങ്കിലും പണി നടത്തിച്ചെടുക്കാനോ സാധനങ്ങള് വാങ്ങനോ തുനിയുമ്പോള് എന്തെല്ലാം കടമ്പകള് കടക്കണമെന്നു വായനക്കാരുണ്ടോ അറിയുന്നു. നികുതിദായകന്റെ ഒരു രൂപാ പോലും ഖജനാവില് നിന്നും നഷ്ടപ്പെടാതിരിക്കാന് , കണിശമായും പാലിക്കേണ്ട, വിശദമായ കല്പനകള് സര്‍ക്കാര് പുറപ്പെടുവിച്ചിട്ടുണ്ട്. അവ എന്തൊക്കെയാണെന്നു കൂടി ഒന്നു വായിച്ചു വെക്കാം. എന്നെങ്കിലും പ്രയോജനപ്പെടും.\nഒന്നാമത്തെ കല്പന: ചെയ്യിക്കേണ്ട ജോലിക്ക് അല്ലെങ്കില് വാങ്ങേണ്ട സാധനങ്ങള്‍ക്ക് മതിയായ തുക ബഡ്ജറ്റില് ഉള്‍പ്പെടുത്തി പാസ്സാക്കിയെടുക്കണം.\nനിശ്ചിത അധികാരിയില് നിന്നുള്ള ഭരണാനുമതി ഉണ്ടായിരിക്കണം. അതായത് ഒരു ലക്ഷം രൂപ വരെയുള്ളത് സ്റ്റാന്‍ഡിംഗ് കമ്മിറ്റിയും അതിനു മുകളില് കൌന്‍സിലുമാണ് ഭരണാനുമതി നല്‍കേണ്ടത്. ഇത് രണ്ടാമത്തെ കല്പന.\nവിശദമായ പ്ലാനും എസ്റ്റിമേറ്റും തയ്യാറാക്കിയിരിക്കണം; മൂന്നാമത്തെ കല്പന.\nനിര്‍ദ്ദിഷ്ട അധികാരിയില് നിന്നും സാങ്കേതിക അനുമതി ലഭിച്ചിരിക്കണം. എന്നു വച്ചാല്, 6.50 ലക്ഷം രൂപയിലേറെ വരുന്ന വൈദ്യുതികരണ ജോലികള്‍ക്ക് പൊതുമരാമത്തു വകുപ്പ് വൈദ്യുതി വിഭാഗത്തിലെ അര്‍ഹതപെട്ട എഞ്ചിനിയറില് നിന്നുള്ള സാങ്കേതിക അനുമതി; കല്പന നമ്പര് നാല്.\nഇത്രയും കല്പനകള് പാലിക്കാതെ ഒരു മുനിസിപ്പല് കോര്‍പ്പറേഷനും ഏതെങ്കിലും പ്രവര്‍ത്തി ആരംഭിക്കാന് പാടില്ല.\nതീര്‍ന്നില്ല, ഇനിയുമുണ്ട് സര്‍ക്കാര് നിര്‍ദ്ദേശങ്ങള്:\nഒരു കരാറുകാരന് മുഖേനയാണ് ജോലി നടത്തിക്കുന്നതെങ്കില് ടെന്‍ഡര് ക്ഷണിക്കേണ്ടതും, ടെന്‍ഡര് ക്ഷണിച്ചു കൊണ്ടുള്ള നോട്ടീസ്സ് കോര്‍പ്പറേഷന്റെ ഓഫീസ്സ് നോട്ടിസ് ബോര്‍ഡിലും പൊതുമരാമത്തു വകുപ്പ് ഓഫീസുകളിലും വര്‍ത്തമാന പത്രങ്ങളിലും (50 ലക്ഷം രൂപക്ക് മുകളിലുള്ള പ്രവര്‍ത്തികള്‍ക്കാണെങ്കില് നിര്‍ബന്ധമായും സംസ്ഥാനം മുഴുവന് പ്രചാരമുള്ള രണ്ടു മലയാളം പത്രങ്ങളിലും ദേശീയതലത്തില് പ്രചാരമുള്ള ഒരു ഇംഗ്ലീഷ് പത്രത്തിലും) പ്രസിദ്ധപ്പെടുത്തേണ്ടതുമാണ്. ഇത്രയും മനസ്സിലായല്ലോ. ഇതില് കൂടുതല് ഒരു സര്‍ക്കാര് എന്തു ചെയ്യണം.\nഇനിയാണ് കഥ തുടങ്ങുന്നത്.\nഇത്രയും വലിയ തുക ഖജനാവില് നിന്നും ചെലവായതല്ലേ. അക്കൌണ്ടന്റ് ജനറലിനു കണക്കുകള് പരിശോധിക്കാതിരിക്കാന് പറ്റുമോ. പരിശോധിച്ചു. പിന്നാമ്പുറ കഥകള് കണ്ട് അന്തം വിട്ട് കുന്തം വിഴുങ്ങി നില്‍ക്കുകയാണ്. കാരണം, അക്കൌണ്ടന്റ് ജനറലിന്റെ ഉപദേശം കൂടി കണക്കിലെടുത്താണ് മേല്‍പ്പറഞ്ഞ കല്പനകളും നിര്‍ദ്ദേശങ്ങളും സര്‍ക്കാര് പുറപ്പെടുവിച്ചിട്ടുള്ളത്. ഒറ്റ നോട്ടത്തില് ഈ നിര്‍ദ്ദേശങ്ങളേയോ കല്പനകളേയോ ഒന്നിനേയും തന്നെ എതിര്‍ത്ത് പ്രവര്‍ത്തിച്ചിട്ടില്ല. എന്നാല് എല്ലാ നിര്‍ദ്ദേശങ്ങളേയും കുറുക്കു വഴിയിലൂടെ മറികടന്നിട്ടുമുണ്ട്. ഏതെല്ലാം വിധത്തില് മറികടന്ന് സ്വന്തം കീശ വിര്‍പ്പിച്ചുവെന്നത് ഒരു കഥതന്നെയാണേ..... വായിക്കൂ....\n2006-07 വര്‍ഷം 257 ലക്ഷം രൂപയുടെ സോഡിയം വേപ്പര് ലാമ്പുകള് വാങ്ങിയെന്നാണ് കൊച്ചി കോര്‍പ്പറേഷന്റെ കണക്കില് കാണിച്ചിരുന്നത്. ഇത്രയും വലിയ തുകയുടെ വാങ്ങലുകള് നടത്തിയപ്പോള് സര്‍ക്കാരിന്റെ കല്പനകളേയും നിര്‍ദ്ദേശങ്ങളേയും പാലിച്ചിട്ടുണ്ടോ എന്നറിയാനായിരുന്നു ഏ.ജി യുടെ പരിശോധന. എന്നാല് മുഴുവന് പരിശോധന കഴിഞ്ഞിട്ടും അത്രയും രൂപക്ക് ഒന്നിച്ചുള്ള ഒരു വാങ്ങള് നടന്നതായി രേഖകളില് കാണാന് കഴിഞ്ഞില്ല. ഒരു ലക്ഷം രൂപയില് കൂടുതലുള്ള ഒരു വാങ്ങല് ആയിരുന്നെങ്കില്, കോര്‍പ്പറേഷന് കൌണ്‍സിലിന്റെ ഭരണാനുമതി ഉണ്ടാകണമായിരുന്നു, പൊതുമരാമത്ത് വകുപ്പ് വൈദ്യുതി വിഭാഗത്തില് നിന്നും സാങ്കേതിക അനുമതി ഉണ്ടാകണമായിരുന്നു, ടെന്‍ഡര് ക്ഷണിച്ചുകൊണ്ടുള്ള പത്രപരസ്യം ഉണ്ടാകണമായിരുന്നു. ഇവയൊന്നും ഏ.ജിക്ക് കാണാന് കഴിഞ്ഞില്ല. എന്നാല് കണക്കില് ഇത്രയും തുക ചിലവാക്കി കഴിഞ്ഞു എന്നു കാണിച്ചിട്ടുമുണ്ട്. ആഴത്തിലിറങ്ങിയപ്പോഴല്ലേ കാര്യങ്ങളുടെ കിടപ്പ് മനസ്സിലായുള്ളൂ.\nഇത്രയും തുകക്കുള്ള ലാമ്പുകള്‍ക്ക് വേണ്ടി ഒരു ടെന്‍ഡര് ദേശീയതലത്തിലുള്ളതോ, സംസ്ഥാനതലത്തിലുള്ളതോ ആയ ഏതെങ്കിലും പത്രത്തില് വന്നാലത്തെ സ്ഥിതി ഒന്നാലോചിച്ചു നോക്കൂ. ദേശീയതലത്തിലുള്ള മുന്തിയ ലാമ്പ് ഉല്പാദകരെല്ലാം ഓടിയെത്തും. അവര് കൊച്ചിയിലോട്ടല്ല, നേരെ തിരുവനന്തപുരത്ത് സെക്രട്ടറിയറ്റിലെത്തി കാണേണ്ടവരെ കണ്ട് കാര്യം സാധിച്ച് മടങ്ങും. അതുകൊണ്ട് മേല്‍പ്പറഞ്ഞ കല്പനകളേയും നിര്‍ദ്ദേശങ്ങളേയും എല്ലാം മറികടക്കാനുള്ള ഉപായം നമ്മുടെ കൊച്ചിന് കോര്‍പ്പറേഷന് കണ്ടു പിടിച്ചു.\nഒരു ലക്ഷത്തില് കൂടുതല് വിലക്കുള്ള ലാമ്പുകള് ഒറ്റയടിക്ക് ഒരാളില് നിന്ന് വാങ്ങിയാലല്ലേ ഈ നിബന്ധനകളെല്ലാം ബാധകം. പകരം 273 പ്രാവശ്യമായിട്ട് വാങ്ങിയാലോ. ഓരോ പ്രാവശ്യവും ഒരു ലക്ഷത്തില് താഴെയല്ലേ ആകൂ. ഒറ്റയടിക്ക് തന്നെ വാങ്ങണ്ടാ, ഒരു കൊല്ലത്തിനകം വാങ്ങിയാല് മതിയല്ലോ. മേല്പറഞ്ഞ ഒരു കല്പനയും, നിര്‍ദ്ദേശവും ബാധകമാക്കാതിരിക്കുകയും ചെയ്യാം. എല്ലാം കോര്‍പ്പറേഷനുള്ളീലെ മേലാളമ്മാരും, കീഴാളന്മാരും കൂടി അങ്ങ് തീരുമാനിച്ചാല് മതി. അങ്ങനെതന്നെ ചെയ്യുകയും ചെയ്തു. ലാമ്പ് വാങ്ങി ഫിറ്റ് ചെയ്തു. തുകയും കൈമാറി. (എന്തൊക്കെ കൈമാറി എന്ന് പ്രത്യേകിച്ച് പറയേണ്ടല്ലോ) ഏ.ജി. ഇതു കണ്ടു പിടിച്ചു.\nപരിശോധിച്ച് കഴിഞ്ഞപ്പോള് അക്കൌണ്ടന്റ് ജനറല് പറയുന്നത് ഈ ചെയ്തത് മുഴുവന് തെറ്റാണെന്നാണ്. സര്‍ക്കാരിന്റെ നിര്‍ദ്ദേശങ്ങള് മറികടക്കാന് വേണ്ടി മനപ്പൂര്‍വം ചെയ്തതെന്നാണ്. ഒന്നിച്ച് വാങ്ങിയിരുന്നെങ്കില്, അതും ദേശീയ തലത്തിലുള്ള ഏതെങ്കിലും ഉല്പാദകരില് നിന്നായിരുന്നെങ്കില് , സര്‍ക്കാരിനു വളരെയധികം ലാഭമുണ്ടാകുമായിരുന്നുവെന്നും ഏ.ജി. പറഞ്ഞു വക്കുന്നു. പറയാനേ ഏ.ജിക്ക് അധികാരമുള്ളൂ. കൂടിപ്പോയാല്, സര്‍ക്കാരിനോടൊപ്പം, നമ്മുടെ ജനപ്രതിനിധികളേയും വിവരമറിയിക്കും. അതിലപ്പുറം ഏ.ജിക്ക് ഒന്നും ചെയ്യാനാകില്ല. പഞ്ഞമില്ലാത്ത ഉപദേശങ്ങള് നല്‍കും.\nഏതായാലും അക്കൌണ്ടന്റ് ജനറല് ഒരു കാര്യം കൂടി ചെയ്തു. ഒരു കൊല്ലം ഇങ്ങനെ ചെയ്തവര് ഇതിനു മുമ്പും ഇതേപോലെ ചെയ്തു കാണുമെന്ന് ഊഹിച്ച് ഇതിനു മുമ്പത്തെ ഒരു മൂന്നു നാലുകൊല്ലത്തെ കണക്കു കൂടി പരിശോധിച്ചു. അവര് കണ്ട കാര്യം താഴെ എഴുതിയിരിക്കുന്നു:\n2006-07 ല് ഒരു ലക്ഷം രൂപയില് താഴെ വിലവരുന്ന സോഡിയം വേപ്പര് വിളക്കുകള് 273 പ്രാവശ്യമായിട്ട് കൊച്ചിന് കോര്‍പ്പറേഷനിലുള്ളീലെ ലോക്കല് വിപണിയിലെ പലരില് നിന്നുമായി 257 ലക്ഷം രൂപക്ക് വാങ്ങികൂട്ടി.\n2005-06 ല് ഇതേ പോലെ 170 പ്രാവശ്യമായി 171.30 ലക്ഷം രൂപക്ക് വാങ്ങി.\n2004-05 ല് ഇതേ പോലെ 263 പ്രാവശ്യമായി 270.61 ലക്ഷം രൂപക്ക് വാങ്ങി.\n2003-04 ല് ഇതേ പോലെ 127 പ്രാവശ്യമായി 126.15 ലക്ഷം രൂപക്ക് വാങ്ങി.\n2002-03 ല് ഇതേ പോലെ 111 പ്രാവശ്യമായി 108.48 ലക്ഷം രൂപക്ക് വാങ്ങി.\nഇതിനു മുന്നിലെ കാര്യങ്ങള് ഏ.ജി നോക്കാന് പോയില്ല. നോക്കിയ കാര്യങ്ങളില് തന്നെ കുറേകാര്യങ്ങള് കൂടി കണ്ടെത്തി.\nപ്രാദേശിക വിപണിയില് നിന്നാണ് വാങ്ങികൂട്ടിയതത്രയും\nആകെ 943 പ്രാവശ്യം വാങ്ങല് നടത്തിയെങ്കിലും2ടെന്‍ഡറുകളില് കൂടുതല് വാങ്ങിയത് വെറും7കേസുകളിലാണ്.\nഅകെയുള്ളതില് 920 കേസുകളില്2ടെന്‍ഡറുകള് വീതം വാങ്ങിയിരുന്നു.\nആകെയുള്ളതില് 60 കേസുകളില് ഓരോ ടെന്‍ഡര് മാത്രം വാങ്ങി അവരില് നിന്നും വിളക്കുകളും വാങ്ങി.\nഇനിപ്പറയുന്നത് കുറച്ചുകൂടി രസമുള്ള കാര്യമാണ്. ഈ അക്കൌണ്ടന്റ് ജനറലിന്റെ ഒരു കാര്യം. കൊച്ചിന് കോര്‍പ്പറേഷനു തൊട്ടടുത്തുള്ള ആലുവ മുനിസിപ്പലിറ്റിയിലും ഇതേ അക്കൌണ്ടന്റ് ജനറലാണ് പരിശോധന നടത്തിയത്. അവിടെയും സോഡിയം വേപ്പര് വിളക്കുകള് വാങ്ങിയതിന്റെ വിശദവിവരങ്ങള് കൊച്ചി പരിശോധിക്കാന് പോയവരുടെ കൈയ്യിലുണ്ടായിരുന്നു. അതു വീണ്ടും പൊല്ലാപ്പായി. 70, 150, 250 വാട്ട് വിളക്കുകള് രണ്ടു കൂട്ടരും വാങ്ങിയിട്ടുണ്ടായിരുന്നു. വാങ്ങിയ വിലകള് ഇതായിരുന്നു:\n70 വാട്ട് - ഒരു വിളക്കിനു (ഫിറ്റിംഗ്സ് ഉള്‍പ്പടെയാണേ..) 2075 രൂപ നിരക്കില് ആലുവക്കാര് വാങ്ങിയപ്പോള് 2560 രൂപ വച്ച് കൊച്ചിക്കാര് 1222 എണ്ണം വാങ്ങി കൂട്ടി - നഷ്ടം =592670 രൂപാ മാത്രം.\n150 വാട്ട് - ഒരു വിളക്കിനു (ഫിറ്റിംഗ്സ് ഉള്‍പ്പടെയാണേ..) 2850 രൂപ നിരക്കില് ആലുവക്കാര് വാങ്ങിയപ്പോള് 4135 രൂപ വച്ച് കൊച്ചിക്കാര് 2938 എണ്ണം വാങ്ങി കൂട്ടി - നഷ്ടം =3775330 രൂപാ മാത്രം.\n250 വാട്ട് - ഒരു വിളക്കിനു (ഫിറ്റിംഗ്സ് ഉള്‍പ്പടെയാണേ..) 3090 രൂപ നിരക്കില് ആലുവക്കാര് വാങ്ങിയപ്പോള് 4655 രൂപ വച്ച് കൊച്ചിക്കാര് 107 എണ്ണം വാങ്ങി കൂട്ടി - നഷ്ടം =167455 രൂപാ മാത്രം.\nആകെ നഷ്ടം = 45,35,455 രൂപാ മാത്രം.\nസര്‍ക്കാരിന്റെ ശ്രദ്ധയില് പെടുത്തിയപ്പോള്, കൊച്ചി കോര്‍പ്പറേഷനു വേണ്ടി സര്‍ക്കാര് അക്കൌണ്ടന്റ് ജനറലിനോട് മറുപടിപറഞ്ഞത്, കൊച്ചിക്കാര് വാങ്ങിയത് quality കൂടിയ വിളക്കുകളാണെന്നാണ്. വീണ്ടും പരിശോധിച്ചു. രണ്ടു പേരും വാങ്ങിയത് ജി.ഇ., ഹാവെല്‍സ് തുടങ്ങിയ പ്രശസ്ത സ്ഥാപനങ്ങളുടെ ഉപകരണങ്ങളാണ്. കൊച്ചിയിലെ റീട്ടെയില് സ്ഥാപനങ്ങള്‍ക്ക് മാത്രമായി ഈ കമ്പനികള് quality കൂടിയ വിളക്കുകള് നിര്‍മ്മിച്ചു നല്‍കിയോ എന്നു പരിശോധിച്ചു കൊണ്ടിരിക്കുന്നത് കൊണ്ടാകണം പിന്നീടുള്ള സര്‍ക്കാരിന്റെ മൌനം. ഏതായാലും സര്‍ക്കാരിനുണ്ടായ നഷ്ടം നികത്താനുള്ള നടപടിയൊന്നും ഇതുവരെ ഉണ്ടായില്ല. ഉണ്ടാകുമെന്നു പ്രതീക്ഷയും വേണ്ട.\n[തീര്‍ന്നില്ലാ..... ഇനിയും വരുന്നുണ്ട്.]\nPosted by അങ്കിള്. at 9:06 AM 16 comments\nLabels: അഴിമതി, കൊച്ചി കോര്‍പ്പറേഷന്, സര്‍ക്കാര്, സോഡിയം വേപ്പര് ലാമ്പ്\nഇലനക്കി പട്ടിയുടെ ചിറിനക്കി പട്ടികള്:- ആലപ്പുഴ ആറാട്ടുപുഴ പഞ്ചായത്ത്\nസുനാമി. ഈ പേര് കേള്‍ക്കാത്തവര് കേരളത്തില് ചുരുക്കം. ആലപ്പുഴ കടലോര പ്രദേശങ്ങളില് സുനാമി ഉണ്ടാക്കിയ നാശനഷ്ടങ്ങളെപറ്റി അറിയാത്തവരും ചുരുക്കം. വള്ളവും വലയും വീടും മറ്റു ജംഗമവസ്തുക്കളും നഷ്ടപ്പെട്ട് ഒരു നേരത്തെ ആഹാരം പോലും കിട്ടാതെ കഷ്ടപ്പെട്ടിരുന്ന ആറാട്ടുപുഴ ഗ്രാമപഞ്ചായത്തിലെ അന്നത്തെ ജനങ്ങളുടെ പിച്ചചട്ടിയില് കൈയ്യിട്ട് വാരിയ പഞ്ചായത്തു ഭരണാധികാരികളെ ചിറിനക്കി പട്ടികള്\nഎന്നല്ലാതെ വേറെ വിളിക്കാന് പറ്റിയ വാക്കുകള് കിട്ടുന്നില്ല.\nചിറിനക്കി പട്ടികളായ പഞ്ചായത്തു ഭരണക്കാര് വെട്ടിച്ചത് ഒന്നും രണ്ടും രൂപയല്ല, 28.79 ലക്ഷം വിലവരുന്ന 349.65 മെട്രിക്ക് ടണ് ഭക്ഷ്യധാന്യമാണ്. എല്ലാം നഷ്ടപ്പെട്ട സുനാമി ബാധിതര്‍ക്ക് വിശപ്പടക്കാനായി ഭരണകൂടം കൊടുത്തയച്ചതാണിത്. ഇനിയിതെങ്ങനെ അടിച്ചുമാറ്റി എന്നു വായിക്കൂ:\nസുനാമിയില്, ആറാട്ടുപുഴ ഗ്രാമപഞ്ചായത്തിലെ റോഡുകളില് ഭൂരിഭാഗവും നശിച്ചു. ആ റോഡുകളുടെ പുനര്‍നിര്‍മ്മാണത്തിനു സുനാമി ബാധിതരെ ഉപയോഗപ്പെടുത്തിയാല് റോഡും ശരിയാക്കിയെടുക്കാം, ഏല്ലാം നഷ്ടപ്പെട്ട കുറേപേര്‍ക്ക് തൊഴില് ചെയ്തതിനു പകരമായി കൂലിയും നല്‍കാം. ഇതായിരുന്നു സര്‍ക്കാരിന്റെ ചിന്ത. ചാകര വരുന്നു എന്നു മനസ്സിലാക്കിയതു കൊണ്ടാകണം, ആറാട്ടുപുഴ പഞ്ചായത്തുകാര് അവിടെയുള്ള റോഡുകള്\nപുനര്‍നിര്‍മ്മിക്കാനായി 12 പദ്ധതികള്‍ക്ക് 2005 ആഗസ്റ്റ്, നവമ്പര് മാസങ്ങളില് രൂപം കൊടുത്തു. എല്ലാം കൂടി 60.63 ലക്ഷം രൂപയുടെ മൊത്ത അടങ്കല് വരുന്ന 12 പദ്ധതിക്ക് ആലപ്പുഴ ജില്ലാ ഗ്രാമവികസന ഏജന്‍സി ഉടന് തന്നെ ഭരണാനുമതിയും നല്‍കി.\nഈ തുകയില് 31.84 ലക്ഷം രൂപ പണമായും 28.79 ലക്ഷം രൂപ ഭക്ഷ്യധാന്യ വിഹിതമായും ആയിരുന്നു നല്‍കിയത്. സുനാമിയില് എല്ലാം നഷ്ടപ്പെട്ടവരെ ചേര്‍ത്ത് ‘ഗുണഭോക്ത സമിതി’കളുണ്ടാക്കി, ആ സമിതികളുമായാണ് മേല്‍പ്പറഞ്ഞ റോഡ് പണി ചെയ്യുവാന് 2005 ഒക്ടോബര്, നവമ്പര് മാസങ്ങളില് തന്നെ കരാര് ഉറപ്പിച്ചത്. ഉടന് തന്നെ ആലപ്പുഴ ഡി.ആര്.ഡി.എ പ്രോജക്ട് ഓഫീസര് ഫുഡ് കോര്‍പ്പറേഷന്റെ ആലപ്പുഴ\nഡിപ്പോയില് നിന്നും അവശ്യം വേണ്ട 349.65 മെട്രിക്ക് ടണ് അരി എടുക്കുന്നതിനുള്ള അധികാരപത്രവും പഞ്ചായത്തു സെക്രട്ടറിക്കു നല്‍കി.\nഈ അധികാരപത്രം രണ്ടായിട്ടാണ് നല്‍കിയത്. എട്ടു പ്രവര്‍ത്തികള്‍ക്കു വേണ്ടിയുള്ള 103.70 മെട്രിക് ടണ് ഭക്ഷ്യധാന്യത്തിനു ഒന്നും, ബാക്കിയുള്ള4പ്രവര്‍ത്തികള്‍ക്ക് വേണ്ടിയുള്ള 245.95 മെട്രിക് ടണ് ഭക്ഷ്യധാന്യത്തിനു വേണ്ടി മറ്റൊന്നും. ഈ അധികാരപത്രങ്ങളുടെ അടിസ്ഥാനത്തില് ഗ്രാമപഞ്ചായത്ത്, മുഴുവന് അളവ് (349.65 മെട്രിക് ടണ്) അരിയും 2005 നവമ്പറില് തന്നെ ഏറ്റെടുക്കുകയും ചെയ്തു. ഇതു വരെ സംഗതികളെല്ലാം ക്ലീന് . എന്തൊരാത്മാര്‍ത്ഥത!!.\nഈ ഭക്ഷ്യധാന്യങ്ങളെല്ലാം ഗുണഭോക്താക്കള്‍ക്കെത്തിക്കാനായി ഓരോ‍രോ കണ്‍വീനര്‍മാരെ തീരുമാനിച്ചതോടെയാണ് പ്രശ്നം തുടങ്ങുന്നത്. പഞ്ചായത്തു\nഭരണസമിതി തന്നെയാണ് ഈ ക്ണ്‍വീനര്‍മാരെ കണ്ടെത്തിയത്. ഇതില് 235.95 മെട്രിക് ടണ് അരി നാലു പ്രവര്‍ത്തികളുടെ കണ്‍വീനര്‍മാരെ 2005 നവമ്പര് 30 നു ഏല്‍പ്പിച്ചു. പാവപ്പെട്ട സുനാമി ബാധിതര് ഇതൊന്നും അറിയുന്നേയില്ല. ഇതൊന്നും ശ്രദ്ധിച്ചില്ലെന്നു പറയുന്നതാവും ശരി. കാരണം, പല ശ്രോതസ്സുകളില് നിന്നും ദുരിതാശ്വാസങ്ങള് അവര്‍ക്ക് കിട്ടിക്കൊണ്ടിരുന്നു.\nറോഡ് പണി തുടങ്ങിയാലല്ലേ കൂലിയായി ഭക്ഷ്യധാന്യങ്ങള് വിതരണം ചെയ്യേണ്ടതുള്ളൂ. കണ്‍വീനര്‍മാര് റോഡ് പണി തുടങ്ങിയതേ ഇല്ല. മെട്രിക്ക് ടണ്ണിനു 13,837 രൂപ പ്രകാരം 34.03 ലക്ഷം രൂപക്കുള്ള 245.95 മെട്രിക് ടണ് അരി എന്തു ചെയ്തുവെന്നതിനു രേഖകളൊന്നും ഇല്ല. രണ്ടു കൊല്ലം കഴിഞ്ഞപ്പോഴും റോഡ് പണിയൊന്നും തുടങ്ങാത്തപ്പോഴാണ് അന്വേഷണം തുടങ്ങിയത് (പുതിയ ഭരണ സമിതിയായിരിക്കണം!). അക്കൌണ്ടന്റ് ജനറലും പരിശോധനക്കെത്തി.\nപമ്പ് ഹൌസ്സ് കവല മുതല് ലക്ഷ്മി ഹൌസ്സ് കവലവരെയുള്ള റോഡിന്റെ നിര്‍മ്മാണം 2005 ഒക്ടോബര്5നു ഏല്‍പ്പിച്ചിരുന്ന കണ്‍വീനര്‍മാരില് ഒരാള് ഒന്‍പതു വര്‍ഷം മുമ്പ് 1996 ഡിസമ്പര് 14-നു അന്തരിച്ച വ്യക്തിയായിരുന്നുവെന്ന് പരിശോധനയില് കണ്ടുപിടിച്ചു. ഇതിനര്‍ത്ഥം ഇതു മുഴുവന് വെട്ടിക്കണമെന്നു മുന്‍കൂര് പദ്ധതിയിട്ടിരുന്നു എന്നുതന്നെയല്ലേ. നാലു കണ്‍വീനര്‍മാരെ ഏല്‍പ്പിച്ചത് 245.95 മെട്രിക്ക് ടണ് അരിയാണ്. ബാക്കി കിട്ടിയ 103.70 മെട്രിക്ക് ടണ് അരി പഞ്ചായത്തിന്റെ സ്റ്റോക്കിലും ഏടുത്തിട്ടില്ല, ആര്‍ക്കുമൊട്ട് വിതരണം ചെയ്തിട്ടുമില്ല. ചുരുക്കത്തില് കിട്ടിയ മുഴുവന് അരിയും (349.65 മെട്രിക് ടണ്) എല്ലാരുംകൂടി കടത്തി പുട്ടടിച്ചു. പിന്നീടുള്ള പരിശോധനയില് മനസ്സിലായത് ഈ 103.70 മെട്രിക്ക് ടണ് അരി (14.35 ലക്ഷം രൂപ) അടിച്ചു മാറ്റിയത് പഞ്ചായത്ത് ഓഫീസ്സിലെ തന്ന ഒരു ക്ലാര്‍ക്കായിരുന്നു. കണ്‍വീനര്‍മാക്ക് ഈ ക്ല്ലാര്‍ക്ക് ചെയ്ത സഹായത്തിനു\nപ്രത്യോപകാരമായിരിക്കണം ഇത്. ഏതായാലും അയാളിപ്പോള് സസ്പെന്‍ഷനിലാണ്. സ്റ്റോക്കില് എടുക്കാതിരുന്നതുകൊണ്ട് അതിനെപറ്റി അന്വഷിച്ചു കണ്ടുപിടിച്ചു. സ്റ്റോക്കിലെടുത്തിട്ട് കണ്‍വീനര്‍മാര്‍ക്ക് വീതിച്ചു കൊടുത്തതായി രേഖപ്പെടുത്തിയ ഭക്ഷ്യധാന്യം എവിടെപ്പോയി എന്നറിയാന് മാര്‍ഗ്ഗമില്ല. കണ്‍വീനര്‍മാര് അതിന്റെ കണക്കു വച്ചാലല്ലേ കണ്ടുപിടിക്കൂ.\n2006 സെപ്റ്റമ്പറില് ഗ്രാമ പഞ്ചായത്ത് നല്‍കിയ നോട്ടിസ്സ് ലഭിച്ച കണ്‍വീനര്‍മാരില് ഒരാള് നോട്ടീസ്സില് പറയുന്നതു പോലെ തനിക്ക് ഭക്ഷ്യധാന്യങ്ങള് നല്‍കിയിട്ടില്ല എന്ന പരാതിയുമായി 2006 സെപ്റ്റമ്പര് 28 നു ഓംബുഡ്സ്മാനെ സമീപിച്ചപ്പോള് മാത്രമാണ് ക്ലാര്‍ക്കിന്റെ ഈ കൃത്രിമം വെളിയില് വന്നത്.\nഇതാണ് വായനക്കാരേ ജനകീയാസൂത്രണം.\nഒരാള്‍ക്കെതിരെ നടപടിയെടുത്തതു കൊണ്ടായോ. സര്‍ക്കാരിനുണ്ടായ നഷ്ടം നികത്തണ്ടേ. അതുകൊണ്ടാണ് ഇക്കാര്യങ്ങളെല്ലാം അക്കൌണ്ടന്റ് ജനറല് 2007 ഡിസമ്പറില് സര്‍ക്കാരിനെ അറിയിച്ചത്. നാളിതുവരെ മറുപടിയോ, നടപടിയോ ഇല്ല.\nആധാരം: സി.ഏ.ജി. റിപ്പോര്‍ട്ട്.\n[തീര്‍ന്നില്ലാ, ഇനിയും വരുന്നുണ്ട് ഇതുപോലത്തെ അഴിമതി കഥകളുമായി.]\nPosted by അങ്കിള്. at 9:05 AM 15 comments\nLabels: അഴിമതി, ആറാട്ടുപുഴ പഞ്ചായത്ത്, ജനകീയാസൂത്രണം, സുനാമി\nപഞ്ചായത്തിലെ തട്ടിപ്പുകള് - ഭാഗം ഒന്നു\nകരാറുകാരെ സഹായിക്കുന്നത് പലവിധത്തിലാണ്. അതിലൊരു വിധം എങ്ങനെയെന്നാണ് ഇവിടെ വിവരിക്കുന്നത്.\nഒന്നു മനസ്സിരുത്തി വായിച്ചാലേ ഇതിലെ ഗുട്ടന്‍സ് മനസ്സിലാകൂ.\n‘അടങ്കല്’ എന്ന വാക്കു കരാര് പണി ചെയ്യുന്നവര്‍ക്ക് സുപരിചതം. പൊതുമരാമത്തു പണി ചെയ്യിപ്പിക്കുന്ന ഏമാന്മാര്‍ക്കും സുപരിചിതം. എന്നാല് സര്‍ക്കാരിനു വേണ്ടി പൊതുമരാമത്ത് പണി ചെയ്യിക്കുമ്പോള് ‘അടങ്കല്’ എന്ന വാക്കിനു ചില പ്രത്യേക അര്‍ത്ഥങ്ങള് നിയമാനുസൃതമായി ഉണ്ടാകുന്നു. അതെന്തെന്നു മനസ്സിലായാല് ഇവിടെ വിവരിക്കുന്ന അഴിമതിയെന്തെന്നും മനസ്സിലാകും.\nഒരു മരാമത്ത് പണി ചെയ്തു തീര്‍ക്കുവാന് വേണ്ടി വരുന്ന ആകെ ചെലവ് കണക്കാക്കി അതിനെ ‘അടങ്കല്’ തുക എന്നു വിളിക്കുന്നു. റോഡ് പണി നടത്തുവാന് അവശ്യം വേണ്ടുന്ന ഒരു ഘടകമാണ് ടാര് അഥവാ കീല്. ഈ സാധനം വിപണിയില് നിന്നും ആര്‍ക്കും വാങ്ങാവുന്ന ഒന്നല്ല. ഒന്നുകില് സര്‍ക്കാര് നേരിട്ട് നല്‍കും എന്നിട്ട് അതിന്റെ വിപണിവില കരാറുകാരനില് നിന്നും ഈടാക്കും, അല്ലെങ്കില് ഉല്പാദകരില് നിന്നും വാങ്ങികൊള്ളാന് സര്‍ക്കാരില് നിന്നും പ്രതേക അനുമതി പത്രം നല്‍കും. സര്‍ക്കാരായാലും, കരാറുകാരനായാലും ടാര് ഉല്പാദകന് വാങ്ങുമ്പോഴുള്ള വിപണിവിലയാണ് നല്‍കേണ്ടത്.\nമരാമത്ത് പണികള് ചെയ്യുവാന് വേണ്ടി പരസ്യപ്പെടുത്തുമ്പോള് ആ പണി ചെയ്തു തീര്‍ക്കുവാന് വേണ്ടിവരുന്ന ‘അടങ്കല്’ തുക കൂടി സര്‍ക്കാര് കണക്കാക്കി പരസ്യപ്പെടുത്തുന്നു. റോഡു പണിയാണെങ്കില് ആ പണിക്കുപയോഗിക്കേണ്ടിവരുന്ന ടാറിന്റെ വിലയും ഉള്‍പ്പെടുത്തിയുള്ളതാണല്ലോ ‘അടങ്കല്’ തുക. ടാറിന്റെ വിലയെത്രയെന്നു പൊതുമരാമത്തു വകുപ്പ് കാലാകാലങ്ങളില് പ്രസിദ്ധപ്പെടുത്തുന്നു. വിപണിയില് അപ്പപ്പോള് ഉണ്ടാകുന്ന വിലമാറ്റം ഉടന് തന്നെ പ്രസിദ്ധപ്പെടുത്തുന്നത് പ്രായോഗികമല്ല. അതുകൊണ്ട് ‘അടങ്കല്’ തുക കണക്കാക്കിയിരിക്കുന്നത് ടാറിന്റെ യഥാര്‍ത്ഥ വിപണി വിലയേക്കാല് കുറവായ (സര്‍ക്കാര് പ്രസിദ്ധീകരിച്ചത്) വിലയാണെങ്കില്, കരാര് തുകയില് നിന്നും ടാറിന്റെ വിപണിവില കുറവുചെയ്തിട്ട് ബാക്കിയേ കരാര് കാരനു നല്‍കേണ്ടതുള്ളൂ എന്നതാണ് നിയമപ്രകാരമുള്ള കീഴ്വഴക്കം. കാരണം, ടാര് ഉല്പാദകനു സര്‍ക്കാര് നല്‍കേണ്ടത് വിപണിവിലയാണ്, ‘അടങ്കല്’ തുകയില് ഉള്‍പ്പെടുത്തിയ വിലയല്ല. കരാറുകാരന് ഉല്പാദകരില് നിന്നും നേരിട്ട് വാങ്ങിയിരുന്നെങ്കിലും അവര് നല്‍കേണ്ടത് വിപണിവിലയാണല്ലോ.\nഈ വിലവിത്യാസം നേരത്തേ അറിയാവുന്ന കരാറുകാര് ‘അടങ്കല്’ തുകയെക്കാള് ഇത്ര ശതമാനം കൂട്ടി പണിതീര്‍ത്തു തരാമെന്ന് രേഖപ്പെടുത്താറാണ് പതിവ്. അങ്ങനെയാണ് ചെയ്യേണ്ടതും. പണി പൂര്‍ത്തിയാകുമ്പോള് ‘കരാര് തുക’ യില് നിന്നും ടാറിനു വേണ്ടി സര്‍ക്കാര് ടാര് ഉല്പാദകര്‍ക്ക് നല്‍കിയ വിപണിവില കുറച്ച് ബാക്കി കരാറുകാരനു നല്‍കി ഇടപാട് തീര്‍ക്കുന്നു.\nഇത്രയും മനസ്സിലായെങ്കില് ഇനിപ്പറയുന്ന വെട്ടിപ്പും മനസ്സിലാകും.\nഅഞ്ചല്, ചെങ്ങന്നൂര് എന്നീ ബ്ലോക്ക് പഞ്ചായത്തുകള് റോഡ് പണികള് നടത്തിയതിലാണ് ഈ വെട്ടിപ്പ് കണ്ടു പിടിച്ചതു.\n1. അഞ്ചല് ബ്ലോക്ക് പഞ്ചായത്ത്, ഉണക്കത്തോട്-ആനക്കുളം റോഡ് പണി നടത്തിയതിനു ചെലവാക്കിയ 31.27 ലക്ഷം രൂപയില് 90000 രൂപ മേല് വിവരിച്ച ടാറിന്റെ വിലവിത്യാസവും ഉള്‍പ്പെട്ടിരുന്നു. ഇതും കരാറുകാരനില് നിന്നും പിടിക്കുന്നതിനു പകരം, അടങ്കല് തുകയില് ഉള്‍പ്പെടുത്തിയ ടാറിന്റെ കുറഞ്ഞ വില മാത്രമേ തിരിച്ചു പിടിച്ചൊള്ളൂ. ഒറ്റ നോട്ടത്തില് സര്‍ക്കാര് നല്‍കിയ ടാറിന്റെ വില തിരിച്ചു പിടിച്ചതായി തോന്നാം. എന്നാല്, 90000 രൂപ കുറച്ച് പിടിച്ച് കരാറുകാരനു നേട്ടം ഉണ്ടാക്കി കൊടുത്തത് ആഴ്ന്ന് ഇറങ്ങി ചെന്നാലേ തിരിച്ചറിയൂ. അക്കൌണ്ടന്റ് ജനറലിന്റെ പരിശോധനയില് കണ്ടു പിടിച്ചപ്പോള്, ആര്‍ക്കും ഒരു മറുപടിയും തരാനില്ല.\n2. അഞ്ചല് ബ്ലോക്ക് പഞ്ചായത്തിന്റെ തന്നെ മറ്റൊന്നാണ് മണലില്-എറച്ചിക്കല് റോഡ് പണി. കരാറുകാരനു കൊടുത്തു തീര്‍ത്ത 63.22 ലക്ഷം രൂപയില് ടാറിന്റെ വിലവിത്യാസമായ 2.09 ലക്ഷം രൂപ കൂടി തിരിച്ച് പിടിക്കാതെ നേട്ടം ഉണ്ടാക്കി കൊടുത്തു. കാരണം ചോദിച്ചപ്പോള്, മറുപടിയില്ല.\n3. ചെങ്ങന്നൂര് ബ്ലോക്ക് പഞ്ചായത്തിലും നടന്നു ഇതേ പോലൊരു തിരിമറി. മാന്തുക - റീത്തുപള്ളി പുത്തന്‍കണ്ടം റോഡാണ് പണി. കരാറുകാരനു കൊടുത്ത് തീര്‍ത്തത് 33.92 ലക്ഷം രൂപ. ടാറിന്റെ വിലവിത്യാസമായ 2.94 ലക്ഷം രൂപ തിരിച്ചു പിടിക്കാതെ കണ്ണടച്ചു.\nഅങ്ങനെ സര്‍ക്കാര് ഖജനാവിലേക്ക് ചെല്ലേണ്ട 5.93 ലക്ഷം രൂപ ഗോപി.\nവിവരാവകാശപ്രകാരം ആവശ്യപ്പെട്ടാല് ഈ പോസ്റ്റിന്റെ അവസാനഭാഗത്ത് പറഞ്ഞിരിക്കുന്ന റോഡ് പണിയുടെ വിശദാംശങ്ങളേ ലഭ്യമാക്കൂ. അതു പരിശോധിച്ച് ഖജനാവ് നഷ്ടം ഉണ്ടായതെങ്ങനെയെന്നറിയണമെങ്കില് ബന്ധപ്പെട്ട സര്‍ക്കാരുദ്ദ്യോഗസ്ഥരോ, കരാറുകാരോ സഹായിക്കണം. അതുണ്ടാകാത്തതുകൊണ്ട്, മാധ്യമ സുഹൃത്തുക്കള്‍ക്ക് ഈ വിവരം ലഭ്യമാക്കിയാലും അവര്‍ക്കിത് പൊതിയാതേങ്ങയാണ്.\nഅറുബോറാണ് ഈ പോസ്റ്റൊന്നു വായിച്ച് മനസ്സിലാക്കാനെന്നറിഞ്ഞു കൊണ്ടു തന്നെ, ഞാന് ഇത് പോസ്റ്റുന്നു.\nPosted by അങ്കിള്. at 10:21 AM 12 comments\nLabels: കരാര്‍പണി, ഖജനാവ്, ടാര്, ബ്ലോക്ക്പഞ്ചായത്ത്, സര്‍ക്കാര്\nകൊച്ചിക്കാരേ നിങ്ങളറിഞ്ഞോ? - സോഡിയം വേപ്പര് പ്രകാ...\nഇലനക്കി പട്ടിയുടെ ചിറിനക്കി പട്ടികള്:- ആലപ്പുഴ ആറ...


രണ്ടില് കൂടുതല് കുട്ടികളുള്ളവര്‍ക്ക് ഇനി സര്‍ക്കാര് ജോലിയില്ല - Janayugom Online\nHome / Latest News / രണ്ടില് കൂടുതല് കുട്ടികളുള്ളവര്‍ക്ക് ഇനി സര്‍ക്കാര് ജോലിയില്ല\nPosted on October 22, 2019, 11:49 am\nഗുവാഹത്തി: അസമില് ഇനി രണ്ടില് കൂടുതല് കുട്ടികളുള്ളവര്‍ക്ക് സര്‍ക്കാര് ജോലിയില്ല. അസമിലെ 126 അംഗ നിയമസഭ ജനസംഖ്യ നയത്തിന് രൂപം നല്‍കി രണ്ട് വര്‍ഷം പിന്നീടുമ്പോഴാണ് മന്ത്രിസഭ ഇത് സംബന്ധിച്ച തീരുമാനം കൈക്കൊണ്ടിരിക്കുന്നത്. പുതിയ തീരുമാനം 2021 ജനുവരി ഒന്നുമുതല് പ്രാബല്യത്തിലാകും.\nഭൂമിയില്ലാത്ത തദ്ദേശീയര്‍ക്ക് 43,200 ചതുരശ്ര അടി ഭൂമി കൃഷിയ്ക്കും വീട് വയ്ക്കാനും അനുവദിക്കാനും മന്ത്രിസഭ തീരുമാനിച്ചു. ഈ ഭൂമിയുടെ ക്രയവിക്രയം പതിനഞ്ച് വര്‍ഷത്തിന് ശേഷം മാത്രമേ നടത്താനാകൂ എന്നും വ്യവസ്ഥയുണ്ട്.\nഅണുകുടുംബത്തെ പ്രോത്സാഹിപ്പിക്കുക എന്ന ലക്ഷ്യത്തോടെ 2017 സെപ്റ്റംബറിലാണ് സംസ്ഥാന നിയമസഭ ജനസംഖ്യ‑സ്ത്രീശാക്തീകരണ നയം പാസാക്കിയത്. നിലവിലുള്ള സര്‍ക്കാര് ജീവനക്കാരും രണ്ട് കുട്ടികള് എന്ന നയം പിന്തുടരേണ്ടതാണ്.\nബസ് നിരക്ക് 25ശതമാനം വര്‍ധിപ്പിക്കാനും മന്ത്രിസഭായോഗം തീരുമാനിച്ചിട്ടുണ്ട്. വിധവകള്‍ക്ക് പ്രതിമാസം മുന്നൂറ് രൂപ സഹായം നല്‍കും. പ്രമുഖ വിദ്യാഭ്യാസ വിചക്ഷണ ഇന്ദിര മിരിയുടെ പേരിലാണ് ഈ പദ്ധതി. ഈ പദ്ധതി വഴി ഏപ്രില് ഒന്നിന് ശേഷം വിധവകളാകുന്നവര്‍ക്ക് 25,000 രൂപ നല്‍കാനും തീരുമാനമുണ്ട്.\ngovt jobs demographic policy assam\nപിണറായി കൊലപാതക പരമ്പര; സൗമ്യയെ തെളിവെടുപ്പിന് എത്തിച്ചു


അലോയ് വീലും സ്‌പോക്ക് വീലും തമ്മിലുള്ള വ്യത്യാസം — അറിഞ്ഞിരിക്കേണ്ട ചില കാര്യങ്ങള് | Alloys v/s Spokes - Differences explained - Malayalam DriveSpark\n1 hr ago നവംബറിൽ മികച്ച വിൽപ്പന കാഴ്ച്ചവെച്ച് ടാറ്റ ഹാരിയർ\n12 hrs ago മുംബൈ നഗരത്തിന് ഇലക്ട്രിക് ബസുകൾ സമ്മാനിച്ച് ടാറ്റ\n12 hrs ago ഡിസംബറിൽ വൻ ഓഫറുകളുമായി ഹ്യുണ്ടായി\n13 hrs ago എക്‌സ്റ്റെക് നെയിംപ്ലേറ്റ് ട്രേഡ്മാർക്ക് ചെയ്ത് ഹീറോ മോട്ടോകോർപ്പ്\nNews കേന്ദ്രത്തിന്റെ വിരട്ട് ഏറ്റില്ല, ഇന്ത്യയിലെ കര്‍ഷക സമരത്തില് ഇടപെടുമെന്ന് കാനഡ, പിന്തുണ നല്‍കും!!\nSports IND-AUS T20: ജഡേജയുടെ ഉത്തമ പകരക്കാരനോ ചഹാല്? പ്രതികരിച്ച് മോയിസസ് ഹെന്റിക്വസ്\nഅലോയ് വീലും സ്‌പോക്ക് വീലും തമ്മിലുള്ള വ്യത്യാസം — അറിഞ്ഞിരിക്കേണ്ട ചില കാര്യങ്ങള്\nUpdated: Sunday, July 29, 2018, 18:06 [IST]\nഏറെ വൈകിയാണ് അലോയ് വീലുകളെ ഇന്ത്യ പരിചയപ്പെട്ടതെന്ന കാര്യത്തില് ആര്‍ക്കും വലിയ തര്‍ക്കമുണ്ടാകില്ല. 13-14 വര്‍ഷങ്ങള്‍ക്ക് മുമ്പ് കരിസ്മകളിലൂടെയും പള്‍സറുകളിലൂടെയുമാണ് അലോയ് വീലുകള് എന്തെന്ന് ഇന്ത്യന് ജനത അറിഞ്ഞത്.\nഇന്ന് അലോയ് വീലുകള് ഇന്ത്യയ്ക്ക് സുപരിചതമാണ്, എന്നാല് സ്‌പോക്ക് വീലുകളോ? യഥാര്‍ത്ഥത്തില് അലോയ് വീലുകളും സ്‌പോക്ക് വീലുകളും തമ്മിലുള്ള വ്യത്യാസം സംബന്ധിച്ചു പലര്‍ക്കും വലിയ ധാരണയില്ല.\nഅലോയ്, സ്പോക്ക് വീലുകളുടെ ഗുണങ്ങളും ദോഷങ്ങളും —\nഏത് കഠിന പ്രതലത്തിലും ദൃഢതയും ഫ്‌ളെക്‌സിബിലിറ്റിയും കാഴ്ചവെക്കാന് സ്‌പോക്ക് വീലുകള്‍ക്ക് സാധിക്കും. സാധാരണയായി ബൈക്കിന്റെ ടയറുകളാണ് ആദ്യമായി ഷോക്ക് അബ്‌സോര്‍ബിംഗ് കര്‍ത്തവ്യം നിര്‍വഹിക്കുക.\nടയറുകളില് നിന്നുമാണ് ഈ ആഘാതം വീലുകളിലേക്കും ശേഷം സസ്‌പെന്‍ഷന് സംവിധാനത്തിലേക്കും ചെന്നെത്തുക. അതിനാല് ആഘാതം പൂര്‍ണമായും ഉള്‍ക്കൊള്ളാന് വീലുകള് ഫ്‌ളെക്‌സിബിള് അല്ലാത്ത പക്ഷം അവ വളഞ്ഞുപോകും. ഒരുപക്ഷെ വീലുകള് തകര്‍ന്നും പോയേക്കാം.\nഇന്ത്യന് റോഡ് സാഹചര്യങ്ങള്‍ക്ക് സ്‌പോക്ക് വീലുകളാണ് ശരിക്കും ഉത്തമം. എന്നാല് അലോയ് വീലുകളുടെ കടന്നുവരവ് സ്‌പോക്ക് വീലുകളുടെ പ്രസക്തി പാടെ നഷ്ടപ്പെടുത്തി.\nഇന്ന് ഏറ്റവും ചെലവ് കുറഞ്ഞ കമ്മ്യൂട്ടര് ബൈക്കുകളില് പോലും അലോയ് വീലുകളാണ് ഇടംപിടിക്കുന്നത്. നിര്‍മ്മാതാക്കള് ഒന്നടങ്കം അലോയ് വീലുകളിലേക്ക് ചേക്കാറാനുമുണ്ട് ചില കാരണങ്ങള്.\nഭാരക്കുറവാണ് അലോയ് വീലുകളുടെ പ്രധാന ആകര്‍ഷണം. ഇന്ധനക്ഷമതയും പ്രകടനവും മികവാര്‍ന്നതാക്കാന് ഭാരം കുറഞ്ഞ അലോയ് വീലുകള്‍ക്ക് സാധിക്കും.\nസ്‌പോക്ക് വീലുകള്‍ക്കാണ് ഫ്‌ളെക്‌സിബിലിറ്റിയും ദൃഢതയും കൂടുതലെങ്കില് എന്തുകൊണ്ട് സ്‌പോര്‍ട്‌സ് ബൈക്കുകളില് അവ ഒരുങ്ങുന്നില്ലെന്ന സംശയം ഉയരാം.\nസ്‌പോക്ക് വീലുകളോട് കൂടിയ സ്‌പോര്‍ട്‌സ് ബൈക്കുകള് അത്യപൂര്‍വമാണ്. അലോയ് വീലുകളുടെ ഭാരക്കുറവ് തന്നെയാണ് ഇവിടെയും കാരണം. പരമാവധി ഭാരം വെട്ടിച്ചുരുക്കിയാണ് സ്‌പോര്‍ട്‌സ് ബൈക്കുകള് ട്രാക്കിലിറങ്ങുന്നത്.\nസ്‌പോര്‍ട്‌സ് ബൈക്കുകളുടെ കണ്ണഞ്ചും വേഗതയ്ക്ക് അലോയ് വീലുകളുടെ ഭാരക്കുറവ് നിര്‍ണായകമാണ്. സ്‌പോക്ക് വീലുകളെ അപേക്ഷിച്ച് ഉയര്‍ന്ന വേഗതയില് മികവാര്‍ന്ന സ്ഥിരത ഉറപ്പുവരുത്താന് അലോയ് വീലുകള്‍ക്ക് സാധിക്കും.\nസ്‌പോക്ക് വീലുകള്‍ക്ക് ട്യൂബ്‌ലെസ് ടയറുകളെ ഉള്‍ക്കൊള്ളാന് സാധിക്കാത്തതും അലോയ് വീലുകളുടെ പ്രചാരത്തിന് പിന്നിലെ കാരണമാണ്. അലോയ് വീലുകളെ പോലെ സ്‌പോക്ക് വീലുകള്‍ക്ക് ട്യൂബ്‌ലെസ് ടയറുകളെ ഉള്‍ക്കൊള്ളുക സാധ്യമല്ല.\nകാര് ടയര് കൃത്യമായി മാറേണ്ടത് എപ്പോള്?\nപൊതുവെ കാര് ടയറുകളെ പറ്റി പലരും കാര്യമായി ചിന്തിക്കാറില്ല. കുണ്ടും കുഴിയും നിറഞ്ഞ റോഡില് കൂടി പോകുമ്പോള് ഒരുപക്ഷെ ടയറുകളെ കുറിച്ച് ചിലര് ഓര്‍ത്തെന്നിരിക്കും. എന്നാല് കാറിനെ സംബന്ധിച്ച് ടയറുകള് നിര്‍ണായക ഘടകങ്ങളാണ്.\nഫലപ്രദമായ ബ്രേക്കിംഗ്, സുരക്ഷ, റൈഡിംഗ്, വേഗത - ഇവയെല്ലാം ടയറുകളുടെ മികവിനെ ആശ്രയിച്ചാണ് നിലകൊള്ളുന്നത്. എന്നാല് കാർ ടയറുകള് കൃത്യമായി മാറ്റേണ്ടത് എപ്പോഴാണ്?\nആഴം കുറഞ്ഞ ടയര് ട്രെഡ്\nടയറില് ഒരുങ്ങുന്ന ട്രെഡുകളാണ് ടയറിന്റെ മികവിനെ സ്വാധീനിക്കുന്ന പ്രധാന ഘടകം. ട്രെഡ് തീര്‍ന്ന് നൂല് പുറത്തു വരുമ്പോഴല്ല ടയര് മാറ്റേണ്ടത്. ട്രെഡ് കുറയുന്നുണ്ടോ എന്ന് തിരിച്ചറിയാനുള്ള അടയാളം നിര്‍മ്മാതാക്കള് തന്നെ ടയറുകളില് നല്‍കുന്നുണ്ട്. കുറഞ്ഞ ട്രെഡ് ടയറിന്റെ ഗ്രിപ്പ് നഷ്ടപ്പെടുത്തും.\nചുരുങ്ങിയത് 1.6 mm ആഴത്തില് ടയര് ട്രെഡ് ഒരുങ്ങണമെന്നാണ് നിയമം. ചെറിയ നാണയം ഉപയോഗിച്ചും ട്രെഡുകളുടെ ആഴം വിലയിരുത്താം.\nവിള്ളല് വീണ വശങ്ങള്\nകാര് സഞ്ചരിക്കുമ്പോള് ടയറിന്റെ വശങ്ങളിലാണ് (സൈഡ് വാള്) കൂടുതല് സമ്മര്‍ദ്ദം അനുഭവപ്പെടുക. ആവശ്യമായ സന്ദർഭങ്ങളിൽ ടയർ വശങ്ങൾ കൂടുതൽ വികസിക്കും.എന്നാൽ തുടര്‍ച്ചയായി സമ്മര്‍ദ്ദമേല്‍ക്കുന്നതിന്റെ പശ്ചാത്തലത്തില് ടയറുകളുടെ വശങ്ങളില് വിള്ളലുകള് പ്രത്യക്ഷപ്പെടും. ഇത് വലിയ അപകടഭീഷണി ഉയര്‍ത്തും. ചില അവസരങ്ങളില് ടയര് പൊട്ടുന്നതിന് വരെ ഇത് കാരണമാകും.\nറബ്ബര് പാളികള് കൊണ്ടാണ് ടയറുകള് നിര്‍മ്മിക്കുന്നത്. സമ്മര്‍ദ്ദമേറിയ വായുവാണ് ടയറിനുള്ളില് നിലകൊള്ളുന്നതും. എന്നാല് ചിലപ്പോഴൊക്കെ ടയറിന്റെ ഉള്ളിലുള്ള പാളിയില് ചോര്‍ച്ച സംഭവിക്കും.\nതത്ഫലമായി സമ്മര്‍ദ്ദമേറിയ വായു പുറം പാളിയിലേക്ക് കടക്കും. ഇതാണ് ടയര് വിങ്ങുന്നതിന് കാരണം. നിലവാരം കുറഞ്ഞ ടയറുകളിലാണ് ഈ പ്രശ്‌നം സാധാരണയായി കണ്ടു വരുന്നത്. വിങ്ങിയ ടയറുകള് ഉടനടി മാറ്റേണ്ടത് അനിവാര്യമാണ്.\n35,000 കിലോമീറ്ററാണ് ഒരു ശരാശരി ടയറിന്റെ ആയുസ്. എന്നാല് 35,000 കിലോമീറ്റര് ഓടിയതിന് ശേഷം ടയര് മാറ്റാം എന്ന ധാരണ തെറ്റാണ്. അഞ്ച് വര്‍ഷമാണ് ടയറുകള്‍ക്ക് നിര്‍മ്മാതാക്കള് നല്‍കുന്ന ആയുസ്.\nകാരണം പഴക്കം ചെല്ലുന്തോറും റബ്ബറിന് കട്ടിയേറും. കട്ടിയേറിയ റബ്ബറാകട്ടെ ഗ്രിപ്പ് കുറയ്ക്കും. അതിനാല് പഴക്കം ചെന്ന ടയറുകള് അപകടഭീഷണി ഉയര്‍ത്തും. പുതിയ ടയര് വാങ്ങാന് ചെല്ലുമ്പോള് ടയറിന്റെ വശങ്ങളില് നിര്‍മ്മാതാക്കള് കുറിച്ച നിര്‍മ്മാണ തിയ്യതി പരിശോധിക്കാന് ഒരിക്കലും മറക്കരുത്.\nതുടര്‍ച്ചയായ ടയര് പഞ്ചര് ടയറുകള്\nതുടരെ പഞ്ചറാകുന്ന സാഹചര്യവും ഏറെ അപകടമാണ്. ടയറില് പതിനഞ്ചിന് മേല പഞ്ചറുകള് സംഭവിച്ചാല് പുതിയ ടയര് വാങ്ങുന്നതാണ് ഉത്തമം. കാരണം പഞ്ചറായ ടയറില് നിന്നും വായു അതിവേഗം നഷ്ടപ്പെടും. ഇത് കാറിന്റെ സുരക്ഷയെയും പ്രകടനത്തെയും സാരമായി ബാധിക്കും.\nവിറയല് പിടിച്ച ടയറുകള്\nടയറുകള് കൃത്യമായി സംതുലിതമല്ലെങ്കില് വിറയല് അനുഭവപ്പെടുക പതിവാണ്. ഇനി അലൈന്‍മെന്റ് ശരിയാക്കിയിട്ടും ശക്തമായ വിറയല് അനുഭവപ്പെടുന്നുണ്ടെങ്കില് ടയറുകള് അടിയന്തരമായി മാറ്റണം.പഴയ ടയറുകള്‍ക്ക് കാലക്രമേണ ഫ്‌ളെക്‌സിംഗ് ശേഷി നഷ്ടപ്പെടും. ഇത് ശക്തമായ വിറയലിന് വഴിതെളിക്കും. ശക്തമായ വിറയല് കാറിന്റെ സസ്‌പെഷന് മികവിനെയും ബാധിക്കും.\nമുംബൈ നഗരത്തിന് ഇലക്ട്രിക് ബസുകൾ സമ്മാനിച്ച് ടാറ്റ\nഡിസംബറിൽ വൻ ഓഫറുകളുമായി ഹ്യുണ്ടായി\nഎക്‌സ്റ്റെക് നെയിംപ്ലേറ്റ് ട്രേഡ്മാർക്ക് ചെയ്ത് ഹീറോ മോട്ടോകോർപ്പ്\nഥാറിന്റെ 2,569 യൂണിറ്റുകള് നവംബറില് ഡെലിവറി ചെയ്ത് മഹീന്ദ്ര\nമോഡലുകളില് ഓഫറുകളും വര്‍ഷാവസാന ആനുകൂല്യങ്ങളുമായി ഡാറ്റ്‌സന്\nAlloys v/s Spokes - Differences explained. Read in Malayalam.\nമാക്-ഇ ഇലക്ട്രിക് എസ്‌യുവിക്ക് പുതിയ പെർഫോമെൻസ് പതിപ്പുമായി ഫോർഡ്


കസബ വിഷയത്തിൽ ദുൽഖർ ചെയ്തത്; പാർവതി പൊട്ടിക്കരഞ്ഞു പോയിട്ടുണ്ട്; ഇടവേള ബാബു പറയുന്നു..!! – Online Malayali\nമലയാള സിനിമയിലെ താര സംഘടനയായ അമ്മയുടെ ജെനെറൽ സെക്രട്ടറിയും നടനുമായ ഇടവേള ബാബു റിപ്പോർട്ടർ ചാനലിന് നൽകിയ അഭിമുഖത്തിൽ പറഞ്ഞ വാക്കുകൾ ഏറെ ആകാംഷയും അതോടൊപ്പം വിവാദങ്ങളും ഉണ്ടാക്കി ഇരുന്നു.\nമലയാളത്തിൽ നിർദരരായി താരങ്ങൾക്ക് ഏറ്റവും കൂടുതൽ സഹായങ്ങൾ നൽകുന്ന ഒരു വലിയ ചാരിറ്റി സംഘടനാ കൂടി ആണ് അമ്മ. അതിന്റെ ഭാഗം ആയി ആണ് വീണ്ടും ഒരു സിനിമ നിർമ്മിക്കാൻ ഉള്ള തീരുമാനത്തിൽ ആണ് അമ്മ. 2008 ൽ ട്വന്റി ട്വന്റി നിർമ്മിച്ചു എങ്കിൽ കൂടിയും അതിന്റെ പ്രയോജനം കിട്ടിയത് നിർമാതാവ് കൂടി ആയ ദിലീപിന് ആയിരുന്നു എന്ന് ഇടവേള ബാബു പറയുന്നത്.\nഭാവന ചിത്രത്തിൽ ഉണ്ടാകുമോ എന്നുള്ള ചോദ്യത്തിന് സംഘടനാ വിട്ടുപോയവർ മരിച്ചതിന് തുല്യം ആണെന്നും ഇടവേള ബാബു പറഞ്ഞിരുന്നു. ഇതിന് രൂക്ഷമായ വിമർശനവും ആയി എത്തിയ പാർവതി അമ്മ സംഘടനയിൽ നിന്നും രാജി വെക്കുന്നു എന്ന് പറഞ്ഞിരുന്നു. അതോടൊപ്പം ഇടവേള ബാബുവിന് എതിരെ രൂക്ഷമായ വിമർശനവും താരം നടത്തി ഇരുന്നു.\nഅയാളുടെ വാക്കുകൾ എനിക്ക് വെറുപ്പ് ഉണ്ടാക്കുന്നു എന്ന് പറഞ്ഞ പാർവതിക്ക് ഇപ്പോൾ ഇടവേള ബാബു നൽകിയ മറുപടി ഇങ്ങനെ..\nകുറച്ചു നാളുകൾക്കു മുന്നേ മമ്മൂട്ടിയുടെ കസബ എന്ന ചിത്രത്തിനെ കുറിച്ച് വിവാദ പരാമർശം നടന്നിരുന്നു. സ്ത്രീ വിരുദ്ധത ഉള്ള സിനിമ ആണ് മമ്മൂട്ടി അഭിനയിച്ച കസബ എന്ന് പാർവതി ആരോപിച്ചതോടെ ഈ വിഷയത്തിൽ നടിക്ക് എതിരെ വലിയ പ്രതിഷേധം ആണ് ഉയർന്നത്. മമ്മൂട്ടി ഫാൻസ് പാർവതി സിനിമ തീയറ്ററിൽ എത്തിയാൽ കൂവി ഓടിക്കുന്ന കാലം വരെ ഉണ്ടായി.\nഎന്നാൽ ഇത്തരത്തിൽ പാർവതിക്ക് നേരിടേണ്ടി വന്ന ബുദ്ധിമുട്ടുകൾ താൻ ഇടപെട്ടു പരിഹാരം കണ്ടെത്തിയിട്ടുണ്ട്. കസബ വിവാദങ്ങൾക്ക് ശേഷം വാപ്പിച്ചിയോട് അധിക്ഷേപം കാണിച്ച പാർവതിയോടു ദുൽഖർ അകലം പാലിച്ചിരുന്നു. ഇവരും തന്നാൽ നേരിട്ട് കണ്ടാൽ പോലും മിണ്ടാത്ത സാഹചര്യം വന്നിരുന്നു. അമ്മ സംഘടിപ്പിച്ച ഷോയിൽ പാർവതി എത്തിയപ്പോൾ തനിക്ക് എതിരെ എന്തെങ്കിലും വിവാദം ഉണ്ടാകുമോ എന്നും പാർവതി ഭയന്നിരുന്നു. പരിശീലന ക്യാമ്പിൽ പാർവതിയെ നേർക്കുനേർ കണ്ടപ്പോൾ പോലും ദുൽഖർ മൈൻഡ് ചെയ്യാതെ ആണ് കടന്നു പോയത്.\nഇതിൽ വിഷമം താങ്ങാൻ കഴിയാതെ പാർവതി അവിടെ നിന്ന് പൊട്ടി കരഞ്ഞ സംഭവം വരെ ഉണ്ടായിട്ടുണ്ട്. ഈ വിഷയത്തിൽ മമ്മൂക്കയോട് സംസാരിച്ചു പരിഹാരം കണ്ടതും താൻ ആണെന്നും ഇടവേള ബാബു പറയുന്നു. അങ്ങനെ ഉള്ള തന്നെ കുറിച്ച് മോശം പാർവതി പറഞ്ഞത് ശരിയായില്ല എന്നും ഇടവേള ബാബു പറയുന്നു.


സുവര്‍ണ ആപ്പിളും തേനറകളും – Shalom Times Shalom Times |\nസുവര്‍ണ ആപ്പിളും തേനറകളും\nPosted bytimes-admin\t January 24, 2022\nഒരു അപ്പൂപ്പന് അസുഖം മൂര്‍ച്ഛിച്ച് തീവ്രപരിചരണവിഭാഗത്തിലായി. ഡോക്ടര്‍മാര് പല മരുന്നുകളും മാറി മാറി പരീക്ഷിച്ചു. ഒന്നിനോടും അദേഹം പ്രതീകരിക്കുന്നില്ല. ശരീരം ആകെ തളര്‍ന്നിരുന്നു. ഇനിയും ആശുപത്രിയില് കിടത്തിയിട്ട് കാര്യമില്ല. ശേഷം ദിവസങ്ങള് കുടുംബാംഗങ്ങള്‍ക്ക് ഒപ്പം കഴിയട്ടെ എന്നായിരുന്നു ഡോക്ടര്‍മാരുടെ അഭിപ്രായം. അങ്ങനെ വീട്ടിലേക്ക് കൊണ്ടുപോകാന് ആംബുലന്‍സില് കയറ്റുന്ന വഴിക്ക് ഒരു ഹെല്‍പ്പര് തന്റെ മുഖം താഴ്ത്തി അപ്പൂപ്പന്റെ കാതില് എന്തോ ഒന്ന് മന്ത്രിച്ചു. അതുകേട്ടപ്പോള് അടച്ചുവച്ചിരുന്ന കണ്ണ് തുറന്നു അപ്പൂപ്പന് ഒന്ന് പുഞ്ചിരിച്ചത് പലരും ശ്രദ്ധിച്ചു. പക്ഷേ ഹെല്‍പ്പര് എന്താണ് മന്ത്രിച്ചത് എന്ന് ആരും കേട്ടില്ല.\nവീട്ടിലെത്തിയ അപ്പൂപ്പന് വാസ്തവത്തില് അന്ത്യദിനം എണ്ണുകയായിരുന്നില്ല. ദിവസം ചെല്ലുംതോറും കൂടുതല് ഉന്മേഷഭരിതനായി കാണപ്പെട്ടു. ഭക്ഷണം കഴിക്കാന് തുടങ്ങി. സാവധാനം ആരോഗ്യവാനായി മാറി. ഹെല്‍പ്പര് പറഞ്ഞ മാന്ത്രികവാക്കുകള് എന്താണെന്നറിയാന് എല്ലാവര്‍ക്കും ആകാംക്ഷയായി. എന്നാല് ഹെല്‍പ്പര് പറഞ്ഞത് മാന്ത്രികവാക്കുകളൊന്നുമായിരുന്നില്ല. ”ദൈവകൃപയാല് അപ്പൂപ്പന് വേഗം സുഖം പ്രാപിക്കും” എന്നുമാത്രമാണ് അദ്ദേഹം പറഞ്ഞത്.\nകാന്‍സര് ചികിത്സാരംഗത്തു സുപ്രസിദ്ധനായ ഡോക്ടര് ഗംഗാധരനെക്കുറിച്ച് ഇപ്രകാരം കേട്ടിട്ടുണ്ട്. അദ്ദേഹം നിരന്തരം ശ്രമിക്കുന്നത് രോഗിയുടെ മനസ്സില്‍നിന്ന് ഭയം അകറ്റാനും പ്രത്യാശ നല്കാനുമാണ്. ‘ധീരതയോടെ എല്ലാം നേരിടണം. ജീവിക്കാന് മറക്കരുത്…’ ഇതൊക്കെയാണ് അദ്ദേഹം ഓര്‍മപ്പെടുത്തുന്ന കാര്യങ്ങള്. നമുക്കറിയാം ഒരു ഡോക്ടറിന്റെ വാക്കുകള്‍ക്കുള്ളില് ഒരു അത്ഭുതശക്തി ഉറങ്ങുന്നുണ്ട്. രോഗികളെയും ബന്ധുക്കളെയുമൊക്കെ പ്രത്യാശയില് നിലനിര്‍ത്താന് അവര്‍ക്ക് സാധിക്കും. അതുകൊണ്ടല്ലേ സുഭാഷിതങ്ങള് 25/11-ല് ഇപ്രകാരം എഴുതിയിരിക്കുന്നത്, ”ഉചിതമായ വാക്ക് വെള്ളിത്തകിടില് പതിച്ചുവച്ച സ്വര്‍ണനിര്‍മിതമായ ആപ്പിള്‍പ്പഴംപോലെയാണ്.” റേച്ചല് വോള്‍ചിന് പറയുന്നതുപോലെ, ”നിങ്ങളുടെ വാക്കുകളുടെ കാര്യത്തില് മനസുവച്ചോളൂ. ചില വാക്കുകള് ചിലര്‍ക്ക് അര്‍ത്ഥശൂന്യമെന്ന് തോന്നിയേക്കാം. എന്നാല് മറ്റുചിലര്‍ക്ക് ഒരു ജീവിതകാലം മുഴുവന് അത് മനസ്സില് ഒട്ടിനിന്നേക്കാം.”\nമദര് തെരേസ ഓര്‍മ്മിപ്പിക്കുന്നു, ”കരുണയുടെ വാക്കുകള് എത്രയും ഹ്രസ്വവും ലളിതവുമായിക്കൊള്ളട്ടെ, അതിന്റെ മാറ്റൊലികള് ഒരിക്കലും അവസാനിക്കാത്തതാണ്.” കരുണയോടും സ്‌നേഹത്തോടും കൂടെ നാം പറയുന്ന വാക്കുകള്‍ക്ക് വലിയ ശക്തി ഉണ്ടെന്ന് അനുഭവങ്ങള് തെളിയിക്കുകയാണ്. തിരുവചനം പറയുന്നു, ”ഹൃദ്യമായ വാക്ക് തേനറപോലെയാണ്; അത് ആത്മാവിന് മധുരവും ശരീരത്തിന് ആരോഗ്യപ്രദവുമാണ്” (സുഭാഷിതങ്ങള് 16/24). നമ്മുടെയും വാക്കുകള് ആത്മാവിന് മധുരവും ശരീരത്തിന് ആരോഗ്യപ്രദവുമായിത്തീരട്ടെ.


Hwange, First Published 15, Nov 2019, 6:54 PM\nപതിവായി മൃഗങ്ങള് വെള്ളം കുടിക്കാന് എത്തുന്ന ഈ പ്രദേശത്ത് ആനക്കുട്ടി ഒറ്റപ്പെട്ടതാകാം. കൂട്ടത്തില് നിന്നും പിരിഞ്ഞ ആനക്കുട്ടിയെ ലക്ഷ്യം വച്ച് ആദ്യം എത്തിയ ആണ് സിംഹത്തിന് പിന്നാലെ ആറ് പെണ്‍സിംഹങ്ങളും എത്തി.\nഹോങ്കെ: ആഫ്രിക്കയിലെ ഹൊങ്കെ ദേശീയ ഉദ്യാനത്തില് സന്ദര്‍ശിക്കാന് എത്തിയ ടൂറിസ്റ്റുകള് പകര്‍ത്തിയ ദൃശ്യങ്ങള് ആഗോളതലത്തില് വൈറലാകുകയാണ്. ഒരു ആനകുട്ടിയെ സിംഹം വേട്ടയാടുന്ന ഞെട്ടിപ്പിക്കുന്ന രംഗങ്ങളാണ് ഈ വീഡിയോയില് ഉള്ളത്. വെള്ളം കുടിക്കുകയായിരുന്ന ആനകുട്ടിയെ പിന്നിലെ എത്തിയാണ് ആണ് സിംഹം ആക്രമിക്കുന്നത്.\nപതിവായി മൃഗങ്ങള് വെള്ളം കുടിക്കാന് എത്തുന്ന ഈ പ്രദേശത്ത് ആനക്കുട്ടി ഒറ്റപ്പെട്ടതാകാം. കൂട്ടത്തില് നിന്നും പിരിഞ്ഞ ആനക്കുട്ടിയെ ലക്ഷ്യം വച്ച് ആദ്യം എത്തിയ ആണ് സിംഹത്തിന് പിന്നാലെ ആറ് പെണ്‍സിംഹങ്ങളും എത്തി. ആദ്യം ആണ്‍സിംഹത്തിനെതിരെ ആനക്കുട്ടി പ്രതികരിച്ചു. ഇതോടെ സിംഹം ആക്രമിക്കാതെ മാറി. എന്നാല് തുടര്‍ന്ന് ആക്രമണം വരില്ല എന്ന ധാരണയില് നിന്ന ആനകുട്ടിയെ ആണ്‍സിംഹവും പെണ്‍സിംഹങ്ങളും ഇരയാക്കി.\nസിംഹങ്ങള് പൊതുവില് ആനകളെ ആക്രമിക്കാറില്ലെന്നാണ് ഹൊങ്കെ ദേശീയ ഉദ്യാനത്തിലെ അധികൃതര് തന്നെ പറയുന്നത്. അതിനാല് തന്നെ അപൂര്‍വ്വമായ കാഴ്ചയാണ് സിംഹത്തിന്‍റെ ആനവേട്ട. അടുത്തെങ്ങും ആനക്കൂട്ടം ഇല്ലെന്ന് ഉറപ്പുവരുത്തിയാണ് സിംഹത്തിന്‍റെ ആക്രമണം എന്നതും ശ്രദ്ധേയമാണ്.\nLast Updated 15, Nov 2019, 6:54 PM


വൈദ്യുതി ബോർഡും അദാനിയും തമ്മിൽ 8850 കോടിയുടെ വഴി വിട്ട കരാർ\nവൈദ്യുതി ബോർഡും അദാനിയും തമ്മിൽ 8850 കോടിയുടെ വഴി വിട്ട കരാർ; അദാനിയ്ക്ക് ആയിരം കോടിയുടെ ലാഭമെന്ന് രമേശ് ചെന്നിത്തല\nPublished on : 02 Apr, 2021 , 5:04 am\nനിയമസഭ തിരഞ്ഞെടുപ്പിന് ദിവസങ്ങൾ മാത്രം ബാക്കി നിൽക്കെ സംസ്ഥാന സർക്കാരിനെതിരെ ഗുരുതരമായ അഴിമതി ആരോപണവുമായി പ്രതിപക്ഷ നേതാവ് രമേശ് ചെന്നിത്തല. അദാനിയില്‍നിന്ന് വൈദ്യുതി വാങ്ങാന് 8850 കോടി രൂപയുടെ 25 വര്‍ഷത്തേക്കുളള കരാറില് കെ.എസ്.ഇ.ബി. ഏര്‍പ്പെട്ടുവെന്ന് ചെന്നിത്തല ആരോപിച്ചു. ഇതുവഴി അദാനിക്ക് ആയിരം കോടി രൂപയുടെ ലാഭമുണ്ടാകുമെന്ന് രമേശ് ചെന്നിത്തല ഹരിപ്പാട്ട് നടത്തിയ വാര്‍ത്താസമ്മേളനത്തില് പറഞ്ഞു.\nകുറഞ്ഞ വിലയ്ക്ക് പാരമ്പര്യേതര ഊർജം ലഭിക്കുമായിരുന്നിട്ടും ഇത്തരം ഒരു കരാറിൽ ഒപ്പിട്ടതിന് പിന്നിൽ വൻ അഴിമതിയുണ്ട്. കരാർ റദ്ദാക്കണമെന്ന് സർക്കാരിനോട് ആവശ്യപ്പെടുന്നു. ഇടത് പക്ഷത്തിന്റെ പുതിയ സഖ്യ കക്ഷികളായ കേന്ദ്രത്തിലെ ബി.ജെ.പിയുമായുള്ള ധാരണയുടെ പുറത്താണ് അദാനിക്ക് കൊള്ള ലാഭമുണ്ടാക്കാനുള്ള പദ്ധതിയിൽ കേരളം പങ്കാളികളായതെന്നും രമേശ് ചെന്നിത്തല പറഞ്ഞു.\nകെ.എസ്.ഇ.ബിയും അദാനിയും തമ്മിലുള്ള കരാറിനെക്കുറിച്ച് രമേശ് ചെന്നിത്തല\nഅദാനിക്ക് കൊള്ള ലാഭമുണ്ടാക്കാനായി പിണറായി വിജയൻ പുതിയ വൈദ്യുതി കരാറിൽ ഒപ്പിട്ടിരിക്കുകയാണ്. അദാനിക്ക് കുത്തകയുള്ള കാറ്റിൽ നിന്നുള്ള വൈദ്യുതി തിരഞ്ഞെടുക്കുക വഴി ആയിരം കോടി രൂപയുടെ ലാഭമാണ് ഇടതു സർക്കാർ അദാനിക്ക് നൽകുന്നത്. കുറഞ്ഞ വിലയ്ക്ക് പാരമ്പര്യേതര ഊർജം ലഭിക്കുമായിരുന്നിട്ടും ഇത്തരം ഒരു കരാറിൽ ഒപ്പിട്ടതിനു പിന്നിൽ വൻ അഴിമതിയുണ്ട്. കരാർ റദ്ദാക്കണമെന്ന് സർക്കാരിനോട് ആവശ്യപ്പെടുന്നു.\nഇടതു പക്ഷത്തിന്റെ പുതിയ സഖ്യ കക്ഷികളായ കേന്ദ്രത്തിലെ ബി.ജെ.പിയുമായുള്ള ധാരണയുടെ പുറത്താണ് അദാനിക്ക് കൊള്ള ലാഭമുണ്ടാക്കാനുള്ള പദ്ധതിയിൽ കേരളം പങ്കാളികളായത്. നിലവില് യൂണിറ്റിന്2രൂപ നിരക്കില് സോളാര് വൈദ്യുതി ലഭ്യമാണ് എന്നിരിക്കെ യൂണിറ്റിന് 2.82 രൂപ നിരക്കിലാണ് അദാനിയില് നിന്ന് വൈദ്യുതി വാങ്ങാന് കരാറുണ്ടാക്കിയിരിക്കുന്നത്. 8850 കോടിയുടെ കരാർ ഒപ്പിട്ടിരിക്കുന്നത് 25 വർഷത്തേക്കാണ്. ഓരോ യൂണിറ്റിനും ഏതാണ്ട് ഒരു രൂപയോളം സംസ്ഥാനത്തെ വൈദ്യുതി ഉപഭോക്താക്കള് അദാനിക്ക് കൂടുതലായി നല്‍കേണ്ടിവരും. 300 മെഗാവാട്ട് വൈദ്യുതിയാണ് അദാനി ഗ്രൂപ്പില് നിന്ന് കേരളം കരാർ അനുസരിച്ച് വാങ്ങേണ്ടി വരിക.\nRenewal purchase obligation (RPO) യുടെ മറവിൽ കേന്ദ്രത്തിന്റെ സോളാര് എനര്‍ജി കോര്‍പ്പറേഷന് ലിമിറ്റഡ് (SECI) എന്ന കമ്പനിയുമായി ഒപ്പുവച്ച കരാറാണ് അദാനിയുടെ കച്ചവടത്തിന് സംസ്ഥാനത്ത് വഴി തുറന്നിരിക്കുന്നത്. പാരമ്പര്യേതര ഊര്‍ജ്ജത്തിന്റെ ഉപഭോഗം വര്‍ദ്ധിപ്പിക്കുന്നതിനാണ് ഇത്. ഇതനുസരിച്ച് 5% വൈദ്യുതി എങ്കിലും ഈ ഇനത്തില് നാം വാങ്ങേണ്ടി വരും. സോളാർ ഉൾപ്പെടെ വിവിധ പാരമ്പര്യേതര ഊർജങ്ങളും 25 മെഗാവാട്ടിന്റെ താഴെയുള്ള ജലവൈദ്യുത പദ്ധതികളിലെ വൈദ്യുതിയും ഈ വിഭാഗത്തില് പെടുന്നതാണ്. എങ്കിലും കാറ്റിൽ നിന്നുള്ള വൈദ്യുതി തന്നെ സംസ്ഥാനം തിരഞ്ഞെടുത്തത് അദാനിക്കാണ് ഇതിൽ കുത്തക എന്നതിനാലാണ്.\n25 മെഗാവാട്ടിന് താഴെയുള്ള നിരവധി ജലവൈദ്യുതി പദ്ധതികള് കേരളത്തിലുണ്ട്. അവയില് നിന്ന് യൂണിറ്റിന് 1രൂപയ്ക്ക് താഴെ നിരക്കില് കറന്റ് ഇപ്പോള് തന്നെ കിട്ടുന്നുണ്ട്. സോളാര് വൈദ്യുതിക്കാകട്ടെ ഇപ്പോള്2രൂപയാണ് ശരാശരി വില മാത്രമല്ല, സാങ്കേതിക വിദ്യയുടെ മുന്നറ്റം മൂലം ആഗോള തലത്തില് തന്നെ സോളാര് വൈദ്യുതിയുടെ വില കുറഞ്ഞു കൊണ്ടിരിക്കുന്നു. ലോകത്താകമാനം ഇപ്പോള് ഇത്തരം ദീര്‍ഘകാല വൈദ്യുതി കരാറുകള് പ്രോത്സാഹിപ്പിക്കാറില്ല.കാറ്റിൽ നിന്നുള്ള വൈദ്യുതിയല്ലാതെ മറ്റേതെങ്കിലും തിരഞ്ഞെടുത്താൽ അദാനിക്ക് മുൻതൂക്കം കിട്ടില്ലെന്ന് അറിഞ്ഞ സംസ്ഥാന സർക്കാർ ഇതിനായി ഒത്തുകളിക്കുകയായിരുന്നു.\nമുതലാളിത്ത ദാസനായി മാറിയിരിക്കുകയാണ് പിണറായി വിജയൻ.അമേരിക്കന് സാമ്രാജ്യത്വ കുത്തകകള്‍ക്കെതിരെ പ്രസംഗിക്കും. എന്നാല്, സംസ്ഥാനത്തെ ജനങ്ങളുടെ ആരോഗ്യവിവരം സ്പ്രിംഗ്ളര് പോലുള്ള അമേരിക്കന് കുത്തകകള്‍ക്ക് മറിച്ചു വിൽക്കും. ഇ.എം.സി.സി. പോലുള്ള ആഗോള മുതലാളിത്ത കമ്പനികള്‍ക്ക് ചില്ലിക്കാശിന് നമ്മുടെ മത്സ്യസമ്പത്ത് തീറെഴുതും. പി.ഡബ്ല്യു.സി പോലുള്ള ബഹുരാഷ്ട്ര കമ്പനികള്‍ക്ക് സെക്രട്ടേറിയറ്റില് പോലും ഓഫീസ് തുറക്കാന് അനുവദിക്കും.\nഅദാനി ഗ്രൂപ്പിനോടുള്ള പിണറായി സര്‍ക്കാരിന്റെ ‘വിരോധവും’ പ്രസിദ്ധമാണ്. തിരുവനന്തപുരം വിമാനത്താവളത്തിന്റെ സ്വകാര്യ വത്ക്കരണത്തിനെതിരെ സംസ്ഥാന സര്‍ക്കാര് പ്രസംഗിക്കുമ്പോൾ രഹസ്യമായി അദാനി ഗ്രൂപ്പിനെ സഹായിക്കുന്ന നിലപാടാണ് പിന്‍വാതില് വഴി സ്വീകരിച്ചത്.അദാനിയുമായി അടുത്ത ബന്ധമുള്ള ഒരു കമ്പനിയെയാണ് വിമാനത്താവള കമ്പനിയുടെ ടെന്‍ഡര് നടപടികളുടെ നിയമോപദേശത്തിനായി സംസ്ഥാന സര്‍ക്കാര് നിയോഗിച്ചത്.


ഇത് റബാദ: സ്റ്റെയിന് രണ്ടാമന് – Chandrika Daily\nBy chandrika Monday November 7, 2016 17:49 pm\nഇത് റബാദ: സ്റ്റെയിന് രണ്ടാമന്\nജോഹന്നാസ്ബര്‍ഗ്ഗ്: കാഗിസോ റബാദ എന്ന ഇരുപത്തിയൊന്നുകാരന് പെര്‍ത്തിലെ വാക്ക പോലെ ഒരു മൈതാനത്ത് സ്വന്തം ടീമിന്റെ വിജയ നായകനായി തിളങ്ങി നില്‍ക്കുമെന്ന് സ്വപ്‌നത്തില് പോലും കരുതിയിട്ടുണ്ടാവില്ല. പക്ഷേ…\nജോഹന്നാസ്ബര്‍ഗ്ഗ്: കാഗിസോ റബാദ എന്ന ഇരുപത്തിയൊന്നുകാരന് പെര്‍ത്തിലെ വാക്ക പോലെ ഒരു മൈതാനത്ത് സ്വന്തം ടീമിന്റെ വിജയ നായകനായി തിളങ്ങി നില്‍ക്കുമെന്ന് സ്വപ്‌നത്തില് പോലും കരുതിയിട്ടുണ്ടാവില്ല. പക്ഷേ ടീമിന് ആവശ്യം വന്ന ഘട്ടത്തില് തന്റെ അനുഭവക്കരുത്തിനെ പ്രയോജനപ്പെടുത്തി റബാദ സുന്ദരമായി പന്തെറിഞ്ഞു-ഓസ്‌ട്രേലിയക്കാര്‍ക്ക് അടിതെറ്റി.\nകളിയിലെ കേമന്‍പ്പട്ടം മാറോട് ചേര്‍ത്ത് റബാദ പറഞ്ഞ വാക്കുകള് ഇപ്രകാരം: സ്‌റ്റെയിന് പരുക്കില് പുറത്തായപ്പോള് പുതിയ പന്തിന്റെ സൗന്ദര്യവും ടീമിന്റെ പ്രതീക്ഷയും എന്നിലായി. ഒരു മാജിക്കിനും മുതിര്‍ന്നില്ല. കൃത്യമായ വേഗതയില് പന്തെറിഞ്ഞു. ബാക്കിയെല്ലാം പിച്ചും സഹതാരങ്ങളും ചെയ്തു. രാജ്യത്തിന് വേണ്ടി എട്ട് ടെസ്റ്റുകളും 25 ഏകദിനങ്ങളും 16 ടി-20 മല്‍സരങ്ങളും കളിച്ചിട്ടുണ്ട് റബാദ. പക്ഷേ ആദ്യമായാണ് ടീമിന്റെ ടെസ്റ്റ് വിജയത്തില് സുത്രധാരന്റെ റോള് വഹിക്കുന്നത്.\n2015 ല് പഞ്ചാബിലെ മൊഹാലിയിലായിരുന്നു റബാദയുടെ ടെസ്റ്റ് അരങ്ങേറ്റം. 2014 ലെ അണ്ടര് 19 ലോകകപ്പിലെ പ്രകടനത്തിലുടെയാണ് റബാദ ലോക ക്രിക്കറ്റ് വേദിയില് അറിയപ്പെടുന്നത്. ദക്ഷിണാഫ്രിക്ക കിരീടം സ്വന്തമാക്കിയ ആ ലോകകപ്പില് ഓസ്‌ട്രേലിയക്കെതിരെയ സെമി ഫൈനലില് 25 റണ്‍സ് മാത്രം വഴങ്ങി ആറ് വിക്കറ്റാണ് റബാദ സ്വന്തമാക്കിയത്.